
LA NAU INVISIBLE 



A dotze anys vaig tenir un fort desig; volia ser invisible i 
viatjar sense ser vist per molts indrets del món que m'atreien. 
Aquest somni es va realitzar a 54 anys quan, finalment, vaig 
aprendre a fer viatges astrals. Aquesta és la història de com 
vaig arribar a navegar per l'astral i dels viatges que he 
realitzat fins al moment d'escriure aquest text. nil dur all 



Intro 


L'any 3000, després de la mort de Buda, uns amics de l'escola i 
jo vam fundar el "Partit Hippy" (sigles en irlandès H.P.). Volíem 
"canviar el món" i ens apassionava un antic documental sobre el 
macroconcert a Woodstock, l'any 1969... El que quedava 
d'occident- a poc a poc i amb prou feina-, s'estava refent del 
desastre radioactiu causat per la 4a guerra mundial. 


Nou anys després de la fundació del Hippy Party- rebatejat 
posteriorment com happy party-, vam guanyar les eleccions a 
Irlanda, que era una de les poques zones d'Europa on -gràcies a 
la temperatura i influència del vent marítim- la radioactivitat no 
superava els límits patològics pels humans. L'antiga Rússia 
havia desaparegut del mapa i també tots els països del voltant. 
Irlanda i Islàndia eren les darreres zones d'Europa on 
encara residien alguns humans de pell blanca, pigues i cabell 
roig. Els antics espanyols havien desaparegut així com els 
francesos, italians, alemanys, belgues, holandesos, austríacs, 
suïssos, suecs, etc. El continent europeu era un desert 
radioactiu i, a l'Àfrica -part del globus que s'havia lliurat 
íntegrament de l'impacte de les bombes atòmiques-, la 
temperatura s'havia enfilat desmesuradament fins matar-ho 
gairebé tot. Només a les illes Canàries hi quedaven uns quants 
milers de sahrauís que havien arribat amb pàteres quan la 
temperatura del continent africà es triplicà sobtadament. 


La primera mesura política del happy party fou la legalització de 
la marihuana. Els darrers estudis científics amb la planta 
demostraven que el consum dosificat dels seus components 
psicoactius alleujava el dolor causat per les 



malformacions cel·lulars. Un milió i mig d'electors irlandesos 
víctimes de la radioactivitat aplaudiren aquella mesura que, 
segons l'opinió dels fundadors del partit - en cas d'haver-se pres 
uns quants lustres abans-, hauria evitat la gran guerra (ja que 
una de les seves virtuts és que estimula les ganes de riure). 

En fi, mai no és tard per tornar al camí de la pau, l'amor i la 
tolerància i el happy party pretenia esborrar, per sempre més, el 
cobdiciós esperit purità, liberal, mercantilista i industrial anglo¬ 
americà que havia portat a les desaparegudes nacions del món a 
participar en una espiral de rapinyaria i destrucció, a gran 
escala. 

El liberalisme i el comunisme estaven tan morts com l'Europa 
continental, indret on van ser parides aquestes antigues 
ideologies. El cristianisme i l'islam s'havien destruït mútuament 
i els pocs occidentals que quedaven vius eren budistes o 
idolatraven un Sant màrtir anomenat Sri J. Lennon, mort per 
un agent de la CIA que es va fer passar per fan dels Beatles. 

El happy party aspirava a servir a tots els ciutadans d'Irlanda, 
tant si eren budistes com si no, i crear un món de pau i d'amor, 
gràcies al progrés de la consciència humana. Ja no cercaríem 
fites materials o tecnològiques. Ara necessitàvem compassió. 
L'amor era el camí i la solució. Visca el happy party! 



Sonam Jinpa 


La Blueteeth Moon, secretaria del partit, va suggerir que 
convidéssim el jove XVIII Dalai Lama, Sonam Jinpa, resident - 
des que els xinesos havien envaït l'índia-, a Raoa Rapette -una 
petita illa de la Polinèsia-, per tal d'imprimir un aire solemne a 
les celebracions posteriors a la feliç victòria del happy party. Jo i 
uns quants col·laboradors del partit havíem de preparar una 
gran conferència -televisada des del Cork concert Hall-, on un 
convidat com el Dalai Lama no podia faltar-hi. 

Jo mateix vaig redactar i enviar el mail oficial amb la invitació 
a Raoa Rapette, des d'on van confirmar-ne la recepció, 
mitja hora més tard. El Dalai Lama ens felicitava per la victòria 
i, declinava la invitació, donat que per arribar a Irlanda, havia 
de creuar espais desolats, altament radioactius, per on 
navegaven drons nuclears xinesos que, des que s'havia declarat 
la fi de la guerra, volaven sense cap control remot. Si més no, va 
assegurar que, ben aviat, ens faria una visita en el pla astral. 


-En el pla astral? -va preguntar la secretària amb un to irònic. I 
com sabrem que ja ha arribat? 


-El mail de Raoa diu, textualment, que notarem la seva 
presència -vaig dir jo. 


Blueteeth va fer un somrís divertit i va afegir: 

-Esperem que no ens falli el grup de música celta que ha de 
tocar després de la conferència, oi Nilanan? 



-No pateixis, són uns nois de Cork. Tot ha de sortir perfecte!- 
vaig respondre amb convicció. 


Els de l'equip teníem previst que la transmissió fos visible, en 
directe, en totes les tablets del planeta terra i que l'acte servís de 
campanya promocional, útil a la resta de delegacions 
internacionals del happy party, que s'havien creat recentment. 

Teníem previst fer públic -en l'àmbit global-, les mesures més 
importants que, durant el primer any de govern, portaríem a 
terme. 


Heus aquí alguna de les mesures (*): 


Mesura i: Legalització del cultiu, el consum i el comerç de la 
marihuana. Programa nacional de tallers didàctics relacionat 
amb la planta, la seva utilització mèdica i productiva. 
Explicarem que la qualitat dels productes basats en la 
marihuana serà controlada per l'estat, de la mateixa manera 
que es fa amb els altres productes existents en el mercat lliure 
irlandès. 


Mesura 2: Programa nacional "d'alliberació sexual". Aquest és 
el nostre segon objectiu de govern: Erradicar la repressió sexual 
i els seus efectes col·laterals devastadors. Explicarem el projecte 
"Aula de sexe lliure" que es durà a terme en totes les escoles del 
país de manera obligada. Els tallers seran vivencials i 
tindran com a objectiu principal orientar els joves en 
la pràctica sexual fluida, espontània i natural. 



Mesura 3: Una de les fites més importants i 
revolucionàries del happy party és la creació d'una xarxa de 
petites comunitats humanes equilibrades i autosuficients 
energèticament. 


A) Equilibrades en el nombre de membres que mai no hauria de 
sobrepassar certs límits, ja que volem que les contaminades 
megalòpolis passin a la història dins l'illa verda d'Irlanda. 
L'objectiu és promoure, des del govern, noves comunitats 
inspirades en projectes com el d’Auroville(**) a l'índia (Xina en 
l'actualitat). 


B) Comunitats autosuficients energèticament: L'obtenció 
d'energia neta necessària per a l'activitat quotidiana de la 
comunitat hauria d'ésser estrictament local. El nostre projecte 
contempla una gradual desaparició del comerç d'energia i de les 
grans companyies energètiques que han controlat els governs 
democràtics del món fins no fa massa. Cada comunitat produirà 
i gestionarà els seus propis recursos. Volem una societat plena 
d'individus sans i feliços i no farcida de consumidors 
manipulats per la indústria. De fet, tenim l'esperança que, en 15 
anys, l'antic sistema industrial ja no sigui necessari i que tot 
Irlanda s'ompli de petites comunitats totalment autosuficients, 
envoltades d'espais verges i nets de radioactivitat que passaran 
a pertànyer al poble irlandès, donat que seran declarats "reserva 
natural". Si tot va bé, tot Irlanda serà un gran parc d'ús públic, 
excepte les petites comunitats humanes on seguirà existint la 
propietat privada. 


C) El límit a l'acumulació de propietats serà establert de la 
següent manera: Cada membre comunitari té dret a gaudir de, 



com a mínim, una llar pròpia. Si un membre, per alguna raó no 
en té o la perd, la comunitat té l'obligació de proporcionar una 
nova llar a l'individu en qüestió. Aquesta regla no s'aplicarà a 
membres d'altres comunitats (a no ser que l'assemblea de la 
comunitat accepti que el nouvingut s'instal·li amb ells) o a 
menors d'edat que visquin amb els pares. El sistema hereditari 
actual canviarà lleugerament ja que, obligatòriament, els 
difunts hauran de distribuir equitativament els 
seus béns hereditaris entre els membres individuals de la 
comunitat i no només entre els seus descendents directes. 
L'acumulació desmesurada de béns passarà a ser considerada 
una variant de la malaltia mental coneguda com 
a "cleptovoracitat cobdiciosa o síndrome de Diògenes" i es 
recomanarà, als malalts que la pateixin, un tractament 
voluntari on se'ls intentarà inculcar la virtut de la generositat i 
la pràctica del desaferrament. 


Mesura 4: Producció autosuficient de productes alimentaris 
locals. Les petites comunitats humanes disposaran 
d'hivernacles i terres on produir tots els aliments necessaris per 
ala comunitat. Els excedents podran ser intercanviats per 
excedents de productes d'altres comunitats. La previsió és que 
l'ús de la moneda desaparegui gradualment i passi a ser un 
objecte d'ús residual, col·leccionable o ornamental. L'antic 
sistema bancari serà substituït, -fins a la natural desaparició de 
la moneda com objecte d'intercanvi econòmic-, per una "caixa 
pública única estrictament local". La idea és que cada comunitat 
disposi d'un sol banc o caixa propis i públics, que gestioni els 
recursos limitats de la comunitat. 

En el happy party, creiem que és necessari que la gent madura i 
feliç gestioni i controli els seus recursos. No volem que cap gran 
banc o empresa controli els individus lliures, sinó al contrari: 



Els individus de cada comunitat han de controlar els seus propis 
recursos i la seva pròpia economia, per tant, han de controlar 
directament l'organisme gestor de la moneda, els béns i els 
serveis. La caixa única comunitària passarà a ser una mena de 
"banc d'aliments, recursos i serveis". Un servei públic 
comunitari. 

Aquestes caixes públiques locals són les que realitzaran els 
intercanvis amb les caixes d’altres petites comunitats. Per 
exemple: Si una comunitat del nord del país té un excedent de 
quatre bicicletes elèctriques i una del sud té un excedent de 
quatre plaques solars, els seus “bancs d'aliments locals” 
respectius, poden negociar i acordar un intercanvi de productes. 
La moneda, amb el temps, ja no serà necessària. 


Mesura 5: A les escoles ja no s'ensenyarà a parlar i a escriure 
sinó a "escoltar". La meditació o desenvolupament de l'atenció 
conscient serà l'única assignatura obligatòria important. A 
aquesta pràctica s'hi afegiran assignatures especialitzades com 
el taller de sexualitat, el de telepatia i d'altres, opcionals, com: 
dansa, música, expressió plàstica, mim, massatge, jocs, teatre, 
ioga, tai-txi, reiki, natació, judo, jiu-jitsu, etc. La resta d'oficis 
tècnics o artesanals s'aprendran directament en els llocs de 
treball de cada comunitat amb els artesans o tècnics que, a més 
de treballar, faran de professors. Cal dir que els nens tindran 
total llibertat per escollir l'ofici que més els agradi i si no tenen 
cap preferència, podran aprendre diversos oficis o crear noves 
ocupacions inexistents, com per exemple, l'ofici d'escombriaire 
radioactiu, que era inexistent fins abans de la guerra. 

En general, les feines i ocupacions seran triades “per afinitat” i 
no per una necessitat social o de la indústria. Creiem que, per 
ser feliç, hom ha de fer allò que li agrada i/o per allò que està 



dotat naturalment; Pensem que la qualitat de la feina feta amb 
amor és més alta i ajuda a crear una societat de gent feliç. 


Heus aquí un exemple a l'atzar de com funcionarà 
l'aprenentatge dels oficis: Els jardiners i els qui tenen cura dels 
hivernacles comunitaris, ensenyaran el seu coneixement als 
nens i a les nenes que vulguin aprendre lliurement aquest ofici, 
de manera que el lloc de treball es convertirà, també, en escola, i 
per tant adquirirà una nova funció i serà més agradable i humà. 
La productivitat i el guany deixaran de ser el motor o l'objectiu 
de l'activitat laboral. S'intentarà produir només allò que 
necessiti la comunitat, i prou. Volem evitar la sobreexplotació 
de la natura. Si, casualment, es genera excedent, passarà al banc 
dels aliments, recursos i serveis local, que mirarà d’intercanviar 
per coses necessàries pro vinents d'altres comunitats. 


Mesura 6: Els animals passaran a tenir el mateix estatus legal 
que els humans. Tots tenen dret a la vida i a morir de manera 
natural, per tant, els escorxadors d'animals i els vaixells-factoria 
desapareixeran. 


Mesura 7: Eliminació dels cossos de policia, de les presons i del 
sistema judicial tal com és ara. Les tasques de vigilància les 
portaran a terme individus de la mateixa comunitat amb molta 
força física o amb habilitat i coneixement de les arts marcials. 
Els "vigilants" aniran desarmats i combinaran la vigilància 
amb altres tasques com, per exemple, ensenyar arts marcials als 
nens que ho desitgin. La previsió és que, amb el temps, aquests 
vigilants siguin pràcticament innecessaris, ja que 
el nombre d'individus de cada comunitat és molt baix i, a 



mesura que passi el temps, tenim previst que el número 
d'il·luminats augmenti. 

Aquestes i d'altres mesures havien de ser molt ben explicades al 
públic, ja que el somni del happy party era, i és, que el nostre 
model es converteixi en un model global. Si el happy party, 
algun dia no molt llunyà, s'imposés també a Xina i a Austràlia - 
que són les dues potències que han sobreviscut 
a l'hecatombe nuclear-, el model s'internacionalitzaria i llavors 
podríem suprimir totes les fronteres mundials i, en 
conseqüència, els exèrcits ja no serien necessaris. Si fem 
possible aquest bonic somni, la humanitat sobreviuria 
feliçment... En canvi, si el model s'imposa, únicament, a 
Irlanda, haurem de conservar l'exèrcit -el mateix que les altres 
nacions-, i el perill d'una nova guerra seguirà existint. 
Afortunadament, tant a Austràlia com a Xina el budisme s'ha 
generalitzat entre la població, des de la fi de la guerra, i el nostre 
model és molt ben rebut i acceptat entre els practicants budistes 
d'aquests països. De fet, el nostre programa didàctic escolar està 
pensat per conrear i desenvolupar les aptituds meditatives dels 
individus i no pas per convertir-los en "peces inhumanes dins 
d'un sistema inhumà". 



(*) BASES DEL PARTIT HIPPY 




Intro 

El model hippy pren el millor del socialisme i del liberalisme i ho adoba 
amb els principis del ecologisme, a més de, òbviament, del modus vivendi 

i filosofies del moviment hippy. 

1- Del socialisme pren l'estil de vida comunitari (en petites comunitats 

energèticament i alimentariament auto suficients). 

2- Del liberalisme pren la disminució del estat, que passa a ser virtual, 
amb la conseqüent eliminació de ministeris, exercits cossos policials, etc. 

i de impostos. L'impost és substituit per «Karma-ioga» (generalitzat i 

voluntari). 

3- De la ecologia pren el esperit de conservació i la utilització i 
desenvolupament de energies netes. 

4- Del hippysme, el esperit, la filosofia, el look i la manera de viure. 


A - Objectius globals del Partit Hippy: 

-Crear un món harmònic, en pau i sense por. L'home conviu feliçment 
en la natura i deixa de domesticar-la. El partit Hippy no te per objectiu 
«dominar o governar el món» sinó, «influir-lo i modelar-lo» i els seu 
mètode és amorós i no-violent. 

-Supressió de totes les fronteres del món. Fi dels estats nacionals 
patriarcals. 

-Liquidació de tots els exercits del món, totes les policies i les armes, 
presons, sistema judicial, etc. 

-Fi de la casta política arreu del món. Fi del liberalisme i el comunisme i 
procurar que els il·luminats locals siguin els guies espontanis de les 
comunitats humanes. Fi del sistema consumista industrial. Economia 
agrària d'hivernacle. 

-Limitació de la propietat privada. La propietat passa a ser un «dret de 
utilització temporal» amb el qual no es pot especular. Desapareix el 
concepte tradicional de herència i apareix el «dret comunitari». El 
individu i la individualitat perden importància en favor del interès 
«humanitari». La humanitat s'organitza globalment en petites 



comunitats. Podríem denominar-les «tribus o nuclis humans ecològics». 
Tot és comunitari, tot és de tots, res és de ningú. Sistema global de petites 
comunitats inspirades en Auroville o de altres projectes comunitaris 
similars. El individu hi és, però, la comunitat i la humanitat tenen 
prioritat. 

-Legalització de les plantes sagrades locals d'arreu del món. El sistema 
sanitari passa a regir-se pels principis de la medicina alternativa, natural, 
ayurveda, xamànica, xinesa, etc. Deixa de ser un servei estatal i es 
converteix en un servei comunitari voluntari local. 

-Globalitzar el sistema d'intercanvi econòmic sense moneda. 

-Equiparar els drets dels animals als dels humans. 

-Abandonar la recerca tecnològica, excepte el desenvolupament de 
tecnologia ecològica, per tal que les comunitats humanes funcionin 
correctament, i obtinguin, de manera autònoma, els recursos energètics 
necessaris. Sempre preservant i tenint amorosa cura de l'entorn. 
-Educació global i generalitzada en el silenci i la atenció. No s'ensenya 
cap llengua verbal. Educació amorosa no autoritària. S'intenta preservar 
la il·luminació natural dels nadons. L'objectiu no és educar «tècnics o 
experts» sinó il·luminats conscients, savis i amorosos. L'objectiu és que 
tothom s'il·lumini i alliberi. Llibertat sexual. Fi del matrimoni excloent. 
Intercanvi sexual de caire comunitari. Els nadons son educats 
comunitariament, no pertanyen als seus pares naturals. Són éssers de 
llum i no individus egoics. La seva educació la imparteixen éssers 
il·luminats (en el cas que els progenitors no n'estiguin encara). Les 
escoles seran, més aviat, centres de creixement espiritual on els humans 
que han estat «programats» amb una llengua verbal, aprendran a 
romandre atents i en silenci. 

-Supressió de les antigues religions divisòries i de tots els nacionalismes 
excloents. La ampliació de la consciència és la religió «irreligiosa» global 
(sense ritus, cultes, creences ni llibres sacres). Acabar amb qualsevol 
predomini racial, cultural, nacional, ideològic, de gènere, econòmic, 
militar o para-militar, etc. 


B- La resta de objectius son mesures locals adaptades a les diferències 
geo-climàtiques de cada indret i de cada comunitat humana. 



(**) Auroville era una població ubicada a 10 quilòmetres del municipi de 
Pondicherry, a l'estat de Tamil Nadu a l’antiga índia. Fou fundada segons 
les visions de Mirra Alfassa -coneguda com la Mare-, deixebla del místic 
Sri Aurobindo. Ella va organitzar els seguidors del 
Sri Aurobindo Àshram a Pondicherry. 

El motor per la creació d'Auroville fou -segons les paraules d'Alfassa-, 
l'existència d'un indret de vida comunitari internacional, on homes i 
dones puguin aprendre a viure en pau, harmonia, més enllà de totes les 
creences, opinions polítiques i nacionalitats. Alfassa va dir: "Ha d'existir 
sobre la terra un lloc inalienable, un lloc que no pertanyi a cap nació, un 
lloc on tots els éssers de bona voluntat i amb aspiracions netes, puguessin 
viure lliurement". 

La idea fou presentada a l'ONU i al govern de l’índia el 1965. El 1966 la 
Unesco va resoldre acceptar i col·laborar en aquest projecte únic. Les 
bases de la seva creació estaven escrites en la "carta d'Auroville", que 
constava de quatre punts: 


•. Auroville no pertany a ningú en particular. Auroville pertany a la 
humanitat en conjunt, però per viure a Auroville fa falta ser servidor 
voluntari de la consciència divina. 

•. Auroville serà un lloc d'educació permanent, de progrés constant i 
de joventut que mai envelleix. 

•. Auroville vol ser el pont entre el passat i el futur. Aprofitant tots 
els descobriments exteriors i interiors, Auroville es llançarà sense por cap 
al futur. 

•. Auroville serà el lloc on és durà a terme una investigació material i 
espiritual per donar una manifestació viva a una unitat humana concreta. 


Auroville fou construïda segons els dissenys del arquitecte francès 

Roger Anger, seguint les indicacions de “la Mare”. El seu disseny original 
era un mandala. 

La ciutat fou inaugurada el 28 de febrer de 1968 en presència del 
president de l’índia i representants de 124 països; cada un d'ells va 
llençar un grapat de terra del seu país d'origen dins d'una urna que s’ 



enterrà en el centre d'Auroville, per tal de simbolitzar 
la fraternitat universal. 

En el centre d’Auroville s'hi trobava el Matrimandir ('temple de la mare' 
en sànscrit), edifici considerat com el nucli. Es tractava 
d'una gegantina cúpula daurada, un espai de meditació, interiorment 
revestida amb murs de marbre blanc on hi havia una esfera de vidre que 
representava el món. El projecte urbanístic original preveia quatre zones 
disposades radialment al voltant del Matrimandir. Les zones previstes 
eren: l'àrea residencial, l'àrea cultural, l'àrea industrial i 

l'àrea internacional. Aquesta disposició radial pretenia dibuixar la forma 
d'una estrella i ocuparia un àrea de 25 km 2 . A principis de 2006 s'havien 
edificat tan sols 10 km 2 . A la pràctica, Auroville estava constituïda de més 
de 100 pobles repartits en un radi de 20 km 2 . El nucli urbà estava rodejat 
d'un cinturó verd de boscos implantats, horts i jardins, que servia d'espai 
recreatiu. Els pobles que formaven Auroville -que era una mena 
d'ashram i ecovila-, tenien diversos estils de vida i nivells econòmics. 

Els ingressos d'Auroville provenien de donacions procedents de diverses 
parts de l'índia i del món, així com de la xarxa d'unitats econòmiques de 
la comunitat, dedicades a la tecnologia informàtica, als petits i mitjans 
negocis, al reciclat i venda de paper, etc. Un producte 

artesanalment produït a Auroville que va tenir cert renom foren les 
barres d'encens aromàtic. 

Les unitats econòmiques d'Auroville pertanyien a la comunitat i 
s'esperava que aportessin un mínim d'un terç dels seus beneficis pel 
desenvolupament de la comunitat; la resta es destinava a reserves i 
reinversió. Altres activitats inclouïen la reforestació, 

l'agricultura orgànica, la investigació educativa i de la salut, el 
desenvolupament urbanístic, la gestió adequada de l'aigua, 
les activitats culturals i els serveis comunitaris. 


Heus aquí algunes de les empreses nascudes a Auroville: 
• Forecaners (agricultura i tecnologies alternatives) 



• Aurelec (informàtica) 

• Fertile (reforestació i agricultura) 

• Nine Palms (reforestació i agricultura) 

• Meadows (reforestació i agricultura) 

• Fraternity (comunitat artesanal que treballava en els pobles tàmils) 

• Aspiration (educació, salut i activitats en els pobles). 


Auroville estava supervisada per l’Auroville Foundation, mitjançant una 
acta del Parlament de l’índia anomenat 

«The Auroville Foundation Act» (1988). 

Pel que fa a l'educació, a Auroville, el que es cercava era una ensenyança i 
una educació "no autoritària", basada en els principis de la 
"no violència". També es procurava que fosunaeducació harmoniosa amb 
la natura i, per aquesta raó, es donava una 
gran importància a l'ecologia (seguint les pràctiques de l’anomenat ioga 
integral de Sri Aurobindo). 

El 10 de novembre de 2005 els residents a Auroville eren 1.780 (1.367 
adults i 413 nens; del total 736 eren indis, 262 francesos, 226 alemanys, 
85 italians, 77 neerlandesos, 61 nord-americans, 50 britànics, etc.). 

Entre els defensors del projecte estava el 14è Dalai Lama, que va 
visitar Auroville en diverses ocasions. Aquestes van ser les seves paraules 
el 1973: 

"Estem profundament impressionats per l'objectiu espiritual que 
sustenta la construcció d'una ciutat internacional anomenada Auroville; 
la importància de l'esforç per abastar la unitat humana i la cooperació 
internacional... No podem oblidar l'immens benefici que d'aquest 
projecte humà se'n deriva i, per tant, estem amb moltes ganes de ser el 
primer país a construir-hi un pavelló." 

Auroville va ser destruïda l’any 2313 pels xinesos. 

Auroville info: 



www.auroville.org 

www.aurovilleradio.org 

www.aurovilletv.org 





El silenci 


El nostre model pot semblar revolucionari, però si haguéssiu 
viscut o sobreviscut a la 4a guerra mundial, no pensaríeu el 
mateix. Més de tres quartes parts de la població mundial ha 
desaparegut. El món ha perdut l'equilibri natural. La 
temperatura és altíssima. Tots els continents són immensos 
deserts radioactius. Unes poques illes envoltades de mar són el 
darrer refugi dels humans. Afortunadament, la temperatura del 
mar actua com una barrera protectora que preserva els indrets 
del món on, per ara, no ha caigut cap bomba... 
Lamentablement, no totes les illes han escapat a la devastació. 
Les illes britàniques, per exemple, han estat molt castigades 
pels drons nuclears i -excepte en algunes illes escoceses del 
Nord-, no s'hi troba res de viu. 


Gairebé tots els humans supervivents desitgem un canvi de 
model real que impedeixi que cap guerra torni a esclatar. El 
món industrial està tocat de mort. La competitivitat i la cobdícia 
de les antigues nacions liberals fou la causa real del que ha 
passat. Ara necessitem una nova socio-cultura que abandoni el 
materialisme i la cega recerca tecnològica. Ja no volem més el 
"confort tecnològic" que ens ha estat venent la indústria, els 
polítics i la ciència acadèmica. Necessitem regenerar i netejar el 
planeta. Necessitem salut i amor. Necessitem canviar de xip i la 
solució té molta relació amb l'educació. El futur del món depèn 
totalment que no seguim l'antic model educatiu, que s'ha 
revelat com una mena de "factoria d'inconscients". Hem de 
trobar la manera de no malmetre la "il·luminació natural" dels 
individus durant el procés educatiu o socialitzador. Ens hem 



adonat que tots naixem "il·luminats, innocents i amorosos"... 
Com podem evitar no perdre aquest estat? 


La solució passa per no ensenyar cap llengua als joves. Els nens 
han de romandre silenciosos i les seves ments romandre netes 
del sistema de representació de les paraules. S'han fet alguns 
experiments i els joves que no aprenen el sistema de 
representació verbal, són totalment perceptius i amorosos; Són 
com budes silenciosos. 


El factor que impedeix que els nous éssers mantinguin 
la il·luminació innata és el contacte amb els adults, que parlen i 
que filtren la seva visió del món a través del llenguatge verbal. 
El fet és que, els humans, aprenem per imitació i si els 
progenitors parlen, els fills també ho acaben fent. Aquest és el 
gran obstacle... 

La difícil solució a aquest problema requereix una intervenció 
doble: 

i. Una tasca constant i eficient per tal de calmar i silenciar les 
ments dels adults. 

2 . No ensenyar cap llenguatge verbal als nadons, nens i joves 
(ni a la llar familiar ni a les escoles). 

Els crítics a la nostra sorprenent proposta educativa, acostumen 
a dir que si no ensenyem cap llengua als nens, seran com 
animals i no s'adaptaran al món dels adults que és -des de fa 
molts segles-, "verbal". 

Aquesta afirmació és certa però, en el partit hippy, no 
menystenim els animals, tal com feien els consumidors de carn i 
peix. 



Si és veritat que les persones que no parlen "són com animals" 
(animals que no es comuniquen verbalment), també és veritat 
que són animals "atents" que es comuniquen, eficientment, de 
manera no-verbal. Observeu que ni els animals ni els 
budes són autistes i és demostrat que s'adapten perfectament a 
l'entorn (malgrat no utilitzar cap llengua verbal!) 


Per què és així? 

La vida requereix “comunicació”, però no és necessari que hi 
hagi comunicació verbal per viure. La vida existeix i continuarà 
existint malgrat que tothom deixi de parlar. Per contra, si 
seguim utilitzant el sistema de representació de les paraules, 
seguirem creant divisions mentals il·lusòries i establint 
distincions. 

Aquest procés mental humà és el que genera o crea el món 
mundà i, malauradament, també les guerres devastadores com 
la que hem patit. Ho enteneu? 


SI NO HI HA PARLA VERBAL, NO HI HA DIVISIÓ. 
I SI NO HI HA DIVISIÓ, NO HI HA CONFLICTE. 


Un estat il·lusori 


Uns dies després de la conferència televisada, vam rebre 
una ciber carta -transmesa telemàticament des de la Universitat 
Central de Beijing-, en la que un grup d'estudiants de la facultat 
de periodisme, manifestava el seu interès en el nostre model i 
ens demanava més informació en relació a l'estat irlandès 
controlat pel partit happy. Concretament, volien saber com 
funcionarien les estructures internes de govern. 
Amablement, en Sunny Psicoframes -el tercer del partit-, els va 
contestar que el millor seria que els interessats s'acostessin a 
Irlanda i assistissin lliurement als programes informatius que 
estàvem duent a terme en les primeres comunitats happies del 
país. Així coneixerien, de primera mà, les comunitats 
prototip que s'estaven posant en marxa. 

L'Akame Lian, la delegada de la facultat que signava 
la ciber carta, va acceptar encantada la invitació i va anunciar 
que navegaria fins Limerick en un submarí de passatgers xinès, 
tan bon punt aconseguís un bitllet d'anada i tornada. Cal dir 
que el transport aeri -donada la perillositat dels cels post 
bèl·lics-, havia disminuït molt des del final de la guerra. 


Deu dies més tard, l'Akame desembarcava en el port 
de Limerick. Em va tocar anar a recollir-la en el meu vehicle 
elèctric i portar-la a O'doneville, una comunitat amb 900 
individus, a l'est de Limerick. En arribar a O'doneville ens va 
rebre una mestressa il·luminada local (cada nova comunitat 
tenia, com a mínim, un il·luminat o il·luminada tutelar que 
orientava els individus residents). 



Un nen que corria per allí ens va fer passar i ens vam asseure en 
uns coixins, sobre el parquet de la sala de meditació, a prop 
d'una dona alta amb cabells llargs platejats que vestia de blanc i 
mantenia, tranquil·lament, la postura del lotus. També ens 
acompanyava un gran gat blanc i negre que ens mirava des del 
gran finestral que donava al bosc. L'olor del sàndal ho 
perfumava tot, i a l'Akame, una jove xinesa baixeta i més aviat 
tímida, li brillaven els ulls. Semblava gaudir del moment màgic 
en presència de la il·luminada local. Tots tres vam romandre en 
silenci uns moments, mentre concentràvem la ment en la punta 
del nas. Uns minuts més tard va sonar una campaneta i els 
nostres ulls s'obriren, a poc a poc, enlluernats per la llum de les 
espelmes i el sol que començava a brillar rere els arbres propers. 

Una veu femenina i angelical cantava, des de l'exterior, una 
trista cançó irlandesa. La il·luminada va entonar la mateixa 
cançó, acompanyant aquella veu exterior com si fos un gat que 
remuga. Els ocellets marcaven, amb el seu piular, un ritme 
repetitiu sincronitzat a l'atzar amb les dues veus. En aquell 
moment, l'Akame Lian va entendre quin era el nostre model. No 
feia falta afegir-hi paraules. Va abaixar el cap amb tristesa, i en 
veure aquell gest, vaig endevinar quines eren les intencions del 
govern xinès: Volien colonitzar el món sencer! 

L'Akame, probablement, no era cap espia, però captava l'esperit 
xinès i sabia que els seus exèrcits, tard o d'hora, caurien sobre 
nosaltres tal com van fer amb els tibetans, nepalesos, 
bhutanesos, hindús, mongols, siberians, coreans, vietnamites, 
japonesos, tailandesos, birmans, etc. La xinesa aspirava a ser 
una cultura única i global. Malauradament, els governs xinesos 
eren tan imperialistes com els desapareguts nord-americans. Si 
havien acceptat i signat la fi de la guerra era només per tal de 
refer-se dels danys que aquests els havien ocasionat... Quan vaig 
captar-ho, unes llàgrimes van córrer per les meves pàl·lides 



galtes celtes i el meu pèl color foc va perdre lluentor. Vaig 
entendre que hi hauria més guerres en el món i que l'estat 
irlandès hippy, no duraria massa (a no ser que succeís un 
miracle). 

La dona dels cabells platejats va parar de cantar. No semblava 
pas estar preocupada ni trista. Probablement, com els passa a 
tots els veritables il·luminats, havia acceptat els fets que 
esdevindrien i com que no li feia por la mort, podia mantenir 
l'equanimitat i una tranquil·litat perfecta. 


Aquest és el secret del nostre model: els il·luminats dirigeixen, o 
més aviat donen suport, al nostre poble amb saviesa. El govern 
hippy, en realitat, no té el poder. Només ho sembla. El govern 
hippy és un miratge. Irlanda és ara un estat descentralitzat en el 
qual cap persona amb nom i cognoms dirigeix res. El cap del 
govern és un personatge virtual que fa complir programes 
polítics bastits d'objectius concrets que els electors irlandesos 
han triat i votat des dels seus ordinadors. 

Aquí, a l'illa happy, és realment el poble qui mana, ja que són 
els individus de les comunitats els que suggereixen directament 
les polítiques... He de confessar que la legalització de la 
marihuana va ser suggerida per una majoria d'irlandesos 
tolerants. El partit happy només recull idees majoritàries i les 
proposa públicament. Som com un altaveu social, honest i 
espiritualment recolzat pels il·luminats, qui, segons diuen, 
s'inspiren en els animals. De fet, cap integrant del 
govern happy cobra ni un duro per la seva tasca política. Ja no 
hi ha ni corrupció ni diners. L'acumulació de béns és tractada 
com el que realment és: un desequilibri conductual. La 
síndrome de Diògenes dels rics (en comptes de deixalles, 
acumulen or, però la malaltia és la mateixa). 



L'Akame era una practicant budista Xan i va entendre que el 
nostre model era orgànic. Havíem convertit l'antic 
autoritarisme europeu en una mena de taoisme social. El 
consumisme voraç que havien patit els occidentals, 
generalitzadament fins a la guerra, havia estat guarit... però els 
governs xinesos, encara no ho sabien o es malfiaven dels pocs 
occidentals que quedaven al món. Era comprensible. 
L'agressivitat i la cobdícia dels cristians blancs havia engegat 3 A 
parts del món a dida, quan aquell blanc metodista -anomenat G. 
Bush-, va tenir la brillant idea de finançar grups terroristes 
islàmics per tal de desequilibrar la unió política europea i, 
sobretot, controlar els pous de petroli d'Iraq i Kuwait. Una 
jugada estratègica típica d'un psicòpata que cerca guanys 
ràpids. Un liberal clàssic(*) 



(*) Els savis havien descobert que el liberalisme era enganyós. 
Aparentment donava llibertat per elegir entre diversos productes i 
marques però, en realitat, el que aconseguia era fer-te esclau de l'hàbit de 
consumir. Ara en diem "addicció consumista"... Abans, quan els teus 
pares t'havien convertit en un addicte al consum, inevitablement, t'havies 
de lligar a una feina que et permetia seguir pagant el que consumies. 
Resultat: eres un esclau que creia tenir llibertat... 

Com podia saber algú si era un addicte als productes del mercat? Molt 
fàcil. Si no podia passar sense un pis o casa, llum, aigua, gas, vehicle, 
nevera, mòbil, esmorzar, dinar i sopar, diversos vestits i robes, etc. per 
viure, no hi havia dubte que era un addicte al consum. I si, a més, 
fumava, bevia, llegia la premsa, mirava la TV, escoltava la ràdio, navegava 
per internet, anava al bar, a la discoteca, o feia turisme, etc... tres quarts 
del mateix... Per consumir un necessita diners. I per obtenir diners, la 
societat et donava una opció legal que era treballar, o una altra opció, que 
era "viure del sistema". Efectivament, hi havia gent que cobrava rendes 
per part de l'estat i podia pagar-se el que consumia. L'altra opció possible 
era el robatori (però era il·legal) i l'altre, que em ve al cap, era rebre una 
herència o guanyar la loteria o casar-te amb una persona rica... De fet, 
allò important no era com obtenir els diners que permeten consumir. 
L'important era que l'individu s'adonés d'aquesta necessitat inconscient 
consumista, per tal de no ser controlat, compulsivament. Per guarir 
l'addicció consumista, els savis recomanaven fer "dejuni". 

Hi ha algú que s'hagi alliberat de l'addicció al consum? D'entrada diré 
que tots els morts ho fan, però també els il·luminats, els ioguis, els 
místics, i tots aquells que no necessiten gairebé res per viure (excepte 
respirar). En fi, haig de dir que alliberar-se d'aquesta addicció no era ni 
és fàcil, ja que l'hàbit consumista és un programa après, molt difícil de 
superar. Ara bé, els que ho aconsegueixen són tan lliures i feliços com els 
ocells del bosc. Repeteixo: el dejuni esporàdic era i és la via per ser lliure 
d'aquesta esclavitud al consum. 



El meu primer i segon vol astral 


"Aprendre a volar amb el cos astral" s'havia posat de moda, des 
que la darrera guerra nuclear havia enfonsat el transport aeri de 
passatgers. A Dublin, Cork, Limerick i Belfast -ciutat que es va 
unir a Irlanda quan Londres va ser arrasada pels drons nuclears 
xinesos-, i a totes les noves comunitats happy d'Irlanda, 
s'anunciaven tallers de "vol astral". 

Gràcies a les ensenyances d'alguns lames budistes, per "volar" ja 
no feien falta ni l'escombra ni l'estramoni. El vol astral només 
requeria relaxació, valor i seguir unes senzilles instruccions... Jo 
mateix havia posat en pràctica la tècnica descrita per 
l'autor Lobsang Rampa -en el popular llibre "el tercer ull"-, 
durant l'època que vaig servir en l'exèrcit irlandès. Confesso que 
tenia tantes ganes de fugir del campament i era tanta la 
pressió en què vivíem els soldats, que vaig dedicar-me a 
practicar, durant hores i hores, fins que, certa nit vaig notar 
clarament com el meu cos astral sortia del cos físic... però em 
vaig espantar i vaig tornar ràpidament dins meu. Tenia "por a 
volar", així que si volia aconseguir-ho, havia de perdre la por. 


Uns anys més tard, quan la guerra ja havia acabat, durant una 
sessió de ioga, vaig captar un missatge telepàtic que em deia 
que havia de conrear l'infantil entreteniment de "fer volar 
estels". Així ho vaig fer... Fer volar un estel requeria certa 
habilitat, però no era perillós, si més no, vaig descobrir que no 
era el fet de fer volar estels a prop de la mar allò que em guariria 
de la por, sinó contactar amb els practicants avançats que -quan 
ja tenien prou experiència-, aparcaven l'estel i passaven a 
deixar-se caure des dels penya-segats de la costa amb ala delta. 
Aquella constatació em va produir un nus a la gola, ja que 



pateixo "mal d'altura" o vertigen. Resultat: em vaig bloquejar i 
vaig deixar córrer l'intent de desenvolupar aquella habilitat i, 
fins i tot, la vaig oblidar gairebé del tot, fins que, uns quants 
anys més tard, a causa d'un fracàs amorós, vaig acostar-me a un 
monestir lamaista proper a Killarney. 


Om mani Padme Hum 


El Tashi Ling era un edifici blanc, construït no feia massa, a 
l'estil tradicional típic de l'antic regne del Bhutan. A prop de 90 
monjos hi vivien habitualment i tenien espais i sales obertes al 
públic on els lames, tulkus i rimpoxés feien conferències i 
cursets de meditació. En certa ocasió, vaig vèncer els meus 
prejudicis i la meva incontrolable paranoia social -que patia des 
que el meu pare em va fer fora del nucli familiar-, i vaig decidir 
apuntar-me a un curs de Reiki tibetà. Al curs, hi assistíem 
només quatre persones. Tres noies i jo, i la classe la feia 
un tulku reencarnat en el cos d'una professora de ioga, baixeta i 
de mitjana edat, que estava més prima que un tagliateli integral. 
Es feia dir Pema. 


En veure’m, la Pema va notar immediatament la meva por i el 
dolor que arrossegava des que la meva mare no em dirigia la 
paraula i, a la sortida de la darrera classe del curs, 
compassivament, va proposar-me compatir una sessió 
individual de SexReiki tàntric (el SexReiki és una pràctica que 
s'ha introduït recentment a Irlanda). Bocabadat, vaig 
aconseguir balbucejar el següent: "er... si... si tu ho creus 
convenient", mentre els meus ulls no deixaven de mirar el seu 


volàtil cos. Ella va fer un atractiu somrís i va tancar amb clau la 
porta de la sala, mentre m'assenyalava un dels matalassos on 
havíem practicat les tècniques de Reiki. 

-Despulla’t i seu allí -va ordenar amb una veu dolça i calmada. 

-Del tot? -vaig preguntar mig ennuegat. 

La Pema va romandre en silenci i va començar a despullar-se 
lentament. Vaig imitar-la, sense dir res, i em vaig estirar en el 
matalàs, de cara avall. 

-No. No t'estiris Nilanan. Seu amb les cames creuades sobre el 
coixí. Jo faré el mateix -va dir, mentre col·locava un coixí sota el 
seu cul nu. 

Ens vam asseure tots dos, cara a cara, en la postura del lotus, 
sobre un matalàs enfundat de color groc. Jo em sentia 
certament incòmode i excitat a l'hora. El cor em bategava a mil 
per hora. Ella, en canvi, semblava estar 
completament tranquil·la. Va tancar els ulls i es va posar a 
meditar. Jo vaig fer el mateix i així vaig recuperar el centrament 
que el desig m'havia fet perdre en veure la Pema nua. De cop, 
vaig sentir una esgarrifança de plaer en el clatell i em vaig veure 
flotant, a un metre, sobre el meu cos. Immediatament vaig 
observar com el cos astral de la Pema també s'elevava cap 
amunt i s'acostava a mi. Els nostres cossos astrals van entrar en 
contacte i ens vam fondre en silenci. L'únic que puc afegir és 
que, per segon cop en la vida, vaig sentir allò que en diuen 
"amor". 


Va passar una estona infinita fins que vaig sentir la veu suau de 
la Pema que deia: "Tornem al cos". El nostre cos astral va ser 
atret cap al cos de cadascú. 



A poc a poc, vaig tornar a sentir les desagradables i doloroses 
sensacions corporals habituals. En el procés d'aterratge vaig ser 
plenament conscient que sempre em sentia incòmode en mi 
mateix, però havia perdut la consciència de les sensacions 
corporals. El meu cos era la meva presó temporal. Allò que em 
lligava a l'existència, al dukkha(*). 


(*) Dukkha: Patiment, dolor, sofriment, incomoditat. Dukkha és la 
primera de les quatre nobles veritats o principis que foren exposats pel 
Buda als cinc ascetes, en el seu primer discurs, després d’haver abastat la 



il·luminació. Les quatre nobles veritats són l’essència del dharma o 
ensenyança budista. El dharma és considerat el vehicle que ajuda a la 
persona perquè abasti la il·luminació i alliberació dels condicionaments 
(nirvana). 

Aquest principi, dukkha, diu que el fet d’estar viu comporta, 
inevitablement, un cert grau de patiment en forma de malaltia, 
frustració, soledat, incapacitat, por, etc. En la segona noble veritat, 
samudaya o tanha, el Buda diu que l’origen del dukkha és l’anhel, la fam, 
la voracitat o desig, i que tal cosa dificulta o impedeix que la persona 
romangui quieta, tranquil·la, calmada, en pau i feliç. La tercera noble 
veritat, nibbana o nirvana, diu que dukkha pot ser eradicat, superat o 
transcendit. La quarta noble veritat és el noble camí òctuple, on Buda va 
enumerar les virtuts que la persona ha de conrear per tal d’abastar el 
nirvana: i-enteniment clar, 2-pensament just, 3-llenguatge correcte, 4- 
acció encertada, 5-mitjans de vida equilibrats, 6-esforç escaient, 7- 
atenció justa i 8-concentració recta. 



Beijing 


El tercer viatge astral el vaig fer tot sol. Després de la visita de 
l'Akame, jo m'havia quedat amb un fort desig d'aturar les 
intencions imperialistes xineses i certa nit, vaig decidir "fer una 
visita astral" a la capital administrativa de la primera 
potencia bèl·lica i econòmica mundial, i veure, per mi mateix, si 
es podia fer alguna cosa per tal de canviar el que semblava 
inevitable. Estirat en el meu llit vaig iniciar una relaxació 
profunda i, en pocs minuts, el meu cos astral va elevar-se pel 
damunt del meu cos físic. Gràcies al pensament i al "fort desig", 
en un instant, em vaig veure sobrevolant l'edifici on era la seu 
del govern xinès a Beijing. 


Una part de l'edifici estava totalment destruïda, probablement, 
a causa d'alguna bomba anglesa, russa o americana, però l'altra 
era encara intacta i semblava tenir força vida, ja que centenars 
de funcionaris xinesos entraven i sortien atrafegats. Tots ells 
portaven una indumentària hermètica grisa que, imagino, devia 
protegir-los dels efectes de la radioactivitat. Amb la mirada vaig 
cercar la porta principal de l'edifici i m'hi vaig ficar junt amb 
uns quants funcionaris que no s'adonaven de la meva presència 
astral... Els rètols eren tots en xinès i no vaig entendre res. 
Aquell enorme edifici semblava un laberint i seria molt difícil 
que jo pogués fer res d'útil (a banda d'informar-me de prop). 


Tot d'una, mentre recorria alguna de les sales de l'edifici 
administratiu, vaig veure un grup de soldats armats que 
escortaven un militar d'alta graduació. Vaig decidir seguir-los. 



Van tombar per dos passadissos i es van aturar davant 
d'un ascensor vigilat per una parella de militars armats que -en 
veure’ls arribar-, van obrir les portes de l'ascensor. El militar 
d'alta graduació va passar dins de l'ascensor i jo el vaig seguir 
en silenci. 

Va prémer l'únic botó que hi havia a l'interior i l'ascensor va 
començar a baixar cap al que devia ser un búnquer subterrani. 
L'ascensor es va aturar suaument i un parell de soldats, des de 
l'exterior, obriren la porta blindada i van saludar el seu cap. 
L'home, que jo anava seguint des de l'astral, va enfilar per un 
passadís tènuement il·luminat, fins arribar a la porta d'un 
despatx. Va picar i una veu femenina el va fer passar. Dins, el va 
rebre una jove xinesa descalça, guarnida amb un qipao blanc. 
Ell la va seguir tot creuant una gran sala de conferències que, 
probablement, devia ser el senat xinès - vaig pensar jo-, ja que 
el mobiliari estava disposat en semicercle. En una petita i 
confortable sala adjacent decorada amb fusta clara, una xinesa 
nua li donava un massatge en les lumbars a un home que jeia 
d'esquena, estirat sobre un tatami. Era l'actual president de la 
Xina, Xao Da Xeng. 


El militar, acompanyat de la noia de blanc, el va saludar i el 
president el va convidar a jeure a prop d'ell, sobre un altre 
tatami. L'home es va despullar i va estirar-se amb l'ajuda de la 
noia que, tot seguit, va treure's el qipao i va quedar també nua, 
mentre es disposava a fer-li un massatge al militar més poderós 
de la Xina. 

Els dos homes van mantenir una conversa -que no vaig 
entendre-, mentre les dues joves massatgistes feien la seva 
feina somrients. 



De cop, vaig sentir una estrebada en el cordó de plata que em 
lligava al meu cos i, en pocs segons, vaig aterrar dins meu. La 
meva gata Binimau s'havia acomodat sobre el meu ventre i 
havia provocat un moviment vibratori que va interrompre, 
sobtadament, el viatge astral. 


La conclusió que en vaig treure d'aquella experiència astral és 
que la Xina seguia sent un estat "a l'antiga" amb les seves 
jeràrquiques i patriarcals estructures de poder... Allò em 
causava nàusees i vaig agrair a la meva gata que m'hagués fet 
tornar. 

Mentre anava recuperant les sensacions corporals, el següent 
pensament va passar per la meva ment: "Estàs aferrat Nilanan. 
Deixa anar la teva estimada Irlanda i seràs més feliç i savi. Res 
té massa importància. Tots hem de morir. La Xina també 
deixarà d'existir algun dia". 



Australian Intelligence Corps 


L'endemà del meu viatge astral a Beijing vaig decidir fer un retir 
de meditació, ja que em sentia preocupat pel futur d'Irlanda i 
dels irlandesos i, fins que no trobés la manera de desfer-me 
d'aquella "cabòria" -que era causada pel meu aferrament a la 
terra-, el millor era romandre apartat del món. Així ho vaig 
anunciar a la Blueteeth Moon i a en Sunny Psicoframes. 

Distanciar-me temporalment del meu entorn habitual era el 
primer pas en la direcció correcta i, per aquest motiu, se'm va 
ocórrer consultar webs estrangeres. 

A una web australiana hi vaig veure anunciat un centre de 
retirs, no massa lluny de la carretera principal entre Canberra i 
Sydney on, alguns sanadors de renom, hi feien els seus tallers 
vivencials. Es deia Eucaliptus tree ioga ressort i era dins del 
municipi de Tallong. 

El nom em va semblar prou suggeridor i -després de veure 
les idíl·liques fotos de l'indret on hi pastaven 
tranquil·lament alguns cangurs-, vaig consultar la pàgina de 
"pacs" amb les diverses activitats i preus. N'hi havia un de molt 
econòmic que em va atreure especialment: El 
"White kanguru teachings workshop". L'estada era simplement 
"viure en soledat" -en un bungalou individual endinsat en el 
bosc-, durant períodes de 9 dies (ampliables il·limitadament a 
gust del participant o per recomanació del mestre). L'únic 
acompanyant dels practicants solitaris era un cangur albí local 
que, segons deia la informació -a peu de pàgina-, estava 
especialment dotat en la transmissió telepàtica, en facilitar 
l'expressió de la rancúnia, l'ajuda en la superació d'obstacles 
interiors i l'ensinistrament d'humans mancats d'espontaneïtat 



natural. 

Vaig fer una prereserva i tot seguit em vaig afanyar a cercar un 
bitllet d'anada a Sydney. Em vaig decantar 
pel yellowloveline submarine que estava decorat a l'estil retro i 
que només s'aturava a les illes de Creta i Bali per omplir els 
dipòsits de biodièsel. El viatge durava unes 18 hores, però 
la Yellowloveline Company donava l'opció, als seus passatgers, 
de fer nit a Creta i/o a Bali i agafar -sense cost afegit-, el 
submarí de l'endemà. 


YELLOWLOVELINE 


Un cop embarcat, mentre caminava pels passadissos a la 
recerca de la meva cambra, no tenia massa clar si 
desembarcaria en el port d'Àgios Nicolaus, que era la primera 
de les dues parades abans d'arribar a Austràlia... Després de 
preguntar a un parell de joves hostesses de la tripulació, vaig 
trobar la cabina número 27. Amablement, les dues joves 
hostesses van aprofitar la meva desorientació per oferir-me els 
seus serveis sexuals i em van donar el número del 
seu tablet "per si necessitava amor". Jo no vaig dir res i vaig 
guardar les seves dades per tal de no ofendre-les, però la 
veritat és que no anava a Austràlia a "lligar"! 

La meva petita cambra estava decorada a l'estil dels anys 60. 
Sobre el capsal del llit doble hi havia una foto de Sri J. Lennon, 
aquell màrtir anglès que va ser executat per haver-se oposat 
combativament a una de les darreres guerres cristianes 
colonials dels EEUU: La guerra del Vietnam... Precisament, fou 
aquella guerra la que va molestar i esperonar els xinesos que, a 



partir de llavors, es van apuntar decididament a la "cursa 
nuclear". 

La propietària de la Yellowloveline era una devota pacifista 
australiana, apassionada seguidora de les ensenyances de Sri J. 
Lennon i els seus submarins transoceànics de passatgers eren 
un clar reflex de la seva passió. Fins i tot les joves hostesses -que 
oferien, amorosament, els seus serveis sexuals- anaven 
guarnides amb roba clara, lleugera i transparent i lluïen flors 
multicolors com les joves californianes hippies. A la cambra hi 
havia, també, un anticjukebox amb tota la discografia dels 
Beatles, a més d'una catximba marroquina, paper d'arròs i 
diversos cendrers de vidre amb marihuana de diferents 
qualitats, artísticament distribuïts sobre una tauleta baixa de 
fusta fosca procedent de Bali, flanquejada d'uns grans coixins 
de seda lila que reposaven sobre una catifa amb la forma i 
colors de l'arc de Sant Martí. En un racó vaig descobrir una 
porteta que duia al bany i el primer que vaig fer va ser dutxar- 
me amb aigua calenta. Un cop ben net i perfumat, em vaig 
posar el barnús i vaig fer sonar la cançó "Imagine" de Sri J. 
Lennon. 

En aquell moment, mentre el submarí enfilava suaument cap a 
Creta, vaig sentir que les meves "preocupacions mentals" 
començaven a relaxar-se... Va ser llavors quan algú va picar a la 
porta. Era una de les joves hostesses de la línia, que venia a 
comprovar si tot anava bé o si necessitava alguna cosa. Li vaig 
dir que seria feliç si em portava un suc de maduixa i, vaig afegir, 
que si li venia de gust, estava convidada a prendre alguna cosa a 
la meva cambra. Ella va acceptar amb un somrís deliciós i va 
sortir a la recerca d'un parell de sucs naturals. 

La Sara era la filla menor d'una família etíop que havia emigrat 
a Austràlia quan la desertització d'Àfrica era ja inevitable i 



començava a provocar riades d'immigrants, que fugien de la 
mort. Tenia una bellesa física que jo mai havia vist en cap dona. 
Vaig pensar que estava acompanyat de "miss món" i, a més - 
com la resta d'hostesses de la companyia-, anava guarnida de 
vaporoses transparències i flors de colors que deixaven 
entreveure el seu fabulós cos. Mentre xerràvem de coses 
intranscendents, va comentar que el seu germà Luc treballava a 
la A.I.C. amb seu a Canberra. Llavors vaig aprofitar per 
comentar que jo anava a un centre de retirs espirituals a prop 
de Canberra per tal de calmar la meva ment. Li vaig fer saber el 
nom del ressort on estaria durant unes setmanes, però ella no 
el coneixia, ja que -va dir-, sempre estava de viatge treballant 
per la Yellowloveline. 

Quan vam acabar els sucs i fumat una catximba de marihuana 
balinesa filtrada en un destil·lat aromàtic australià amb sabor a 
plàtan, la Sara i jo ens vam ficar al llit a fer l'amor i vam 
romandre abraçats fins que el submarí emergia en el port 
d'Àgios Nicolaus per omplir dipòsits. En aquell moment vaig 
decidir no desembarcar. Seguiria navegant en la mateixa nau on 
era la Sara, de la qual m'havia enamorat lleugerament. 



Creta 


La Sara va saltar del llit per posar-se el seu vestit transparent i 
va desaparèixer de la meva vista dient que havia de reunir-se 
amb la resta de la tripulació. Jo vaig fer un gest amb la mà i em 
vaig tornar a endinsar en el llit calent. Cinc minuts més tard, 
algú va picar a la porta. Mig adormit, vaig posar-me el barnús i 
la vaig obrir. Era la Sara i feia cara d'amoïnada. 

-Bon dia, amor... T'haig de donar una mala noticia- va dir -hi ha 
un problema de subministrament de biodièsel que afecta a tots 
els ports de l'illa. 

-És greu? -vaig preguntar. 

-Els treballadors portuaris ens han informat que un objecte 
volador gegant no identificat procedent d'Egipte va estavellar-se 
-fa un parell de dies-, en el magatzem de biodièsel que hi ha a 
l'interior de l'illa, a uns 30 kilòmetres d'aquí. Sembla que un 
dipòsit va començar a cremar i l'incendi es va propagar a la 
resta de dipòsits. Creta s'ha quedat sense reserves de biodièsel. 
El capità diu que haurem d'esperar aquí fins que arribi un 
submarí-cisterna amb combustible. 

-I no ha dit quan arribarà aquest submarí-cisterna? 

-No ho sap. Tot just acabem d'informar l'incident a la central de 
Sydney... 

-Vaja! -vaig exclamar- estem atrapats a Creta. 

-Sí, amor -va dir la Sara somrient- el destí ens unirà uns quants 
dies més... i jo ja tenia ganes de fer vacances. Vols visitar 
Àgios Nikolaus amb mi? 



Jo vaig dir que sí amb el cap. 


Una hora després la Sara i jo desembarcàvem. Les hostesses i 
els passatgers faríem nit -fins a l'arribada del submarí cisterna-, 
a ïHotel Diamondriou, al carrer Oktovriou, just davant de 
l'antic amarrador. L'hotel havia estat adquirit per la 
companyia Yellowloveline i redecorat amb figures de Shiva, 
Parvati, Ganesha i fotos de Sri J. Lennon amb la seva 
dona Yoko Ono. Les habitacions feien olor a sàndal i el 
mobiliari -com en els submarins-, havia estat rescatat dels anys 
60. 

Tot i que Atenes havia estat completament destruïda durant la 
gran guerra, els habitants de Creta i els d'algunes altres illes 
gregues allunyades del continent, havien sobreviscut. 
Actualment, la capital de Creta, havia passat a ser el centre de 
Grècia i, sobrevivia amb dificultat, gràcies a les companyies 
transoceàniques australianes que creuaven el mar Roig i 
aportaven algunes divises. No era pas inusual que als mercats 
de tota l'illa hi trobessis coales en venda o que l'alcalde 
d'Heraklion tingués una parella de cangurs en el seu jardí. 


La Sara i jo ens vam instal·lar en una habitació del tercer pis 
amb vistes al mar i, quan tot just arribàvem, la Sara va rebre 
una trucada. 

-És el meu germà Luc -va comentar sense desenganxar l’aparell 
de l’orella. 

-El de l'Australian Intelligence Corps? 

-Sí. 

-Digues-li que enviï biodièsel! -vaig exclamar jo. 



La Sara li va comentar a en Luc la incidència que havíem patit i, 
de passada, li va dir que s'havia ficat al llit amb mi (un dels 
fundadors del Partit Hippy irlandès). Allò va interessar 
notablement a en Luc. 

-El meu germà et convida a visitar-lo a la seu de l’A.I.C. a 
Canberra -em va dir la Sara. 

Jo vaig fer que sí amb el cap... 



Bali 


El 18 de juliol de 3006 -tres dies després d'haver desembarcat a 
Creta-, van arribar 9 submarins cisterna australians amb el 
biodièsel. Immediatament, la Yellowloveline ens va anunciar 
que ja podíem tornar al submarí. 

La Sara i jo havíem recorregut tota l'illa en bicicleta elèctrica i 
tot i que, tant ella com jo ja érem casats amb terceres persones, 
vam cometre la "dolça bogeria" de casar-nos una altra vegada... 
Us haig de dir que, a principis del 3000, el matrimoni era molt 
més obert que en els segles precedents; Hom tenia dret a casar- 
se tantes vegades com volgués, sense la necessitat de divorciar- 
se. Les restriccions s'havien suavitzat molt i l'antiga institució 
era gairebé un ritual buit sense cap obligació. Un home podia 
estar casat, indistintament, tant amb homes com amb dones, i 
les dones també. Fins i tot n'hi havia que es casaven amb les 
seves mascotes animals o amb els seus fills. Molts ho feien 
només per celebrar una festa i, l'endemà, s'oblidaven del 
cònjuge. 

La Sara era la meva sisena dona legal, i jo, el seu onzè marit. És 
increïble, oi? Jo anava a fer un retir de meditació a Austràlia i ja 
tenia una dona més... Contradiccions de la vida humana! 


®(D(D 


El viatge fins a Bali va ser normal. Cap incidència. El submarí va 
creuar el canal de Suez fins al mar Roig i unes hores més tard 
arribàvem al port de Denpasar. Tant a la Sara com a mi ens 



venia de gust visitar l'illa -que havia esdevingut el darrer 
reducte de l'hinduisme, des que l'índia havia estat ocupada pels 
xinesos-, però ella havia de seguir en el submarí fins a Sydney, 
així que vam decidir separar-nos. La Sara, habitualment, 
lliurava dos o tres dies abans d'embarcar una altra vegada cap 
a Limerick, Dublín, Belfast o Reykjavik, en el submarí de línia 
però, probablement, ja no ens tornaríem a veure mai més, ja 
que ella havia de visitar els altres marits, que l'esperaven a 
Austràlia. Suposo que, aquest fet, va fer que jo decidís fer nit a 
l'hotel de la Yellowloveline a Kuta, Bali. 


Una retirada a temps ha salvat molts cors 
enamoradissos com el meu 


L'hotel de la companyia australiana a Kuta era realment luxós i 
bonic. Els turistes ocupaven bungalous aïllats de fusta tallada - 
a l'estil local-, envoltats d'un jardí de vegetació exuberant, 
sauna i jacuzzi exterior. Fins i tot disposaven d'una hamaca 
penjada, entre dues palmeres, on fer la migdiada. De nit, les 
granotes i els gripaus orquestraven una simfonia rítmica que 
induïa la meva ment hiperactiva a una mena d'estat relaxat i 
hipnòtic. La buidor que l'absència de la Sara havia deixat es va 
anar omplint- a poc a poc-, amb agradables sensacions i 
perfums. La màgia curativa de Bali va anar reequilibrant-me i, 
en unes hores, vaig recuperar el meu centrament. Ara ja estava 
preparat per tornar a embarcar i fer el retir del cangur blanc. 


La llei del karma 


El viatge entre Denpasar i Sydney va ser ràpid. En el port 
m'esperava una taxista que vaig contractar des de l'hotel 
de Kuta i -tot just trepitjar terra australiana-, vam enfilar cap 
a Tallong. 

La conductora era una aborigen grassoneta de pèl arrissat i fosc 
-aficionada a la mecànica-, que em va fer el viatge més 
agradable, ja que va respondre amablement a les meves diverses 
preguntes sobre indrets o coses curioses que anàvem trobant 
pel camí. També li vaig preguntar què opinava dels australians 
blancs que dominaven la seva antiga terra. Va respondre que els 
colonitzadors europeus que havien arribat a la seva terra, li 
tenien por a la mort i bevien massa alcohol i, aquest fet, els 
havia embogit i portat a cometre un genocidi. Va afegir que als 
nord-americans els havia passat el mateix i com que mai van 
tenir l'honestedat ni el valor de demanar perdó als pobles 
nadius americans que habitaven aquelles terres, "havien estat 
aniquilats". 

-Així creus en un Déu que castiga? -vaig preguntar jo. 

-No -va dir l'aborigen -més aviat en la llei del karma: Si portes a 
terme accions incorrectes, aquestes accions et seran retornades. 
El que fas, el que dius i el que penses són un bumerang que 
llences a l'existència i, inevitablement, acaba retornant. No hi 
ha cap Déu que castigui, més aviat és una llei universal. 

-Si realment hi hagués una llei universal -regle de joc-, 
qui l'ha posat? -vaig dir. 

-Perquè l'hauria d'haver posat algú? -va respondre la dona -en 
el meu parer, els creients fan una projecció mental; un exercici 



d'imaginació creativa... El problema de creure en Déu és que -a 
la llarga-, actues com un robot que li atribueix tot al Déu que ha 
generat la teva ment i, llavors, deixes d'observar i de 
discriminar. Has creat un ídol i mai tindràs una experiència 
directa de la intel·ligència divina i seràs manipulat per les 
autoritats religioses locals. Això és el que els passava als 
creients de les religions monoteistes... Per tant, és molt més 
enriquidor no generar ni creure cegament en cap Déu. Ara bé, 
no s’ha de caure en l’error que cometen els ateus materialistes, 
que el neguen sistemàticament. Tant els uns com els altres 
deixen d’observar amb atenció i curiositat i eviten el que hi ha, 
en el present. 

-Estic d'acord -vaig dir -i tornant al tema del genocidi, els 
australians també van matar molts nadius en aquest continent. 
Quin és el motiu que no hagin estat destruïts com els nord- 
americans? 

-El govern australià, fa uns lustres, va reconèixer el genocidi i va 
demanar, oficialment, perdó a la comunitat aborigen 
australiana. Probablement, a causa d'aquest fet, els australians 
s'han lliurat- digué. 

-Vaja! -vaig exclamar-, així la cega arrogància dels nord- 
americans seria la causa de la seva desaparició? 

-Jo no conec massa la breu història dels nord-americans, però, 
podria ser que sí... Qui no sap afluixar la marxa, acaba caient. 
No es pot tirar sempre cap endavant. Els nord-americans eren 
massa competitius i volien arribar al sol, com icarus, i, 
finalment, l'imperi del sol naixent els ha fet caure... Si haguessin 
estat més humils i tranquils no haurien desaparegut. 

-Però els xinesos, també han trepitjat un munt de pobles veïns i 
no sembla pas que vulguin aturar-se! -vaig protestar. 



-Els xinesos avancen lentament. Són més sòlids, però no són 
eterns, perquè la Xina és una construcció humana, un somni 
que, com tots els somnis, s'esvairà. 

-Sí -vaig admetre jo -un malson! 

-Ha, ha, ha -rigué la taxista- ja veig que no t'agraden massa els 
xinesos! 

-No m'agrada el seu tarannà imperialista. A part d'això, no tinc 
res en contra... Fins i tot practico tai-txi -vaig puntualitzar. 

-Vés a Canberra... -va dir, misteriosament, la dona. 

Jo em vaig quedar mut durant uns instants. Òbviament, aquella 
dona, havia endevinat que jo tenia previst fer-li una visita al 
germà de la Sara a la seu de l'A.I.C. 

-Probablement, tinguis raó... T'importaria portar-me fins a 
Canberra, ara, i deixar-me a l 'Eucaliptus tree ioga ressort, 
després? 

-Et sortirà una mica més car -va dir. 

-He, he, he... Sí, no pateixis. 

Com que encara érem a la carretera Sydney-Canberra, 
senzillament, vam seguir tot recte fins a la capital d'Austràlia, la 
terra dels assassins penedits! 



La utilitat del viatge astral 


En Luc era un etíop alt i prim. Em va rebre en el seu petit 
despatx, en una base militar -gairebé invisible-, situada a 
n quilòmetres de la capital. Portava un uniforme de treball ocre 
i lluïa un distintiu brodat a mà amb la seva graduació: 
"Coronel". Tot i que no era molt fosc de pell, la seva dentadura 
blanca i lluent destacava especialment quan feia un somrís. Era 
tan jove com la seva germana Sara i fins i tot, ho semblava una 
mica més, vaig pensar. 

Em va felicitar, amablement, per la victòria del partit Hippy a 
Irlanda i per haver-me casat amb la seva germana. Legalment, 
ara érem parents i em tractava amb familiaritat. Entre altres 
coses, em va convidar a una beguda de benvinguda, però jo vaig 
respondre que m'estava esperant una taxista aborigen a 
l'aparcament de la base i que el millor seria que m'afanyés a fer 
el que havia vingut a fer a l'A.I.C. 


-I què et porta per aquí? -va preguntar somrient. 

-Saps alguna cosa de viatges astrals, Luc? -vaig preguntar per 
encarar el tema. 

-No molt... És una assignatura de parapsicologia -va dir el 
Coronel. 

-Te'n faré cinc cèntims: El viatge astral és una tècnica que jo he 
après dels lames tibetans, que permet que l'ànima surti del cos 
físic i vagi allà on la ment li ordena. 


-T'escolto -va dir en Luc una mica sorprès. 



-El meu interès a venir aquí se centra a informar a l'A.I.C. del 
que vaig veure a la seu del govern xinès a Beijing. 

-Has estat a Beijing amb el teu cos astral? 

-Sí. 

-Els xinesos són un perill per Austràlia i qualsevol informació al 
respecte ens interessa especialment. Actualment el 90% de la 
nostra feina te relació amb els xinesos- va dir. 

-Volia informar-vos de la ubicació aproximada del senat xinès i 
dels despatxos ocults on es troben els màxims governants de la 
Xina... De fet, li he vist el cul a en Xao Da Xeng i a un militar 
important mentre jeien en un búnquer subterrani. 

En dir això, en Luc va saltar del seu seient i amb cara de màxim 
interès em va comunicar que enregistraria el meu relat per tal 
de tractar la informació de manera prioritària i amb la màxima 
cura. Sense esperar la meva resposta, va fer passar a una 
secretària que va enfocar una petita càmera en la meva direcció 
i, tot seguit, em va dir que ja podia començar a parlar. 


Mitja hora més tard, la meva guia aborigen i jo deixàvem la base 
militar australiana i tornàvem cap a Tallong. Haig de dir que jo 
em sentia content de deixar la base militar -mai m'han agradat 
els militars-, i també d'haver transmès una informació que 
podia arribar a ser d'utilitat a l'hora d'aturar els xinesos. 

Irlanda no havia participat en la darrera guerra mundial i ni tan 
sols tenia agència d'intel·ligència, per tant, el millor que podia 
fer jo era col·laborar amb l'agència australiana. Aquell dia em 
vaig alliberar d'un gran pes. En acabat, em sentia molt més 
lleuger. 



El cangur blanc 


Cap al tard vam arribar a l'Eucaliptus tree ioga ressort. La noia 
de la recepció em va dir que m'estava esperant des del migdia i 
que era massa fosc per acompanyar-me al bungalou aïllat, ja 
que estava situat a uns tres kilòmetres de distància d'allí i 
només s'hi podia arribar a peu o a cavall, per l'interior de la 
finca. Em va portar fins a una petita habitació i em va dir que 
podia passar-hi la nit. 

L'endemà al matí, un jove i una mula -que carregava el meu 
equipatge, gas, aigua i arròs-, em van guiar fins al refugi aïllat. 

Vam caminar una hora i tres quarts, aproximadament, 
remuntant un turó ple d'eucaliptus. Tot i que el sol no era 
massa alt, feia força calor i, en arribar -quan tot just el noi va 
girar cua cap al ressort-, vaig començar a experimentar la por 
que gairebé tots experimentem quan ens quedem sols. 
Com a mínim, havia de romandre aïllat durant nou dies i la 
veritat és que, en aquell moment, nou dies em van semblar una 
eternitat! 

El meu únic aliment era arròs bullit i infusions d'eucaliptus amb 
mel i, al principi, vaig començar a passar molta gana i a tenir 
por de quedar-me sense provisions d'aigua i arròs. 


Dos dies més tard, vaig començar a parlar sol. La meva ment no 
podia parar de xerrar. El fet de no poder parlar amb ningú va 
provocar que, dins meu, s'obrís una aixeta i comencessin a rajar 
paraules. També vaig començar a parlar amb els ocells, els 
mosquits, els insectes, els coales, les mones i un cangur albí que 
s'acostava tímidament al bungalou-refugi. M'estava tornant 
boig? Bé, no crec... Haig de dir que tots aquests animals que he 



esmentat, em contestaven amb gestos, moviments curiosos, 
sons increïbles, imitacions sorprenents, etc., que -en alguna 
ocasió-, em feien riure o enfadar. 

Al cinquè dia del retir, ja no em sentia sol. Vaig començar a 
entreveure que la por a la soledat és, senzillament, una por 
psicològica i que, en realitat, és impossible, romandre 
absolutament sol, ja que les criatures, els vegetals i els 
fenòmens de l'univers -com l'aire, la pluja, etc.-, es posen en 
contacte i es comuniquen, no-verbalment, amb tu. 


Al setè dia vaig començar a sentir uns sorolls que no eren 
causats per res visible i una esgarrifança va recórrer el meu cos 
quan vaig deduir que un esperit m'estava fent companyia. Seria 
allò que anomenen "l'esperit guia" o l'àngel de la guarda? Bé, no 
estic segur de res. En algunes ocasions vaig pensar que potser jo 
era víctima d'al·lucinacions, però la veritat és que els senyals 
d'una presència invisible eren tan evidents, que vaig acabar 
descartant aquesta hipòtesi. 


El cangur albí venia a visitar-me cada dia. Realment, haig de 
reconèixer que, a poc a poc, es va transformar en el meu guia en 
la soledat. La seva presència era com la d'una mare amorosa 
que vigila que no prenguis cap mal, i jo em sentia com un nen 
petit que aprèn allò que cap humà t'ensenya... Allò que 
en Moogli va aprendre amb en Baloo i la resta d'animals que 
l'acompanyaven en la selva. 

Aquella experiència tan rica i plena, em va fer entendre el que 
Buda havia viscut quan va deixar el palau del seu pare. Vaig 
comprendre que els mestres de Buda no havien estat humans. 
Els mestres, acompanyants i guies de Buda, van ser els animals 
dels boscos del nord de l'índia... Així és, els animals i les plantes 



són l'enllaç entre el pla espiritual de l'existència i el pla físic (o 
allò que en diem "la realitat" o "estat de vigília"). Ara puc 
afirmar amb força certesa que els animals estan en contacte 
amb ambdós plans superposats de l'existència. 

Per què és així? 

Doncs perquè no han après cap llengua verbal ni han rebut tot 
el cúmul d'informació que els humans rebem quan els 
educadors ens comencen a parlar. 

Els humans que parlen, perden el contacte amb el pla subtil. A 
mida que són socialitzats, malmeten la seva receptivitat. Es 
distreuen i es perden en el món dels llenguatges verbals que els 
ensenyen els seus progenitors. Comencen a posar-li noms a 
objectes que, a poc a poc, semblen tenir entitat pròpia i que, 
posteriorment, són classificats com "bo o dolent", "agradable o 
desagradable". Aquest procés humà- que és generat pel fet 
d'aprendre un llenguatge verbal-, fa que els nens petits deixin 
de ser com en Moogli i passin, gradualment, a ser com els seus 
pares; uns malalts inconscients amb el cap ple de paraules, 
divisions, prejudicis i distincions. Perden la budeïtat i, com més 
aprenen, menys amor desperten. Finalment, es tornen adults 
plens de voracitat, competitius i, alhora, víctimes dels 
depredadors humans. Llavors comencen a experimentar dolor, 
perquè, psicològicament, s'han separat de la seva natura 
essencial. Experimenten desig i aversió. Són esclaus, que 
pateixen i lluiten. Danyen i són danyats. Provoquen la primera, 
la segona, la tercera, la quarta i la quinta guerra mundial. 


Els humans que parlen són perillosos per als altres humans- 
homo homini lupus-, per als animals i les plantes. En la seva 



ment està el problema, el desequilibri. La ment dels humans 
que parlen els ha separat del "tot" i els priva de sentir amor. 


Si enteneu això que jo vaig descobrir estan en soledat durant 9 
dies, entendreu perquè un cangur, un gat, un gos o una vaca són 
mestres silenciosos i que, si els mateu, esteu llevant-li la vida al 
mestre... Tot i que, "el mestre" -gràcies al seu silenci interior, la 
seva puresa i la seva bondat-, mai us ho retraurà. 




Dedico l’obra 
a la gossa Xouminú, 
que ara és morta, 
però viu dins del meu cor. 



DIÀLEGS AMB LA DIVINITAT 



Capítol i: 

El mandat diví 


-Bon dia Pompeu! -feu l'òliba, que s'havia aturat en una branca 
propera a la finestra nord de la cambra on dormia en Pompeu. 

-Òsti! No hi ha manera de dormir -remugà en Pompeu Fibra 
fent un moviment lent per tal d'alliberar, sense obstacles, la 
primera ventositat del matí. 

-La Pitufina et demana, lleva’t! -udolà l'ocell omniscient. 

-Sí, ja va, ja va. Tranquil -exclamà en Pompeu malhumorat. 

En Pompeu s'aixecà de cop i s’encarà amb el desagradable fred 
humit de finals de setembre, habitual en els boscos d'Oix. 

-Bon dia Pitufina. Què vols? -digué en Pompeu al pati de la 
masia on acostumava a dormir la jove pastora, amant i fidel 
guia espiritual d'en Pompeu. 

La Pitufina no parlava cap llengua oral, però es comunicava 
eficientment per mitjà de gestos, mirades, moviments 
direccionals, xiscles irritants, fruit d’una divina malaltia 
epilèptica, i apuntava en certa direcció amb la cua o les potes. 

-Haig de fer alguna cosa? -preguntà en Pompeu. 

La Pitufina asseguda en la postura de l'esfinx del hatha ioga 
clàssic va mirar fixament a en Pompeu, i instantàniament a en 
Pompeu li fou transmès el següent missatge telepàtic: 

"HAS DE PRACTICAR EL SILENCI I VÈNCER LA POR 
A LA MORT PER TAL DE CREAR UNA NOVA RELIGIÓ, 
EXCLUSIVAMENT CATALANA. 


ETS LA PERSONA ELEGIDA PER A TAL TASCA. NO 
SERÀ FÀCIL, PERQUÈ T’ACUSARAN DE SER UN 
HERETGE, UN CLOWN I UNES QUANTES COSES 
MÉS. 

SI MÉS NO, HO FARÀS. EN REALITAT NO ET QUEDA 
MÉS REMEI, JA QUE NINGÚ ET VOL EN AQUEST 
MÓN D’ENÇÀ QUE TON PARE ET VA FER FORA DE 
CASA. 


T’HAS CONVERTIT EN UN TRIST EREMITA AÏLLAT 
QUE LA HUMANITAT REBUTJA. SI FAS EL QUE SE T’ 
ENCOMANA, RETROBARÀS L’AMOR I EL CALIU 
HUMÀ... FINS I TOT TA MARE ES CONVERTIRÀ A LA 
NOVA RELIGIÓ QUE TU CREARÀS. ARA BÉ, EL TEU 
PARE I TES GERMANES T’ACUSARAN D’IMPOSTURA 
PER TAL DE FER-TE FUGIR I EVITAR SER JUTJATS”. 

-El que dius del meu pare i de mes germanes no em sorprèn 
massa... I pel que fa a la creació d'un culte català, t'haig de 
confessar que sempre he desconfiat de les religions, Pitufina - 
digué en Pompeu-. Són un muntatge per manipular la ment 
dels éssers humans. 

"TOT EL QUE FAN ELS HOMES ÉS UNA CREACIÓ 
MENTAL TEMPORAL. ÉS CERT, PERÒ 
T’INVOLUCRARÀS EN AQUESTA TASCA COM SI FOS 
UNA DE LES TEVES OBRES ARTÍSTIQUES. QUAN 
HAGIS ACABAT L’OBRA, SERÀS UNA ALTRA 
PERSONA. NO TINGUIS POR. 

UNS QUANTS CATALANS T’AJUDARAN, I L’ESPERIT 
GUIA T’ANIRÀ DONANT LES PAUTES A SEGUIR. 

DE MOMENT, HAS D’ELABORAR LA IDEA. HAS DE 
BASTIR ELS FONAMENTS D’UNA NOVA FILOSOFIA 


RELIGIOSA QUE AJUDARÀ, PARADOXALMENT, A 
INDEPENDITZAR ELS CATALANS SOTMESOS." 

-Ha ha... Independitzar-nos d'Espanya i de França? Tu creus 
que és possible? -rigué en Pompeu. 

"ARA MATEIX SEMBLA IMPOSSIBLE... PERÒ LA 
SITUACIÓ INTERNACIONAL CANVIARÀ AVIAT A 
CAUSA D’UNS ESDEVENIMENTS QUE ENCARA NO 
VEUS A VENIR I QUE VAL MÉS QUE DESCONEGUIS. 
L’EXISTÈNCIA D’UN CULTE RELIGIÓS LOCAL 
CATALÀ AFAVORIRÀ L’ESCISSIÓ NECESSÀRIA 
PERQUÈ ELS CATALANS S’ALLIBERIN DEL 
CATOLICISME QUE ELS MANTÉ LLIGATS A FRANÇA 
IA ESPANYA." 

-Ummmm... Un culte local català? Una església catalana que 
prescindeixi dels papes romans i de la Conferència Episcopal 
Espanyola? 

"AIXÒ MATEIX!" 

-En comptes de catòlics, "catalòlics"...? El mateix que van fer els 
anglesos per tal de no haver d'obeir el papa de Roma! 

"EXACTAMENT... DÉU NO TE RES CONTRA EL PAPA 
DE ROMA, PERÒ VOSALTRES SOU SUBTIL I 
SECULARMENT MALTRACTATS PELS GOVERNS 
ESPANYOLS I FRANCESOS I PER ACABAR AMB LA 
INJUSTÍCIA, LA INTEL·LIGÈNCIA DIVINA, VOL QUE 
US DISTANCIEU DE LA JERARQUIA VATICANA QUE 
S’ALIA, INVARIABLEMENT, ALS PODERS 
TERRENALS PER TAL DE MANTENIR EL SEU 
PODER... 


DE FET, T’HAIG DE CONFESSAR QUE DÉU VEU AMB 
BONS ULLS QUALSEVOL ESCISSIÓ QUE FACI QUE 
ELS PAPES ROMANS ES REPLANTEGIN LA SEVA 
DECADENT TRAJECTÒRIA , FACIN NETEJA I 
S’ESPAVILIN." 

-Ehem... I tu creus que jo sóc la persona adequada per fer això? 
-dubtà en Pompeu. 

"T’HA TOCAT!" 

-En fi, ho meditaré. 

"PRACTICA EL SILENCI. APRÈN A ESCOLTAR. TOT 
ES FARÀ MIRACULOSAMENT. 

T’APASSIONARÀ FER-HO." 

-No nego que té interès la proposta. És tan inversemblant! - 
exclamà en Pompeu. 


Capítol 2: 

El foc: El ír element purificador catalòlic 


En Pompeu es retirà a la petita sala on meditava habitualment. 
S'assegué en el coixí de meditació rodó i aclucà els ulls. S'havia 
acostumat a seure una estona als matins, tot i que era incapaç 
de concentrar la ment en la respiració per més de 5 minuts. Al 
poc de seure en el coixí negre que va comprar en un monestir 
zen al sud d'Itàlia, la seva ment començà a vagar en el record i a 
crear. La majoria de les seves obres havien estat projectades 
prèviament durant els moments de silenci meditatiu. Alguns 
dies les idees fluïen sense parar. D'altres s'adormia. 

La idea de crear una nova religió era fascinant i desconcertant 
alhora. Com podia encetar un nou culte algú que creia que les 
religions eren un subproducte adulterat, derivat de l'ensenyança 
de veritables sants? De fet, hi estava en contra. Creia que una 
religió era un negoci basat en la repressió de la natura humana. 

"A la humanitat no li fan falta més religions organitzades", 
pensava en Pompeu. "Més aviat al contrari. Ara bé, un culte de 
caràcter pagà influït pel xamanisme americà o el sufisme podien 
fer reviure els joves catalans adormits que passaven hores i 
hores jugant amb pantalles tàctils d’última generació". 

Un missatge telepàtic va interferir aquest darrer pensament: 

"AIXÒ NO FUNCIONA AIXÍ, POMPEU. JA SAPS QUE 
NOMÉS ELS CAIGUTS QUE PATEIXEN, CERQUEN 
AJUDA. OBLIDA ELS ZOMBIS I LES PANTALLES 
TÀCTILS. ELS QUE S’ACOSTARAN A TU SÓN ELS 
MALTRACTATS, NO PAS ELS ADORMITS 
HABITUALS." 


-Un culte pagà d'estil xamànic pot ajudar als caiguts, oi? 

"SÍ." 


-I el sufisme? 

"TAMBÉ. QUALSEVOL CONEIXEMENT SERVIRIA 
SEMPRE QUE EL CATALANITZIS DE MANERA QUE 
NO SIGUI REBUTJAT COM A RARESA EXÒTICA." 

El foc és relement pagà present en moltes tradicions catalanes i 
no seria mala idea incorporar-lo en el culte. De cop, en Pompeu 
va recordar una tècnica de respiració conscient que havia 
practicat al principi de la seva recerca interior. La tècnica es 
duia a terme a la nit, en grup, i la dirigia una mestressa 
espiritual i iogui catalana anomenada Montserrat Cussachs. 
Consistia a respirar abundantment per la boca tot mirant una 
fantàstica foguera. En Pompeu recordava haver caigut al terra 
adolorit i amb el cos completament agarrotat gràcies a la 
hiperventilació. 

"HI HA ALTRES PRÀCTIQUES XAMÀNIQUES COM 
CAMINAR SOBRE LES BRASES ARDENTS", xiuxiuejà la 
veu. 

-Seria realment curiós veure els joves catalans trepitjant brases 
-pensà en Pompeu divertit-. Ara bé, potser seria més intel·ligent 
recuperar l'esperit sacre dels correfocs. Promoure’ls. 
Magnificar-los. Donar-los una dimensió iniciàtica. Fins i tot es 
podria redactar una mena de bíblia on es recomanés la pràctica 
del correfoc a tots els nens catalans... 

"POTS ENRIQUIR EL CORREFOC AMB LA PRÀCTICA 
DE CAMINAR SOBRE LES BRASES", recomanà la veu 
telepàtica. 


-També podríem elevar a la categoria de Santa catalòlica a la 
Montserrat Cussachs! -rigué en Pompeu-. Santa Monsina la 
catalòlica. Com ho veus? 

"LA MONTSERRAT VA MORIR FA DOS ANYS. NO 
CREC QUE L’IMPORTI MASSA. DE FET RIURIA UNA 
ESTONA... POMPEU, ÉS CONVENIENT QUE 
EL·LABORIS UN TEXT SACRE CATALÒLIC, QUE 
SERÀ AMPLIAT I ENRIQUIT QUAN TU MORIS." 

-La Bíblia catalòlica? 

"O EL TALMUD. ÉS INDIFERENT. UN TEXT SAGRAT 
LI DÓNA UN AIRE DE SERIOSITAT AL CULTE. PERÒ 
NO ET CAPFIQUIS. DÉU ET RECOMANA QUE 
AFUSELLIS QUALSEVOL ESCRIT RELIGIÓS. EL QUE 
MÉS RÀBIA ET FACI. L’ÚNIC QUE HOM PRETÉN ÉS 
DONAR-LI UN ELEMENT D’ESTUDI INTEL·LECTUAL 
ALS FETITXISTES QUE S’ACOSTIN AL 
CATALOLICISME." 

-I no es notarà molt? 

"DÉU VOL QUE S’OBRIN ELS CORS, ES SILENCIÏN 
LES MENTS, ELS DESITJÓS I L’ODI. EL CONTINGUT 
DEL TEXT NO TÉ MASSA IMPORTÀNCIA. 
QUALSEVOL COSA SERVIRÀ. MODIFICA’L AL TEU 
AIRE O FES UNA BARREJA CRÍPTICA D’UNS QUANTS 
QUE T’AGRADIN." 

-M'agraden els contes sufís... Podria catalanitzar-ne algun, i no 
crec que ningú se n’adoni. A més, els musulmans no llegeixen el 
català -ironitzà en Pompeu. 

"GAUDEIX. SI ET DIVERTEIXES ENCOMANARÀS EL 
TEU ESTAT D’ÀNIM ALS FUTURS LECTORS." 


-D'acord. Començaré indagant si hi ha algun conte sufí on 
aparegui l'element del foc. 

"PERFECTE!" 

En Pompeu recordava tenir un llibre de contes sufís que, 
probablement, estaria en alguna capsa de cartó, perdut entre 
altres llibres. Va sortir cap a l'habitació dels malendreços que hi 
havia a la planta superior de la immensa i desarrelada masia 
buida que havia llogat enmig del bosc. No disposava ni d'aigua 
corrent ni de llum. Tan sols tenia una petita placa solar i uns 
quants envasos de plàstic que feia servir per anar a les fonts 
d'aigua natural que regalimaven tot l'any, excepte a l’estiu. Se 
sentia feliç vivint així. Envoltat d'ocells, gallines, gats, gossos, 
ratolins i senglars silenciosos que el cuidaven de manera 
inexplicable. "Serien aquells animals els enviats de Déu?" es 
preguntava molts cops. "Com és possible que els sacrifiquem en 
massa als escorxadors? Els humans estan realment malalts tal 
com afirmava Buda en el discurs de les quatre nobles veritats", 
pensava. En aquell moment va decidir que també catalanitzaria 
el primer discurs "del despert" i l'afegiria camufladament al text 
sagrat dels catalòlics(i). 

Entre les capses que havien quedat sense obrir d’ençà que va 
arribar a Mas Guixo, s’hi comptaven un llibre de contes sufís, 
els Upanishads, els Vedes i el llibre de l'Ego d'Osho, entre 
d'altres. En Pompeu va fullejar el llibre de contes sufís. No hi va 
saber trobar cap referència a l'element foc. Seria que els sufís 
procuraven omplir la seva ment amb jardins perfumats plens 
d'aigua? Finalment, va descobrir un breu conte de saviesa sufí 
titulat: "La donzella de la roba turquesa". Com era humorístic, 
va decidir fusellar-lo per tal d'iniciar "El Talmud catalòlic". El 
text ja catalanitzat va quedar així: 


Q fiant GLudald de la gruta 

Es diu que un mercader d'Olot que sortia de viatge va 
demanar a Perot lo lladre que tingués cura d'una jove 
i bella donzella perfumada que lluïa un vestit 
turquesa. En veure-laPerot es va enamorar d'ella i 
va decidir fer-li una visita al mestre Pompeu, que era 
el seu confessor espiritual. Pompeu li recomanà que 
viatgés a una gruta oculta del Cadí on meditava un 
erudit catalòlic conegut, més endavant, com Sant 
Eudald de la gruta. Quan va arribar a Bergaque en 
aquella època era un petit poblet de només 17 cases, 
que eren ocupades per nou famílies catalanes, va 
preguntar al beneit del poble si sabia on es trobava la 
gruta de Verudit; Per bona o mala sort, aquell dia, 
tots els habitants de Berga estaven cercant plomes de 
gallina salvatge pels boscos propers amb la intenció 
d'omplir els populars plomins del berguedà... Així que 
Vúnic ésser informat era en Xordi , el més ximple de 
tots. En Xordi li respongué: "Torna a Olot i evita a 
VEudald. No és més que un astut ensarronador que ha 
pervertit a diverses dames de Berga". Decebut , en 
Perot va tornar cap a Olot, però de camí es va 
apropar al bosc d'Oix per informar el seu mestre. 
Sant Pompeu, en escoltar el relat li va dir que no fés 
cas de les opinions del babau de Berga i que insistís 
en la recerca de la gruta oculta del Cadí. En Perot 
Baldufa (així el van anomenar més endavant quan va 
ser rebatejat pels catalólics) va enfilar cap a Berga 
diligentment. Aquest cop va preguntar-li a una bella 
damisel·la si sabia on s'amagava Verudit. La 
damisel·la havia estat ocultament desflorada pel 
pervertidor de la gruta i coneixia molt bé el camí. Així 


que en Perot, aquest cop, va retrobar a l'erudit que 
jeia en silenci com un gos atent, acompanyat d'una 
doneta voluptuosa que omplia un calze de bronze amb 
llet del seu propi pit . En Perot escandalitzat va 
recriminar l'erudit: 

''Com goses contemplar el pit nu d'aquesta dama en 
comptes de recitar els mantres catalòlics o silenciar 
la teva ment?'' 

L'erudit va contestar que, en realitat , no hi havia cap 
noia i que el que en Perot veia era una aparició 
fantasmagòrica; Una mena de parany diví destinat a 
allunyar de la gruta als éssers inconscients que 
venien a molestar-lo amb històries de donzelles 
perfumades guarnides amb vestits turquesa . 


(i) Els 4 principis catalòlics: 

Principi i: Els humans pateixen a causa d'haver nascut entre d'altres 
humans enfosquits. Es contaminen "per contacte". L'error d'interpretació 
o malaltia mental es transmet generacionalment. 

Principi 2: L'aprenentatge de qualsevol llengua verbal humana ens porta 
a generar distincions on no n'hi ha i, per tant, a distorsionar la nostra 
visió de la realitat, la qual cosa genera dos fenòmens: El desig i el rebuig. 
Aquests dos fenòmens són la causa del patiment humà. 

Principi 3: És possible alliberar-se del desig i el rebuig. La suprema joia o 
estat de NO-S©FTWARE és el resultat d'aquest fet. 

Principi 4: Per viure en la suprema joia cal seguir el camí de 
l'equanimitat, la moderació i l'equilibri, en general, i concretament s'han 
de desenvolupar els següents aspectes interiors que són la base del camí 
gradual cap a l'alliberació i la joia suprema: i)Enteniment just, 2) 
Pensament moderat, 3)Llenguatge mínim, 4)Acció encertada, s)Mitjans 
de vida correctes, 6)Esforç ponderat, 7)Atenció i 8)Concentració 
afinades. 



Capítol 3: 

L’aigua: el 2on element purificador catalòlic 


A poc a poc, en Pompeu anava teixint el nou culte català. Ja 
començava a considerar la tasca que li havia estat encomanada 
com a pròpia. Intuïa que el "fill" li seria arrabassat, però ell, 
com qualsevol mare del món, no tenia més remei que parir-lo 
(en cas contrari moriria amb el cadàver dins del cap). Estava 
creant un nou software mental religiós i "religiós" -de religare 
en llatí-, volia dir que uniria els catalans a una simbologia, 
creences i costums autòctons. Val a dir que ell -com els mestres 
zen-, considerava que el software religiós era una deixalla 
mental que havia d'ésser esborrada per tal d'alliberar-se del tot, 
si més no era útil als caiguts i maltractats del món que 
necessitaven ajuda. 

"DÉU ESTIMA ELS MALALTS TANT COM ALS SANS, 
POMPEU. ENGENDRA EL TEU FILL SENSE JUTJAR. 
PROBABLEMENT LA TEVA BOGERIA SERÀ UNA 
AJUDA PER L’ALLIBERACIÓ DELS CATALANS QUE 
VOLEN DEIXAR D’ÉSSER MALTRACTATS PELS 
PODERS TERRENALS ALIENS", digué la veu. 

-Però «ser català» no és una identificació il·lusòria? -preguntà 
en Pompeu a la veu invisible. 

"SÍ CLAR. ÉS UNA IL·LUSIÓ TEMPORAL... PERÒ COM 
UNS QUANTS MILERS D’ÉSSERS LA CREUEN, DÉU 
HA DISPOSAT QUE COMPARTEIXIN UNA RELIGIÓ 
PRÒPIA QUE ELS ALLIBERI TANT DELS PODERS 
TERRENALS COM DE LES IL·LUSIONS MENTALS." 


-Així doncs la filosofia que més s'escau als catalans seria el 
budisme zen. No trobes? -digué en Pompeu. 

"EL BUDISME SERIA BO PELS CATALANS SI LES 
SEVES MENTS FOSSIN MENYS SALVATGES. LA 
MAJORIA D’ELLS SÓN INCAPAÇOS DE PRACTICAR 
MEDITACIÓ. LA SEVA MENT ÉS MASSA 
TURBULENTA. MENGEN MASSA CARN I TENEN UNA 
FILOSOFIA DEL TREBALL I DE LA VIDA CONTRÀRIA 
AL NO-ESFORÇ ORIENTAL. ÉS PER AQUEST MOTIU 
QUE HAN DE PRACTICAR TÈCNIQUES DE 
PURIFICACIÓ PRÈVIA. DÉU ET RECOMANA DUES 
COSES: 

1) QUE LI CANVIÏS EL NOM A DÉU I 

2) QUE INTRODUEIXIS L’ELEMENT AIGUA COM A 
SEGON ELEMENT PURIFICADOR". 

-Ha ha ha... Que li canviï el nom a Déu! -rigué en Pompeu-. Per 
què? 

"PER QUÈ LA PARAULA “DÉU” ÉS UNA 
REPRESENTACIÓ QUE ELS CATALANS ASSOCIEN A 
UNA FALSA IMATGE QUE ELS HA TRANSMÈS EL 
CATOLICISME." 

-El nom Déu és una paraula que apunta a quelcom que no és 
allò que imaginem, oi? 

"AHÀ." 

-Entenc... I què suggereixes a canvi? 

"EN AQUESTA QÜESTIÓ, EL MILLOR ÉS RECÓRRER 
AL BUDISME I AFIRMAR QUE DÉU NO EXISTEIX, O 
AL TAOISME, I DIR QUE DÉU ÉS EL TOT O EL TAO. 


DE FET, NO TÉ MASSA IMPORTÀNCIA EL NOM QUE 
UTILITZEM. L’IMPORTANT ÉS NO CREAR UNA 
FALSA IMATGE MENTAL. UNA MENA DE NINOT AL 
QUAL ANOMENEM DÉU." 

-Entesos -digué en Pompeu-. Em decanto per dir que Déu és 
l'univers o el tot. Així que en el catalolicisme en comptes de dir 
Déu, direm EL TOT o TOT. 

"AIXÒ SERVIRIA AL PRINCIPI, PERÒ A LA LLARGA 
ELS CATALANS ACABARIEN PARLANT DEL DÉU 
TOT(2)". 

-És cert -va admetre Pompeu-. TOT acabaria convertint-se en 
una imatge mental a l'estil de Déu, Jah o Al·là. Així doncs és 
millor afirmar que Déu no existeix, tal com fan les budistes?" 

"ARA PER ARA ÉS EL MILLOR, TOT I QUE NO ÉS LA 
VERITAT." 

-Què vols dir? Realment hi ha alguna cosa? 

"ÉS CLAR. NO T’ESTIC PARLANT?" 

-Ehem... Sí, clar no hi havia caigut... Perdó -s'excusà en 
Pompeu-. En el fons, tenia l'esperança que la veu que em parla 
fos imaginària. 

"TU CREUS QUE ELS MESTRES ESPIRITUALS 
AL·LUCINEN, POMPEU?" 

-Bé, potser un xic... 

"PENSES QUE MOISÈS VA AL·LUCINAR ELS DEU 
MANAMENTS O QUE DÉU ELS HI VA TRANSMETRE? 


-No ho sé, la veritat... Jo diria que Moisès va ser inspirat o guiat, 
però també que allò que li va ser revelat era útil a un tipus de 
mentalitat que, probablement, és molt diferent de la dels 
humans d'avui. Per tant, els deu manaments ja no serien 
vigents. 

"ELS DEU MANAMENTS NO ELS VA TRANSMETRE 
NINGÚ, POMPEU. SÓN REGLES MORALS QUE EN 
ELS ANTICS TEXTS HEBREUS VAN SER ATRIBUÏDES 
A UN TAL MOISÈS. AQUELLS ANTICS MANDATS VAN 
SER INCORPORATS A LA BÍBLIA CRISTIANA I AIXÍ, 
ELS CRISTIANS VAN FER-SE AMB EL PODER DE LES 
MENTS D’UNS QUANTS MALALTS QUE 
NECESSITAVEN AJUT." 

-Veus, ja em semblava a mi que les religions són un parany 
mental! -exclamà en Pompeu. 

"HO SÓN I NO HO SÓN. EL MÓN MENTAL HUMÀ ÉS 
UN MIRATGE. UNA PART DEL TOT O DEL NO-RES. 
TOTES LES RELIGIONS SÓN TAN CERTES COM 
FALSES." 

-En fi, no sé què pensar... Què proposes? 

"QUE INSTITUEIXIS L’AIGUA COM ELEMENT 
PURIFICADOR EN AQUESTA CONSTRUCCIÓ 
MENTAL QUE ANOMENES CATALOLICISME." 


A 


En Pompeu estava fet un embolic. Una veu invisible que 
semblava procedir de la seva gossa li deia que havia de convertir 
l'aigua en element de purificació útil pels catalòlics maltractats i 
perseguits. Ben mirat no era pas cap ximpleria, aquella 
recomanació. L'aigua ha estat utilitzada des de fa mil·lenis -en 
la majoria de cultes pagans, politeistes i monoteistes-, com 
element de neteja tant físic com emocional. Els hindús es 
banyen en el Ganges cada dia un cop. Sant Joan Bautista 
netejava els malalts amb l'aigua del riu. Leonard Orr, el creador 
del Rebirthing, va renéixer (evitant la mort) gràcies a la 
respiració conscient dins d'una banyera d'aigua calenta que 
simulava el ventre matern. L'aigua té una relació estreta amb la 
lluna i les emocions. I no és pas un element aliè als catalans que 
viuen a la vora del mar i coneixen les virtuts terapèutiques de 
l'aigua de Vichy o gaudeixen de la balneoteràpia. En fi, l'aigua 
seria un important element recomanat als malalts catalòlics. 

En Pompeu, que havia practicat el Rebirthing amb La 
Montserrat Cussachs, va decidir que la respiració conscient 
seria una pràctica habitual en el seu culte i que el creador del 
Rebirthing, un americà suïcida que va renéixer miraculosament, 
seria santificat: Sant Leonard el catalòlic. 

“EP! -va dir la veu telepàtica-, O HAURIES DE 
PREGUNTAR A EN LEONARD SI DESITJA SER 
SANTIFICAT?” 

-No està mort? 

“NO.” 

-Bé. Ja Lhi escriuré una carta -digué en Pompeu, per tal 
d'esquivar la censura invisible. 


"ET SUGGEREIXO QUE LI CANVIÏS EL NOM A LA 
TÈCNICA DEL REBIRTHING I EL CATALANITZIS." 

-Er... Però això no seria un robatori? 

"POMPEU, NO T’ENGANYIS. NO HI HA RES QUE NO 
HAGI ESTAT INVENTAT. L’ÚNIC QUE FEU ELS 
HOMES ÉS CANVIAR-LI EL NOM. ÉS LA INTEL. 
LIGÈNCIA DIVINA LA INSPIRADORA DEL 
REBIRTHING, JA QUE EL QUE VA REDESCOBRIR EN 
LEONARD ÉS UNA ANTIGA TÈCNICA RESPIRATÒRIA 
QUE FORMA PART DEL PRANAYAMA HINDÚ. 
TÈCNICAMENT NO ESTÀS ROBANT RES. NOMÉS HO 
ADAPTES ALS CATALANS." 

-Ok. D'acord... I com la podríem batejar? - preguntà en 
Pompeu. 

"COM TU VULGUIS." 

-Respiració catalòlica? 

"SÍ, PERÒ HAURIES D’AFEGIR-LA A UN 
SUBCONJUNT MÉS GRAN QUE PODRIA ANOMENAR- 
SE: PRANAYAMA CATALÒLIC. AIXÍ PODRIES 
ENRIQUIR EL CONEIXEMENT DELS ADEPTES AMB 
TOTES LES TÈCNIQUES DEL PRANAYAMA HINDÚ." 

-Buf, quanta feina! Tanta catalanització em desborda! -exclamà 
en Pompeu, tot fent una ganyota. 

"RELAXA T. AVIAT ANIRÀS A LA ÍNDIA I SERÀS 
ATRET PER UN IOGUI QUE ET FARÀ ESTIMAR EL 
TERCER ELEMENT DEL CATALOLICISME: L’AIRE." 


-El que faltava! 


"TE’N DEIXES UN : LA TERRA." 

-Ah, i tant! Aquest és el que genera més controvèrsia, oi? 

“SÍ, TOTHOM SE'L VOL APROPIAR! HE HE HE. COM 
SOU ELS HUMANS, HE HE HE -bramà la veu telepàtica. 


(2) Casualment el Déu TOT fou una de les divinitats venerades en l’antiga 
civilització egípcia del Nil. 


Capítol 4: 

L’aire: El tercer element purificador catalòlic 


L'element invisible "aire" és necessari en el procés vital de la 
respiració. Sense aire no hi hauria vida tal com la coneixem a la 
terra. El ioga hindú és el coneixement ancestral més antic de 
tots els que perduren avui i contempla la respiració de manera 
destacada. En Pompeu practicava hatha ioga habitualment i 
havia après que una respiració calmada i plena era el senyal 
inequívoc d'una ment tranquil·la i que una respiració ràpida i 
superficial era senyal de turbulència, angoixa, excitació, por, 
etc. Els humans podien observar i regular el seu estat interior si 
observaven i regulaven la seva respiració. Practicant la 
meditació iogui-budista anapana sati, (concentració en la 
respiració) s'aprenia a modular els estats mentals i anímics a 
partir de l'observació atenta de l'aire que entrava i sortia per les 
fosses nasals. Era doncs importantíssim que el catalolicisme 
ensenyés aquestes tècniques meditatives que calmarien les 
ments dels agitats catalans. Era una qüestió de salut individual i 
col·lectiva. No hi havia dubte: L'aire era un element purificador 
tant o més important que el foc o l'aigua. Si més no, en Pompeu 
encara no sabia com adaptar aquell coneixement iogui i posar- 
lo a l'abast dels catalans. "Hauré de viatjar a la índia a la recerca 
d'un mestre del ioga?", pensava de tant en tant. 

"AVIAT TORNARÀS A LA ÍNDIA, POMPEU. HI VAS 
ESTAR DOS COPS AMB LA TEVA ANTIGA 
COMPANYA, PERÒ VAS DEIXAR D’ANAR-HI QUAN 
ELLA ET VA ABANDONAR PER UN ALTRE HOME, 
RECORDES? QUAN TROBIS UNA NOVA DONA HI 
TORNARÀS, A LA ÍNDIA. LLAVORS ET SERÀ 
REVELAT COM ADAPTAR LA CIÈNCIA DEL 


PRANAYAMA AL CATALOLICISME", digué la veu 
telepàtica. 

"PENSES QUE EL CATALOLICISME TÉ MOLT A 
VEURE AMB L’HINDUISME, OI, POMPEU? ÉS 
NATURAL. L’HINDUISME HA INSPIRAT TOTES LES 
RELIGIONS PAGANES, MONOTEISTES I ATEISTES 
DEL MÓN. DE FET, LES RELIGIONS MONOTEISTES 
SÓN UNA ADAPTACIÓ PATRIARCAL I 
REDUCCIONISTA DEL POLITEISME. ARA BÉ, ELS 
DÉUS HINDÚS NO SÓN MÉS QUE CONSTRUCCIONS 
IMAGINÀRIES QUE DERIVEN DE L’ANIMISME, 
PRIMER, O DE LA COMPRENSIÓ QUE TOT ESTÀ 
PENETRAT PER L’ENERGIA O L’ELEMENT FOC." 

-Així, Déu és energia, oi!? -exclamà en Pompeu. 

"L’ENERGIA I EL NO-RES CONFORMEN L’UNIVERS. 
LLUM I BUIDOR. NO SABRIA DIR-TE QUÈ ÉS DÉU. 
NO HI HA PARAULA QUE PUGUI DESCRIURE TAL 
COSA." 

-Diuen els savis que les paraules són com el dit que assenyala la 
lluna. I que són inútils per descriure certes coses que s'han 
d'experimentar amb el cor i no amb el cap -digué en Pompeu. 

"AIXÍ ÉS, POMPEU. EN CONSEQÜÈNCIA, PER TAL 
QUE EL CATALOLICISME NO ES PERDI EN EL 
MIRATGE DE LES PARAULES, HAS D’ENSENYAR I 
DONAR A CONÈIXER PRÀCTIQUES COM EL IOGA I 
LA MEDITACIÓ ENTRE ELS CATALÒLICS." 

-Això mateix pensava jo... Però, com adapto aquests 
coneixements? No hi ha res en la cultura popular catalana que 
recordi el ioga hindú! -feu en Pompeu. A més, els catalans 


sempre ho fan tot en grup (la sardana, els castells...), en canvi el 
ioga i la meditació són pràctiques de caràcter individual. 

"NO ET CAPFIQUIS, POMPEU. LA SOCIETAT ACTUAL 
ÉS CADA COP MÉS INDIVIDUALISTA. ET SERÀ FÀCIL 
ACONSEGUIR QUE ELS CATALÒLICS MEDITIN EN 
GRUP. DE FET, MOLTS JA HO ESTAN FENT." 

-Sí. Actualment hi ha un munt de centres on es practica el ioga, 
el taixí i la meditació... Hauria d'intentar que tots ells es fessin 
catalòlics? -va preguntar en Pompeu amb ironia. 

"NO. ET RECOMANO QUE FACIS UNA PÀGINA WEB 
(CATALÒLICS. CAT) ON PRESENTARÀS EL 
CATALOLICISME I CREARÀS UN PRIMER GRUP 
D’USUARIS. QUAN TORNIS DE LA ÍNDIA CREARÀS 
EL PRIMER CAMPING-MONESTIR CATALÒLIC EN 
UNS TERRENYS A LA TERRA ALTA." 

-Ostres, ho vaig somniar! -exclamà en Pompeu-, Un càmping 
alternatiu... 

"... QUE S’OMPLIRÀ DE CARAVANES I CAMPERS 
QUAN EL CATALOLICISME COMENÇIA CRÉIXER!" 

-Fantàstic! 

"EL FUTUR LÍDER QUE PORTARÀ ELS CATALANS 
CAP A LA INDEPENDÈNCIA ÉS FARÀ CATALÒLIC EN 
AQUEST INDRET (DESPRÉS DE PASSAR DESCALÇ 
SOBRE LES BRASES ARDENTS)." 

-Ospes! Quina responsabilitat! -exclamà en Pompeu. 

"TU TAMBÉ CAMINARÀS SOBRE LES BRASES 
ARDENTS, POMPEU!" 


-Vols dir? Jo sóc molt poruc a l’hora de fer aquest tipus de 
proeses! 

"EL FUTUR ESTÀ ESCRIT." 

-I no moriré en l'intent? He, he, he... 

"ET CONVERTIRÀS EN UNA FONDUE DE 
FORMATGE, POMPEU, HA HA HA -menaçà la veu. 

-Per cert... No hauríem de determinar com tractar l'important 
tema del sexe entre els catalòlics? -va comentar en Pompeu. 

"SÍ, CLAR. HO PARLEM EN L’ELEMENT TERRA, SI ET 
VA BÉ." 

-Cap problema. 


Capítol 5: 

La terra: El quart element purificador catalòlic 


Allò important no és el "control de la terra" (joc habitual en el 
qual naveguen els polítics), sinó els "fruits de la terra". La terra 
és la nostra mare. Ens sosté i alimenta. Ens dóna on viure. La 
terra ens estima. Som els seus fills i ens accepta a tots per igual. 
Però els fills ens hem tornat agressius i lluitem pel "control" 
(forma de voracitat pròpia dels depredadors). En Pompeu 
pensava que Buda l'havia encertat quan afirmava que l'home 
patia a causa del seu desig pels fruits de la terra. La terra dóna 
generosament. L'home, devora malaltissament... El següent 
pensament atzarós va passar pel seu cap: 

"El problema no és la planta de la marihuana, sinó la ment que 
la va prohibir i que ha afavorit que els homes trafiquin amb ella. 


Allò va estimular la memòria d'en Pompeu i va recordar escenes 
del seu servei militar al Nord d'Àfrica: "En certa ocasió un 
subtinent borratxo va "arrestar el canti" de la companyia, de 
manera que cap soldat podia veure aigua fins que al canti se li 
aixequés l'arrest..." 

"L’HOME ES COMPORTA AMB LA NATURA DE LA 
MATEIXA MANERA QUE AQUELL SUBTINENT 
ALCOHÒLIC", VA DIR LA VEU. 

"PROHIBIU LA NATURA, LA MUTILEU, LA 
CENSUREU, L’EXPLOTEU, LA MUNYIU, LA 
CONTAMINEU, LA MANIPULEU, ETC. I EL RESULTAT 
ÉS QUE VOSALTRES MATEIXOS EN SORTIU 
PERJUDICATS." 


En Pompeu estava d'acord. Els humans patien una mena de 
masoquisme que és manifestava en un irrefrenable i 
perseverant maltracte cap a la natura. La terra. 

"LA SOLUCIÓ A LA VOSTRA VORACITAT US LA DÓNA 
LA MATEIXA TERRA I EL MÈTODE ÉS 
L’ABSTINÈNCIA.", VA DIR LA VEU. 

El dejuni voluntari és l'experiència que ens fa recobrar 
l'equilibri perdut i ens fa més conscients. La salut és recuperada 
gràcies a un període d'abstinència... Quan perdem allò que ens 
agrada o deixem voluntàriament de gaudir-ne, 
compulsivament, aprenem a valorar-lo. És llavors quan la 
saviesa ens porta a menjar equilibradament, a fer l'amor 
equilibradament, a tenir el que necessitem i prou, a actuar amb 
moderació, a parlar el mínim, etc. Els bons aliments i el dejuni 
eren, doncs, el mètode recomanat pel catalolicisme per tal de 
mantenir-se sa o de recuperar la salut perduda. 

-El pa amb tomàquet, oli i sal, serà l'aliment que els catalòlics 
menjaran hatitualment- afirmà en Pompeu-, a més, es 
recomanarà evitar la carn, ja que el catalolicisme és molt 
sensible al maltracte animal. 

"ESTÀ BÉ. PERÒ NO SIGUIS MASSA EXIGENT EN EL 
TEMA DEL MENJAR. LA GENT ÉS MOLT 
CONFLICTIVA EN AQUEST PUNT I PODRIEN 
REBUTJAR-HO TOT. DEIXA QUE FACIN EL QUE 
VULGUIN. ET RECOMANEM QUE EN ALGUN TEXT 
CATALÒLIC FACIS SABER QUE ELS ANIMALS NO 
ESTAN AQUÍ PER SERVIR-NOS, SINÓ PER GUIAR- 
NOS. DIGUES QUE SÓN VERITABLES MESTRES. ELS 
PRACTICANTS ACABARAN ENTENENT PER ELLS 


MATEIXOS QUE MENJAR-SE EL MESTRE ÉS UNA 
XIMPLERIA." 

-I la qüestió del sexe i l'aparellament? Com l'enfoquem en el 
catalolicisme?, insistí en Pompeu. 

"A LA MANERA HIPPY", va dir la veu. 

-I quina és la manera hippy?- va preguntar en Pompeu-, l'amor 
lliure? 

"SÍ. ORGANITZARÀS TALLERS QUE ALLIBERIN ALS 
PRACTICANTS DE LA REPRESSIÓ SEXUAL. 
L’IMPORTANT NO ÉS EL SEXE, SINÓ 
L’ALLIBERACIÓ. NINGÚ S’ALLIBERA SI ESTÀ 
SEXUALMENT REPRIMIT." 

-Entesos - va dir en Pompeu- No hem pas d'ensenyar el 
Kamasutra? 

"NO ÉS NECESSARI. SERIA ATORGAR-LI MASSA 
IMPORTÀNCIA A QUELCOM QUE ÉS NATURAL. TU 
FARIES UN RECULL DE MANERES DE CAGAR I 
PIXAR?" 

-No, clar... ehem -va dir en Pompeu abaixant el cap avergonyit. 

"VÉS A MEDITAR UNA ESTONA, POMPEU. ENCARA 
LA TASCA QUE T’HA ESTAT ENCOMANADA AMB 
CALMA I RIGOR. NO HI HA GENS DE PRESSA. 
NINGÚ ET PRESSIONA. ÉS LA MENT D’UN MATEIX 
LA QUE EXIGEIX RESULTATS IMMEDIATS. 
PERSEVERA PACIENTMENT I CREARÀS UN CULTE 
QUE, FINS I TOT SERÀ IMITAT PER ALTRES POBLES 
EUROPEUS." 


Dit això, la veu va deixar de respondre les preguntes d'en 
Pompeu entre les quals emergia el seu ego mandrós. 

Un sentiment de soledat infinit el va envair... Llavors va 
entendre el que li havia estat suggerit: 


Calma la teva 
ment 


Capítol 6: 

El despertar de Sant Pompeu 


En Pompeu va estar meditant durant unes setmanes fins que la 
veu telepàtica va retrunyir en el seu cap i, en adonar-se de la 
presència invisible, va seguir preguntant: 

-Hi ha un tema que em preocupa -va comentar en Pompeu -Si 
tot és una il·lusió creada per la ment dels humans i, pel que 
sembla, ens hem d'alliberar de les il·lusions... No estaria jo 
omplint la ment dels catalans que adoptin el catalolicisme, de 
miratges que tard o d'hora hauran d'ésser esvaïts?" 

"RECORDA QUE TOTA RELIGIÓ ÉS UNA 
CONSTRUCCIÓ MENTAL DELS HOMES. EL 
CATALOLICISME, TAMBÉ... PERÒ COM QUE ELS 
HUMANS VIVIU EN UNA MENA DE SOMNI, SE US HA 
DE DESPERTAR DES DEL MÓN DEL SOMNI. LES 
RELIGIONS I CULTES SÓN CONSTRUCCIONS ÚTILS 
PER DESPERTAR ALS HUMANS I PER AIXÒ 
CANVIEN I ES FAN A MIDA DELS RECEPTORS. ARA 
BÉ, NO HI HA CAP RELIGIÓ QUE SIGUI L’ÚNICA I 
VERITABLE. TOTES SÓN SOMNIS QUE, MOLTS COPS 
PERDEN LA SEVA UTILITAT, JA QUE NO 
DESPERTEN NINGÚ." 

-Així doncs, fins i tot les religions que havien estat útils poden 
caducar i perdre la seva funció? 

"ELS PASSA A LA MAJORIA D’ELLES. ÉS PER 
AQUEST MOTIU QUE, DE TANT EN TANT, ARRIBA 
UN REFORMADOR ENTRE ELS HUMANS QUE 
INSPIRA UNA NOVA RELIGIÓ QUE RECUPERA LA 


SEVA FUNCIÓ REAL: DESPERTAR ELS HUMANS DEL 
SOMNI EN EL QUAL VIUEN." 

-Sortir de Matrix! 

"DESCOBRIR MATRIX! SER CONSCIENT QUE TOTS 
VIVIM A MATRIX. ÉS EL NOSTRE SOMNI. UN SOMNI 
MENTAL BASTIT DE PARAULES QUE CREEN 
DISTINCIONS." 

-Increïble. I pensar que m'he passat la vida al·lucinant! 

"ELS TEUS PARES ET VAN ENSENYAR A FLIPAR." 

-Perquè ells també creuen que el somni humà és real, oi? 

"SÍ. ESTAN ADORMITS, COM LA MAJORIA DE 
MORTALS." 



Pompeu Fibra fou santificat pels catalòlics i l'anomenaren "el 

qui desperta els adormits" 


CONTES CATALÒLICS 



Conte i: 


L’antigeni 


Dona jove: Antigeni? Que vol dir a-n-t-i-g-e-n-i? 
Existeix aquesta paraula? 


Antigeni: demana tres desitjós i jo m'encarregaré de 

frustrar-lo s(*) 


Dona jove: frustrar-los..? D'acord: 


Desig i: vull que esclati la tercera guerra mundial 


Desig 2: 

vull que aquest país sigui liderat per cecs corruptes 


Desig 3: vull ser assetjada 


Personatge principal del conte 


Antigeni: Geni escapat de la llàntia meravellosa. La seva 
originalitat rau en que, en comptes de concedir desitjós, els 
frustra. 


Personatges amb nom i cognom 

Lídia Perruca: Filla que escull passar del pare i exercir de 
bruixa. 

Joan Morens: Anarco-corredor de motos. 

Monsina Vilella: Dona preocupada pel plat a taula. 


Personatges anònims 

Psicoterapeuta: Frustrador/aconseguidor no autoritzat. Intenta 
ajudar a la gent i a l’hora s’ajuda a si mateix. 

Mosso d’esquadra: Frustrador autoritzat. Creu que ajuda a la 
gent, però s’ajuda a si mateix. 

Acadèmic torrat: Alliberador/Frustrador freelance del poder 
terrenal. 



i. “Els teus desitjós seran frustrats” Anft'gem. 


Una vegada hi havia una dona plena de ràbia i fúria que 
va interessar-se i practicar "màgia negra" per tal de matar 
i alliberar-se del seu poderós pare que, de jove, l'havia 
violat diverses vegades i l'atemoria sovint dient-li que si 
gosava enamorar-se d'un home i marxar de casa, mai més 
podria tornar... 


Lídia Perruca: Això seria una amenaça, oi? 

Psicoterapeuta: Sí. Una amenaça que té la virtut de fer-te 
viure amb por i paralitzar-te. El teu pare t'ha deixat lligada a 
ell i a la casa. Sembla que li agrada molt el teu cul i la 
teva energia femenina i no et "deixa anar". 

Lídia Perruca: Clar... Des que va morir la mare, el meu pare 
em necessita. És un home gran i haig de tenir cura d'ell. 

Psicoterapeuta: Ningú ha de tenir cura de ningú... Si 
t'obliguen a "tenir cura d'algú" no ets lliure. Ets un esclau i 
un esclau no sent compassió; sent ràbia. 

Lídia Perruca: I que haig de fer? 

Psicoterapeuta: Res... No el matis! Observa la teva ràbia i 
no facis res. Observa i prou. El teu pare és un inconscient. 
Ell també ha de veure com manipula a la gent... Ara bé, 
segurament, no ho veurà fins moments abans de morir. És 
el que els passa a aquells que no fan un treball de 
consciència; no veuen el que han estat fent, fins que els 
arriba l'hora(**). 



Lídia Perruca: Bé. 

Psicoterapeuta: Si més no, has de ser conscient que et 
relaciones, diàriament, amb algú que li lleva la llibertat a 
tots aquells que necessita malaltissament. 

Lídia Perruca: Sempre he pensat que el meu pare, sense 
voler, havia conduït la mare a la mort. 

Psicoterapeuta: Segur que si... i ella, inconscientment, va 
triar al botxí (per tant, en realitat, va ser ella mateixa qui va 
triar "morir jove"). 


Una ventada va fer bategar la finestra i, de sobte, es 
va manifestar Vantigeni, un geni frustrador que 
vagava -en el pla astral-, pels carrers i pobles de 
Vantiga corona d\'Aragó et Catalonia ... I els va dir: 

-Sis plau, pareu atenció a la meva proposta: Demaneu-me 
tres desitjós... i els frustraré! 

Tant la Lídia com el psicoterapeuta van emmudir, 
sorpresos per la insòlita presència del petit homenet 
il·luminat, que levitava a un metre dels seus nassos. 

-Ep! M'heu sentit bé? 

-Vols que demanem tres desitjós per frustrar-los? A qui li 
proposes aquesta bajanada? -va preguntar la Lídia que s’havia 
quedat amb un pam de nas. 

-T'ho proposo a tu, Lídia. 

-I si em nego, que passa? -va deixar anar la Lídia. 

-Que descobriré els teus desitjós més íntims i inconscients i 
els frustraré igualment -va amenaçar l'antigeni. 


-Quina mina de geni!- exclamà el psicoterapeuta- podem saber 
el teu nom? 

-Antigeni! 

-Antigeni? I no hauries d'estar dins la llàntia?- digué el 
psicoterapeuta. 

-Fa temps que la vaig deixar enrere, la llàntia. Un mag em 
va fer fora... 

-Doncs, sembla que no has après res de bo fora de la llàntia - 
digué la Lídia -personalment, prefereixo els genis que 
concedeixen desitjós! 

-Ho sé, sóc un cas únic... però, sóc el millor "frustrant”. 
Estic explorant la meva part fosca- va dir el geni. 

-Està bé, està bé!- va dir la Lídia- el meu primer desig és el 
següent: Antigeni no te’n vagis mai. Queda’t amb mi per 

sempre més. 


Dit això, l'antigeniva desaparèixer de l'escena per sempre 
més. 

-Uff! Ha desaparegut! Encara rai! -exclamà el psicoterapeuta- 
has estat intel·ligent, Lídia! 

-Si... ha ha ha- Rigué la Lídia- m'he tret un problema del 
damunt... ha ha ha. 

-Molt bé, Lídia. Et veig prou sana. De veritat. El teu procés 
terapèutic acaba "aquí i ara". 

-Què?! Això no m'ho esperava...- feu la Lídia amb els ulls 
humits. 


2. “L’estat català serà avortat” Antigeni. 


Una vegada hi havia un poble que somniava tenir un estat 
propi, però, alhora, el seu govern autonòmic, penalitzava 
a tots els conductors que sobrepassaven els 60 km/h de 
velocitat, de manera que, aquella gent era -a nivell global -la 
que més pagava per circular per les carreteres del seu petit 
país... Com ho havien aconseguit? Molt fàcil: Col·locant un 
radar a cada kilòmetre. 


Joan Morens: Com vols que hi hagi independència si 
nosaltres mateixos ens limitem la velocitat a cop de sanció 
de trànsit? 

Mosso d'esquadra: A Madrid ens financen molt malament i 
hem de treure els diners d'on sigui. 

Joan Morens: La culpa sempre la tenen els de Madrid, oi? 

Mosso d'esquadra: Sí. No és evident? 

Joan Morens: Sí. És evident... Abusen de poder (i això 
passa quan els psicòpates fan seu el poder). Però, no és 
evident, també, que si no ens financen bé és per què els 
deixem que ens trepitgin? (Per tant, la culpa es tant seva 
com nostra?) 

Mosso d'esquadra: Ja... I vostè que proposa? 

Joan Morens: Jo eliminaria totes les "prohibicions" i, en 
conseqüència, la protecció del "pare estat" ja no seria 
necessària. 



Mosso d'esquadra: Si no el protegeixo jo, ho farà un guarda 
civil espanyol o un gendarme français. 

Joan Morens: Jo no vull ser protegit per cap autoritat 
armada (ni per vostè, ni per un guarda civil, ni per cap 
mafiós armat). De fet, vull viure sense por. 

Mosso d'esquadra: Si no hi ha autoritat, no hi ha "estat", ni 
català ni espanyol. 

Joan Morens: Aquesta seria la veritable 

independència! 

Mosso d'esquadra: El que vostè proposa no es dóna a cap 
indret del món (per tant és inviable). 

Joan Morens: Quan vostè i jo estiguem morts: hi haurà algú 
amb una pistola que ens protegeixi? 

Mosso d'esquadra: ha ha ha... a no ser que els àngels vagin 
armats, no, clar! 

Joan Morens: Així, doncs, és possible, oi? De fet, el que és 
una anormalitat és el que passa aquí a la terra... 


Una ventada va sacsejar les branques d’un pi i, de 
sobte, es va manifestar Vantigeni, el geni frustrador 
que vagava -en el pla astral-, pels carrers i pobles de 
Vantiga corona d\'Aragó et Catalonia ... I els va dir: 

-Sis plau, deixeu de banda els vostres desacords i demaneu-me 
tres desitjós... i els frustraré! 

-Frustrar-los? Qui ets tu?- va preguntar el mosso 
d'esquadra. 


-Sóc l'Antigeni. 


-Deixem veure el teu DNI -va dir el mosso autoritàriament. 
-Aquest és el teu primer desig?- va preguntar l'antigeni. 

-Sí -va dir l'agent. 

-Ho sento, sóc un gos sense xip! - va dir l'antigeni rient - i quin 
és el teu segon desig? 

-Ara te'l diré- va dir el mosso- vull una Catalunya 
eternament lligada i ben lligada a l’estat espanyol. 


En el moment de verbalitzar aquest desig, gràcies als 
poders de l'antigeni, el govern català, va declarar 
unilateralment la independència i Catalunya va deixar de 
ser, per sempre més, una part d'Espanya... 


-Ep! Te'n queda un de desig- va recordar-li l'antigeni. 

- Sí. Ara te'l diré: vull ser mosso d’esquadra tota la meva 
vida. 


L'antigeni també va frustrar aquest desig i el mosso va 
deixar de ser policia. 


3.“El teu company afectiu et tallarà les ales” Antigeni. 


Hi havia una vegada un acadèmic boig que havia estudiat 
a Oxford, Cambridge, Berkley i alguna universitat 
prestigiosa més. Era un home intel·lectual, global i, a més, 
els límits del seu cap dibuixaven la forma d'una bombeta 
de les antigues. Aquest home reflexiu i metòdic, que es 
dedicava a estudiar l'origen, l'estructura i el fons dels 
estats nacionals va arribar a una brillant i revolucionaria 
conclusió: Els estats moderns eren un reflex gairebé 
perfecte de la ment i el caràcter d'un psicòpata. 


Aquests són els paral·lelismes que va creure descobrir: 


A.] -Emoció subjacent que desperta l'estat en els ciutadans: 
Por. 

A.í -Emoció subjacent que provoca un psicòpata en les seves 
víctimes: Por. 


B.i -Causa primera que va facilitar el sorgiment de 
l'autoritat estatal: Les prohibicions. 

B.í -El funcionament habitual del petit dictador o psicòpata 
està arrelat, principalment, en les prohibicions. 


C.i- Activitat fonamental de l'estat recaptador: 

penalitzadora / repressora / assetj adora. 

C.s - Activitat habitual del psicòpata interessat en els diners 
i el sexe: penalitzadora / repressora / assetj adora. 


Conclusions: 


Les "prohibicions" són la causa del delicte i fan necessària 
una autoritat que s'encarrega de perseguir, jutjar, 
penalitzar, castigar, etc. Aquesta "autoritat", que a l'època 
feudal l'ostentaven els nobles i els reis, amb el temps, s'ha 
convertit en una entitat anònima, organitzada, acaparadora, 
gegantina, invisible i inamovible, anomenada "estat" (gairebé 
com un Déu omnipresent). Les prohibicions recollides en els 
codis de llei (civil, penal, mercantil, etc.) fan necessari que hi 
hagi cossos repressors com la policia o l'exercit, i també, jutges i 
presons (a més d'un munt d'oficines, ministeris i funcionaris). 
Aquests estaments formen -segons el científic torrat-, des de fa 
segles, l'estructura de l'estat. 

Per tant, s'endevina amb facilitat que si no hi hagués cap 
prohibició, no hi hauria delicte ni serien necessaris cap 
d'aquests cossos repressors ni institucions ni organismes 
estatals. 


De què serveix haver creat la figura del delinqüent (gràcies a 
les prohibicions)? Quin és l'objectiu final? 


El robatori legalitzat i institucionalitzat (també en diuen 
"impost"). Només mitjançant la por, l'assetjament i el càstig - 
tant l'estat, com el psicòpata-, aconsegueixen que la població 
obeeixi, sigui explotada i pagui taxes. Aquest seria el "botí 
material" que, tant l'estat com qualsevol psicòpata del món, 
cercarien de manera camuflada (l'única diferència rau en què, la 
persona de caràcter psicopàtic, actua a menor escala). 



Prohibició -> Delicte i delinqüents -> Estat 
repressor (policia, jutges, presons) -> Por 
-> Objectiu: Que els atemorits obeeixin i 
paguin les taxes. 


L'estat nacional sembla ser un reflex bastant fidedigne de 
la ment del típic psicòpata, que és qui, amb tota seguretat, 
el va imaginar i crear en el passat remot. Els estats moderns 
actuals en son una evolució amb un grau de complexitat més 
gran. Insisteixo: L'objectiu, l'emoció i el mètode són 
essencialment idèntics al tarannà d'un psicòpata. 


Prohibició-> Assetjament -> Por-> Càstig: 
Guany material i/o sexual 


Efectes col·laterals: 

Els humans nouvinguts a aquest món, invariablement, són 
"psicotitzats" durant el procés de socialització i la seva 
natura és reprimida, progressivament i metòdicament, fins 
malmetre el seu cor i la seva conducta (que passa a ser 
"esclava de l'estat", gràcies a la por inconscient). 

L'estat, que és una estructura terrenal ideada i construïda 
pels humans i a causa de la seva manera 
coercitiva/punitiva de funcionar, esdevé una "factoria de 
psicòpates" que té la virtut de convertir, a tothom, en un 


"lladre assetjador/depredador" o en "esclau i víctima de la 
depredació" (o les dues coses)... 

L'eminent professor torrat estava disposat a publicar el 
resultat del seu treball i, durant un sopar familiar, va 
donar a conèixer les seves intencions a la seva 
dona Monsina Vilella. 


Monsina Vilella: Si publiques això, tindrem problemes amb 
els poders fàctics. 

Acadèmic: Els poders fàctics? A qui et refereixes? A l'estat? 
L'església? L'exercit? 

Monsina Vilella: Ja saps que vull dir... Has desenvolupat 
una teoria que posa en perill la pervivència de l'estat (i 
això molestarà molt a uns quants que en viuen). 

Acadèmic: Tranquil·la, hi ha tants llibres i estudis publicats 
anualment, que dubto molt que aquest arribi a destacar. Ni 
se'l llegiran! 

Monsina Vilella: Però el rector de la teva Universitat, sí que 
el llegirà... I si t'acomiaden? De què viurem? 

Acadèmic: El rector és un home molt obert de ment. 

Monsina Vilella: Però no veus que t'estàs carregant l'estat?! 

Jo el veig molt temerari aquest estudi!! 

Acadèmic: No dona, no... No passarà res. 

Monsina Vilella: Mira noi, si publiques això, em posaràs en 
perill a mi i als teus fills, i t'asseguro que amb mi no 
tornaràs a fer l'amor!! 



Una ventada va aixecar el polsim de la xemeneia i, de 
sobte, es va manifestar Vantigeni, el geni frustrador 
que vagava -en el pla astral-, pels carrers i pobles de 
Vantiga corona d\'Aragó et Catalonia ... I els va dir: 

-Sis plau, no inicieu una picabaralla. Demaneu-me tres 
desitjós... i els frustraré! 


L'acadèmic torrat i laMonsinaja havien sentit a parlar de 
les misterioses aparicions de l'antigenii, tot i la sorpresa 
inicial, van reaccionar força ràpidament. L’acadèmic es 
va avançar i va demanar aquests tres desitjós: 

Desig i: vull que la meva dona i jo, no fem l’amor mai 
més. 

Desig 2: vull que el meu treball, mai sigui publicat. 

Desig 3: vull que els humans tinguin por i siguin esclaus 
de l’estat. 


-Els teus desitjós seran frustrats- va dir l’antigeni. 


I PER ACABAR AQUESTA HISTÒRIA US DIRÉ QUE... 


a causa de les nombroses aparicions de Vantigeni, 

els catalans, 
a poc a poc, 

van aprendre a abastar els seus objectius, 
somnis i desitjós i, fins i tot, 

van aconseguir independitzar-se 
de França i Espanya 

(estats militaritzats que sempre havien 
frustrat les seves aspiracions 
col·lectives). 


Ara ja sabeu el secret: 

Si voleu la independència, heu de 
dir que NO la voleu ! 


Entesos? 



(*) A la teoria de l'eneagrama, que jo vaig estudiar amb Claudio Naranjo, 
l'ego frustrador -també anomenat "sis força o sis sexual"-, és un caràcter 
que es dedica a frustrar les intencions i desitjós dels altres... I aquest 
caràcter, té molt en comú amb allò que la psiquiatria descriu com 
"psicopatia o caràcter psicopàtic". 


"Homo homini lupus" 


La psicopatia és un desequilibri humà que és produeix quan manca allò 
que en diem "emocions" o món emocional. El psicòpata només coneix, 
pateix i provoca una emoció: La por (i). 


La persona amb trets psicopàtics és algú que experimenta "ràbia"; un 
estat aversiu que sap refredar o contenir. Això el converteix en un 
caràcter mental (o racional-fred), intolerant i ple de prejudicis. En 
general, la intel·ligència del psicòpata és de caràcter bèl·lic. Té una ment 
estratègica i la seva conducta està marcada pel control; Controlar per 
"abatre la presa" i la clau del seu èxit resideix en l'espionatge. Abans 
d'atacar per abatre algú, el psicòpata s'ha informat detalladament... 


Psicòpata ho pot ser qualsevol (2); El teu pare, la teva mare, el teu germà 
o germana, el teu veí, l'alcaldessa del poble, el president del banc o el 
guarda civil. Si és un caçador o un pescador la presa serà un animal; si és 
un comerciant, la presa serà el client. Si és un polític, la presa és el votant 
que l'ha de votar i donar-li la victòria i el poder. Si és una dona que vol 
lligar, la presa serà un home solvent. Si és un pare de família, la presa pot 
ser el fill, la dona o un veí (però, sigui qui sigui, la presa sempre serà algú 
més dèbil). 


El psicòpata assetja i atemoreix sempre a víctimes més dèbils, ja que 
aspira a "sotmetre", "fer caure", "abatre" (i això només és possible quan 
l'altre és més dèbil). 



Òbviament, quan un psicòpata "abat algú", en treu un benefici material 
i/o de poder i/o sexual (en cas contrari no s'arriscaria, ja que sap, 
perfectament, que està "trepitjant i destruint" a algú que té uns drets 
legals i humans, que ell està transgredint "intel·ligentment", per tal 
d'obtenir un guany). 


Descobrim, doncs, en el psicòpata, al clàssic "trampós", que guanya als 
altres de manera calculada, freda i metòdica i, sobretot, fent "trampes", 
manipulant, mentint, transgredint i "ficant por". 


L'acció trepadora i competitiva del psicòpata és prou rellevant. De fet, el 
psicòpata és malaltissament competitiu i vanitós. Gairebé es podria dir 
que la competitivitat és la seva debilitat. Reacciona, 
invariablement, competint i se'l manipula fent-lo competir. També se'l 
manipula amb l'adulació, ja que és molt vanitós i, habitualment, 
creu que és molt intel·ligent. De fet, sempre està intentant demostrar, a la 
gent que l'envolta, que ell és el millor. Aquesta manera de ser el 
converteix en el típic "trepa". 


L'individu amb trets psicopàtics enfoca la seva vida de la següent 
manera: Abastar objectius materials i/o sexuals concrets i, portar a terme 
accions sistemàtiques per guanyar als rivals i arribar a ser "el líder”, 
donat que ser-ne, li serveix per abastar “objectius”. I, sovint, ho 
aconsegueix, ja que -tot i ser un mediocre sense humanitat-, té una 
intel·ligència estratègica i bèl·lica notable. És l'assassí perfecte que mai és 
enxampat. 


Molts cops, el guany és sexual. Efectivament, el fet d'anar de líder 
triomfador per la vida, li dona victòries en el camp de la conquesta 
sexual. 


L'ambició d'un psicòpata no és ni interior, ni espiritual, ni artística. La 
seva és una ambició social, econòmica, material, bèl·lica... Cerca el poder. 
Per què? 



Doncs perquè té "por" i és una persona insegura, i la seva manera de 
superar la por és posar-se pel damunt dels altres. 

Pateix una mena de complex d'inferioritat que compensa fent seu el 
control del territori, persones i recursos (3). Té pensaments d'aquest 
tipus: "Millor tenir a tothom controlat" o "si ho controlo tot, 
viuré més tranquil" o "les persones són objectes que s'han de domesticar 
amb el mètode de premi o càstig... Si obeeixen, se'ls gratifica i si 
desobeeixen, se'ls castiga". 


El psicòpata li té fòbia a la derrota i al descontrol i la seva visió subjectiva 
dels humans que l'envolten és escindida o maniquea i es pot, 
esquemàticament, descriure així: 


-Gent que ha sotmès -gent del seu bàndol-, i que l'obeeix gràcies al 
control, el suborn, l'agressió i la por que se'n deriva (una mena de 
dictadura familiar, nacional, etc.). Els bons (de la pel·lícula il·lusòria del 
psicòpata). 

-Enemics o rivals (a batre). Són tots aquells éssers 
innocents que podrien llevar-li el poder. Els dolents (de la pel·lícula 
il·lusòria del psicòpata). 


El psicòpata -en el món social que l'envolta-, es posiciona com el líder de 
tots aquells que ha aconseguit sotmetre i com assetjador 
implacable dels rivals. Això ens dibuixa a la típica persona autoritària o el 
"petit dictador" que lidera a un grup familiar, social, empresarial, polític, 
nacional, etc. 

Es mou en grup. El psicòpata no és pas un solitari, ja que tot i ser molt 
agressiu, té por... I qui té por, habitualment, no abandona "el ramat". La 
seva aspiració és ser el líder d'un ramat humà. Així doncs, la seva 
conducta "trepadora" -reactiva i competitiva-, és dóna dins dels entorns 
socials. Normalment, aquest tipus de persones amb trets psicopàtics o es 
fan amb el lideratge o segueixen a algú que consideren una "autoritat". 



Els psicòpates, poden ser molt socials, simpàtics i atractius i utilitzen els 
seus encants per manipular. Ara bé, alhora, són extremadament 
competitius i egoistes (fins al punt de provocar morts, si fa falta). 

Són bons oradors i molt mentiders. Venen fum. 

Justifiquen, racionalment, la seva "conducta depredadora" (per exemple: 
"que mori Jesucrist és bo per tots") (4). 

Per ells, l'important és l'objectiu (material i/o de poder) i si algú és un 
obstacle, ordenen el seu "sacrifici" de manera intel·ligent i oculta (gràcies 
a la col·laboració dels sotmesos i els mercenaris que formen part del seu 
bàndol). 

El líder psicòpata no s'exposa massa; dirigeix des de la torre de control. 
Els col·laboradors són els que fan "la feina bruta". S'erigeix com la 
intel·ligència organitzadora de l'acció estratègica, la guerra, 
l'empresa, l'acció política, la cacera... però les accions arriscades les porta 
a terme algú altre del seu entorn per què, l'individu amb trets 
psicopàtics, és un covard (5). 


Paraules clau que descriuen el caràcter d'un psicòpata: 

Por -Ràbia -Tallar colls -Competitivitat -Intolerància - 
Ascensió social i econòmica -Pobresa interior per manca d'emoció 
-Estratègia bèl·lica - Els amics i els enemics -La por com a 
instrument per sotmetre -Persecució del més dèbil -El control - 
agressivitat- Autoritarisme -Ordre -Diners -Sexe -Justificacions i 
mentides -Objectiu material i megalomania: ser el més ric, el més 
poderós, el millor, etc. -Paralització o neutralització de l'enemic, rival o 
competidor -Intel·ligència freda -Gust pels esports de competició en el 
que algú "cau" -Cacera o pesca -Prohibicions -Censura -Pervers que 
projecta bona imatge -"No" és la paraula més utilitzada (ja que amb un 
"no" és derrota als altres) -Vanitat -Consecució d’objectius- Maquiavelli 
(6) -Les persones són objectes que s'han de domesticar -Traïció - 
Deslleialtat -Infidelitat - Covardia. 



Esquema general de l'estratègia del psicòpata (globalment encarada a la 
consecució d’objectius): 


i) Control, espionatge, monitoratge -> Per tal de no errar el tret (o la 
cacera humana) 


2) Agredir sobre segur -> Segur que la víctima no l'enganxarà i no el 
podrà denunciar (o aturar). 


I a més, 


3) Agredir per sistema. El psicòpata entén la vida com un concurs o 
partida en la qual és millor "agredir" abans que ho faci el rival. Considera 
que la agressivitat “és bona” ja que garanteix la consecució de l’objectiu. 


Com actuar quan hem detectat a un psicòpata? 


Això depèn de si ets víctima del seu assetjament o de si tan sols ets algú 
proper. 


Si ets capaç de detectar a un psicòpata (7), el més intel·ligent -a no ser 
que siguis un psicòleg professional o un xaman que ha de tractar amb el 
malalt o siguis molt més poderós-, és que evitis qualsevol contacte amb 
ell, ja que si t'apropes, el psicòpata et "contaminarà" amb la seva malaltia 
mental i et convertirà en un "esclau obedient" o en víctima del seu 
assetjament implacable (o ambdues coses). Per tant, si saps reconèixer a 
un psicòpata - la qual cosa és prou difícil (a no ser que siguis un expert)-, 
i vols viure tranquil i lliure, el consell és defugir-lo. Ara bé, si ets el fill, la 
dona o el marit d'un psicòpata, o tens la "mala sort" que el teu veí o veïna, 
ho sigui, hauràs de remar a contracorrent i prendre mesures i 
precaucions que depenen de si ets designat com a "enemic" seu o com 
"amic" (ja que el psicòpata, de ben segur, et classificarà com "bo" o 
"dolent"). 



Si ets designat com "enemic", el consell és conrear el desaferrament i 
canviar de residència, canviar de família, de treball o de nació... Hi ha 
molts "perseguits-innocents" en el món, de caràcter familiar, polític, 
sexual o racial que no tenen més remei que "fugir" (realment aquesta és 
la seva millor opció o s'exposen a morir a causa de la ràbia del psicòpata 
poderós que els persegueix) (8). 

En qualsevol cas, quan ets víctima de l'agressió d'un psicòpata, el millor 
és "no reaccionar". Si saps mantenir l'equanimitat, i no dónes resposta a 
l'agressió, no cauràs en el seu parany, ja que el que ell "cerca" és la teva 
resposta per tal d'arrossegar-te a una "guerra"- que ell mateix ha 
provocat-, per tal d'obtenir el teu cap. 

Desenvolupar l'equanimitat, l'atenció i el desaferrament és el consell més 
assenyat. De fet, aquest és un consell universal, ja que de psicòpates n'hi 
ha a tot arreu i a totes les famílies. 


Danys mentals i somatitzacions: 

- Danys causats en la víctima que roman sota la influència d'un o d'una 
psicòpata: Suïcidi conscient o inconscient. Adicions. Baixa autoestima. 
Timidesa. Fòbies. Introversió. Paranoia. Depressió. Marginació familiar, 
social, laboral, territorial, econòmica, etc. Somatitzacions diverses com 
per exemple, generar un càncer, contraure la sida, l'hepatitis crònica, 
malformacions en l'estructura dels ossos, etc. 


- Danys físics i/o mentals causats en aquells que estan a prop del 
psicòpata, tot i no ser víctimes o rivals (per exemple, els fills d'un 
psicòpata als quals ensenya a assetjar): Són convertits en persones 
inconscients, sense cor i sense escrúpols que obeiran només als més 
poderosos i trepitjaran sistemàticament als dèbils. Conrearan la voracitat 
i la depredació animal i humana. Seran persones escindides que 
projectaran una bona imatge social tot i ser uns assassins inconscients. 
Per tant, seran infeliços i causaran molt de mal al seu entorn. Abusaran 
de poder i, si tenen un germà que és designat com víctima pel pare o la 
mare, se'l carregaran. 



Conclusió: 


Efectivament, ser la víctima d'un psicòpata és realment perillós a no ser 
que siguis absolutament equànime. Si ets el seu enemic, sortiràs perdent. 
El millor que pots fer és desenvolupar la virtut, i començar a veure al 
psicòpata com un mestre que farà que - a la llarga-, siguis un autèntic 
sant: Equànime, desaferrat i atent... Ara bé, si et despistes, seràs abatut 
miserablement. Has d'ésser impecable. 



Si vols "viure amb el cor" el millor és no tenir llar, per 
tal de no haver de viure mal acompanyat o ser 
atrapat ... Ara bé, has de ser valent, desaferrat i 
assumir la duresa de la vida del rodamón que, tard o 
d f hora, és compensada per la saviesa i pel fet de 
"conservar el cor". 


Nilanan Das 


(1) Manipula a la gent amb la por (p.ex.: “Si et dediques a la música seràs 
un desgraciat”). 

(2) Europa és una cultura racional amb un marcat caràcter psicopàtic i el 
seu funcionament general estimula els trets d’aquest tipus, en els 
individus. 

(3) Un cas molt conegut és el del dictador Francisco Franco, que va 
perdre, accidentalment, un testicle d'un tret. Aquesta mancança la va 
compensar ascendint, violentament, al cim del poder militar i terrenal 
d'Espanya. 

(4) El sacrifici d’una persona, sigui Jesucrist o qualsevol altra, té una 
funció evident: “Ficar por als que en son testimoni”. Resultat? La 
obediència o submissió a la autoritat que ha realitzat el sacrifici. 

Molts caps, reis, dictadors i algunes democràcies- on existeix la pena de 
mort-, han utilitzat i utilitzen aquest antic mètode que persegueix 
“neutralitzar el perill de pèrdua de poder”. El ”càstig”, en general, és la 
manera -també anomenada “patriarcal”- de controlar als integrants de la 
societat. Aquest comportament “manipulador” és típic del mal tractador 
psicòpata i també del mal tractador de tipus sàdic. 

El cas de Jesucrist és molt interessant: l’autoritat local, converteix a un 
innocent en delinqüent i finalment, el sacrifica per tal d’aturar als 
insurrectes. Com se’ls atura? Doncs amb la por, òbviament, ja que s’està 
enviant una amenaça molt clara: “Si fas com aquest, et matem”. 

(5) Es pot descriure al psicòpata com un covard amb una brillant 
intel·ligència bèl·lica o estratègica que "trepitja" a tots els que li fan nosa, 
però ho fa a base de petites agressions psicològiques sistemàtiques que, la 
majoria de cops no són denunciables, però que acaben provocant 
reaccions en la víctima, cosa que el psicòpata aprofita -tal com fan els 
judokes-, per tal de domesticar-la, enfonsar-la o fer-la caure. És, doncs, 
un hàbil provocador que acaba convertint al rival en "servidor" o en 
suïcida, en fugitiu, en marginat o en delinqüent, (que ell mateix 
s'encarrega de denunciar, després d'haver-lo provocat). És un assetjador 
"intel·ligent", que sap com actuar per tal que no l'enganxin... Si mes no, 
és algú que no experimenta amor, ni alegria, ni pau; Un malalt infeliç. La 
seva única petita satisfacció és derrotar o abatre la presa (a més de tenir 



sexe, tot i que el practica "derrotant" les seves parelles sexuals). És, 
doncs, algú amb un caràcter competitiu, fraudulent i macabre que, per 
despistar als altres, s'esforça a projectar una "bona imatge" social. 

(6) El Princep de Machiavelli (1513) és una obra escrita des del punt de 
vista escindit d'un psicòpata. Transmet -de manera exemplar-, la manca 
d'escrúpols típica d'un psicòpata abocat i preocupat pel control i el 
domini eficaç dels territoris i les persones (del poder)... Els éssers 
humans, en l'obra, són rebaixats a "objectes" o propietats del monarca o 
terratinent. Aquesta visió és característica dels psicòpates -sense emoció 
o cor-, i explica per què, són capaços d'eliminar éssers humans que els 
"fan nosa". Repeteixo: El psicòpata no veu "éssers humans", veu objectes 
que poden ser-li d'utilitat o com obstacles que ha d'eliminar. 

(7) Detectar a un psicòpata no és fàcil, ja que són persones totalment 
integrades en la societat i, intueixo que n’hi ha més del que diuen les 
estadístiques. Normalment es caracteritzen pel seu autoritarisme. 
Són inflexibles amb els dèbils i servicials amb els poderosos. Tenen molts 
moments de "mal humor". Alguns tenen el cap en forma de bombeta. Són 
agressius, traïdors, deslleials, infidels i mentiders. Cerquen el guany 
material per obtenir seguretat i poder. Quan obtenen el poder en fan 
abús. 

(8) Aquí, a Espanya, tenim el cas històric dels republicans que van haver 
de fugir quan Franco va guanyar la guerra civil... Es podria repetir una 
situació similar? 

La història és repeteix, diuen. I perquè és així? Doncs per què l’ego actua 
sempre d’una manera, automàtica o reactiva, previsible i inconscient... Si 
algú amb un caràcter d’aquest tipus (sis força o sis sexual) es fa amb el 
poder a Madrid, els que no s’avinguin als dictats d’aquesta persona rígida 
i intolerant, seran perseguits. No hi ha cap dubte... però passarà? 

Depèn de molts factors. Només vull recordar que, actualment- agost de 
2016-, els caps independentistes catalans, estan sent espiats o investigats 
pel ministeri de l’interior. Amb quin objectiu? Fer-los caure, òbviament. 
Els psicòpates sempre “espien” abans de disparar. Consell: Desaparèixer. 



Un altre cas actual d’espionatge previ a la cacera és el cas de les escoltes 
massives, per part de la CIA i la NFA, a gairebé tots els líders de la unió 
europea. 

Per què el govern americà monitoritza els telèfons dels líders europeus? 
La resposta és de calaix: EEUU -tot dient el contrari-, ha fet, fa i farà el 
que pugui per “desestabilitzar la unió política europea”. L’n-S i la guerra 
d’Iraq foren el principi d’aquesta estratègia desestabilitzadora que 
persegueix la divisió i l’enfrontament: “Divide et vinces”, (Julius Caesar). 
Si Estats Units, aconsegueix dividir els europeus, seguirà sent “l’amo i 
senyor” (en cas contrari, perdran Europa). 



(**) Moments abans de la mort, els humans fem una “recapitulació” 
mental de tot el que hem viscut. Es llavors quan ens adonem realment del 
que ha estat la nostra vida i si “l’hem cagat o encertat”. Jo diria que és 1 ’ 
examen previ al “cel o a l’infern” posterior. 



IQerot lo lladro 


Conte 2: 


Els conills compassius d’Olot 


Fa tres segles i mig a Olot hi havia un pagés amb esperit 
científic anomenat Perot lo lladre que va decidir fer un 
experiment amb els seus conills blancs. En va entrenar vuit 
perquè obtinguessin pinso pitjant un dels quatre ressorts que 
havia instal·lat a la gàbia. Dues de les palanques no donaven res 
quan eren pressionades, una donava pinso abundant i l'altre en 
donava poc i a més era una palanca rovellada que costava molt 
accionar-la. Els conills després d'alguns intents van ignorar les 
dues palanques que no donaven res i la rovellada que donava 
poc i es concentraren en la palanca que donava pinso abundant. 

En Perot va decidir complicar l'experiment i va connectar un 
cable elèctric a la palanca que donava pinso abundant, de forma 
que quan un dels vuit conills blancs l'accionava, un novè conill 
gris (tancat a la gàbia del costat) rebia un xoc elèctric que el feia 
xisclar... En adonar-se del dolor que causaven al seu company 
engabiat a prop d'ells, els conills blancs deixaren d'accionar la 
palanca que donava pinso abundant i passaren a pitjar, 
exclusivament, la palanca rovellada. 

En Perot extasiat pels resultats del seu experiment va escriure 
un article, que fou publicat en el setmanari local "La setmana 
d'Olot", en el que exposava el resultat del seu experiment i en el 
que va afirmar que els conills blancs tenien un gran cor i 
experimentaven compassió... Tanta era la compassió d'aquells 
animalets que fins i tot ell va ampliar la seva consciència en 
adonar-se com havia ideat aquell enginyós experiment amb 



animals per tal de veure el seu nom imprès en el setmanari 
d'Olot. 



Conte 3: 

El gos d’anyòs 


Una tarda d'estiu Sant Pompeu Fibra va lligar un gos petaner a 
un roure que hi havia a la porta de la masia on vivia. 

El mateix dia va acostar-se a la casa un capellà catòlic de la 
contrada per tal de discutir amb Pompeu un assumpte teològic. 
En veure el gos davant de la casa el capellà va dir a Sant 
Pompeu: "Benvolgut Pompeu, com és que has lligat aquest gos 
que fa tan mala olor tan a prop de casa teva? No sabies que els 
gossos, quan no troben res millor, mengen excrements 
humans? Ets un brut i un ignorant que ni tan sols ha llegit la 
Bíblia." 

Sense perdre la compostura en Pompeu respongué de la 
següent manera al malhumorat i autoritari capellà catòlic: 
"Benvolgut capellà, ets més brut que jo. Jo he lligat aquest gos a 
l'entrada de casa, però tu has lligat el gos a la teva ment!" 

El capellà, emprenyat, va fer mitja volta i va desaparèixer d'allí 
sense dir res. 


Moral de la present anècdota: Els prejudicis i les creences són 
un greu obstacle que barra el camí espiritual. És prioritari 
netejar la ment de totes les impureses i relativitzar l'aparença 
exterior de les coses. Portar una sotana no és garantia de puresa 
mental (tal com s'ha pogut comprovar gràcies als nombrosos 
casos de pedofília que s'han detectat darrerament). 



Conte 4: 

Anicca, Anicca! 


Una vegada hi havia un home molt ric que vivia insatisfet i ple 
de preocupacions. Aquesta circumstància el va portar a 
apuntar-se a les classes d'un humil iogui gironí que el va 
entrenar en l'art de la meditació. 

Amb el temps, aquell veí d'Olot es va convertir en un expert en 
concentrar la seva ment i captar les més subtils sensacions del 
seu propi cos, desfent -gràcies a aquest antic mètode-, tots els 
nusos psico-físics que havia anat generant durant la vida. 

Per causes polítiques, aquell nou instructor de meditació que 
havia practicat perseverantment durant nou anys, va haver 
d'anar a viure a Perpinyà. En canviar de residència i de vida, 
l'home ric va veure com els seus ingressos minvaven i ja no 
podia fer front a la despesa que ocasionava el seu gran 
patrimoni. Es va veure obligat a ensenyar aquesta tècnica 
meravellosa que tant l'havia ajudat. En realitat, encara no 
estava il·luminat - tal com afirmava ell mateix-, amb tot, 
pensava que, gràcies a una pràctica meditativa constant, 
acabaria per ensumar aquell fugisser i inaccessible estat de 
consciència. 

Així que es va posar en marxa i va projectar un estricte i 
intel·ligent sistema d'ensenyament, recolzat per una jeràrquica i 
ferma organització de voluntaris-aprenents. 

Amb la seva habilitat i audàcia empresarial 
l'olotí va crear una escola espiritual moderna que ensenyava -de 
manera eficient i gairebé amb exclusivitat-, una sola i senzilla 
tècnica de meditació amb la qual (segons deien), el Buda 



Sakyamuni havia abastat la il·luminació o estat de NO- 
S©FTWARE. 

Amb tenacitat, constància i "mà de ferro", el projecte es va 
escampar per tota la Catalunya Nord i després per tot el món. 
L'escola va créixer i créixer, malgrat que no cobrava res als 
aprenents i practicants de meditació. Amb el temps es va fer 
més i més rica, tant en personal voluntari com en béns 
materials (gràcies als freqüents donatius que arribaven en 
abundància). "Tot sigui per la causa de l'esperit!", exclamaven 
els voluntaris que col·laboraven a canvi d'ensenyament, aliment 
i refugi. 

Van passar els anys i l'il·lustre olotí (ja reconegut mundialment 
com a "gran mestre de meditació") va començar a sentir-se 
atrapat pel "gegant espiritual (*)" que havia creat. Sense voler, 
s'havia convertit en esclau de la seva pròpia obra i sabia que, 
només si renunciava a ella, als seus benvolguts companys de 
viatge i al prestigi i al poder aconseguit, s' il·luminaria de 
manera permanent i definitiva. Efectivament, el gran mestre de 
meditació s'enfrontava a la darrera i més difícil prova interior 
(**). 

En Pompeu Fibra - així s'anomenava l'home ric-, havia estudiat 
la vida dels sants i els grans homes espirituals i sabia 
perfectament que gairebé tots ells estaven en completa solitud 
quan s'havien alliberat de tots els lligams de l'ego i abastat la 
suprema joia. Sabia que la convivència entre els éssers humans 
és una font de calor, dolor, riquesa i saviesa increïbles, però que 
calia renunciar a allò en vida, donat que, vulguis que no, la mort 
li ho llevaria tot i si volia assolir la “perfecció” havia de fer el 
sacrifici. Buda mateix va "despertat" estant sol en el bosc 
assegut sota una figuera que l'havia alimentat generosament 
mentre meditava. I pel que fa a Jesús tothom sap que va 



superar amb èxit les temptacions, perdut en el desert. Així que, 
com abastaria ell la il·luminació si era incapaç d'abandonar els 
temples que es construïen en el seu nom, amb els diners de la 
bona gent que havia donat els seus estalvis? 

Cert dia, en Pompeu va decidir llançar-se al buit i posar en 
pràctica allò que havia estat ensenyant. Havia arribat l'hora del 
canvi i el desaferrament: "Anicca, Anicca (***)!" A primera 
hora del matí va reunir als seus deixebles més propers i a la seva 
dona i els va dir: "Benvolguts amics de l'ànima... Estimada dona 
meva: Haig de partir". No va dir res més. Es va aixecar i va 
desaparèixer en el seu antic Hispano-Suïssa per dirigir-se 
directament al desert dels Monegres. 

Una vegada allí va abandonar el vehicle i es va recloure en una 
cova oculta que hi havia en el sec paisatge aragonès. Va 
romandre en aquell sec indret prop de 18 anys, 
ininterrompudament, fins que cert dia es va afartar de tanta 
penúria i va decidir tornar a la civilització i renunciar, 
definitivament, a la il·luminació. 

Paradoxalment, fou en el moment de "donar-se per 
vençut" (****), quan va aconseguir l'estat de realització perfecta 
o estat de NO-S©FTWARE! Va ser llavors quan va veure que el 
seu sistema espiritual estava impregnat de regles, normes i 
sobretot, d'una disciplina artificiosament estricta. Va 
comprendre que havia estat utilitzant el concepte del "buit" per 
imprimir un aire de legitimitat budista i serietat oficiosa a tot el 
seu ensenyament i com havia estat de fraudulenta tota la seva 
existència i mètodes. Va comprendre llavors que malgrat això, 
tot havia estat perfecte i que era meravellós que hagués estat 
així. Ara sí era feliç. Ja no li feia falta res, ni tan sols li calia 
ensenyar a meditar. Va ballar de goig... (com tots els místics 
il·luminats). 



(*) Alguns erudits catalans qualificaren a l'home ric, no sense certa 
ironia, de "Bill Gates de l'espiritualitat". 

(**) Exactament la mateixa prova que Krishnamurti va superar 
satisfactòriament, quan en un heroic acte de renúncia, va dissoldre 
l'organització espiritual que l'havia elevat a la categoria de guia 
il·luminat! 

(***) "Tot caduca, tot canvia" en Pali. 

(****) £ om en e j Hatha-ioga, és en la relaxació que segueix a un esforç, 
quan s'obté el benefici. 



Conte 5: 


El Happynevaluator 

(La màquina que mesurava la felicitat) 


Uns estudiants de la Universitat de Palma de Mallorca havien 
desenvolupat un ambiciós projecte que pretenia avaluar (de 
manera fidedigna) el nivell o grau de felicitat interior de les 
persones. Havien ideat un sistema de electro-mesuradors de la 
freqüència de l'aura que, situats dins del camp d'emissió de la 
mateixa, a escassos centímetres dels límits del cos, facilitaven 
una infinitat de dades que un ordinador especialment 
programat processava i interpretava, donant com a resultat, 
valors de salut tant en l'àmbit físic com energètic i mental. Dit 
d'una altra manera: La màquina prenia instantànies aurals i, si 
es repetia el procés d'obtenció de dades durant un cert temps, 
s'obtenia el grau mitjà de felicitat de la persona, alhora que les 
fluctuacions ocasionals o cícliques del seu nivell de joia. 

Comprovada l'efectivitat i validesa dels mesuraments, gràcies a 
una posterior entrevista -destinada a contrastar les dades 
obtingudes amb les manifestacions subjectives de la persona 
avaluada-, els estudiants de la Universitat de Palma van decidir 
utilitzar el seu mètode de mesurament, que havien batejat amb 
el nom de Happynevaluator per realitzar un estudi de camp 
molt ambiciós que pretenia determinar quins entorns socials, 
geogràfics, climàtics, religiosos i polítics aportaven més felicitat 
a l'home. Per tal que la investigació fos prou real havien de 
realitzar un gran nombre de mesuraments per tot el planeta i en 
diverses latituds, medis i climes, que recollissin el grau de 
felicitat dels habitants, tant de les zones rurals com suburbanes 
i urbanes. Les mostres havien de ser recollides en països i zones 



amb diferents règims polítics on es practiquessin diferents 
religions i en àrees amb diferents graus de desenvolupament 
econòmic. 

L'estudi va durar, aproximadament, tres anys, durant els quals 
els estudiants de la Universitat de Palma van dur a terme un 
disciplinat i metòdic procés d'obtenció de dades. Finalment, 
després d'un acurat anàlisi de les mateixes, es va arribar a la 
següent conclusió general que va ser presentada -junt amb un 
complet dossier imprès i nombrosos arxius informàtics-, al 
rector de la facultat de sociologia de la Universitat: 

-El nivell més alt de felicitat humana es detecta, invariablement 
i independentment dels factors bioclimàtics i socioculturals, en 
les tribus “salvatges” que encara no han estat influïdes pel 
coneixement científic ni sotmeses a règims estatals o nacionals, 
ni a cap de les grans religions existents. 

D'aquí es deduïa, clarament, que, a més “progrés tecnològic” i 
complexitat organitzativa, menor era la felicitat interior de les 
persones. Els “estats nació” (independentment del seu règim 
polític) eren habitats per éssers més infeliços que els que 
poblaven les recòndites selves de Borneo, els paratges glaçats de 
l'Àrtic o les dunes desèrtiques del Sàhara. 

A més, l'estudi dels universitaris, recolzat en els mesuraments 
del Happynevaluator semblaven confirmar la famosa dita “els 
diners no fan la felicitat", ja que els éssers més feliços del globus 
eren aquells que menys tenien i que, alhora, tenien la sort de 
conservar un alt grau de llibertat que es devia al fet d'escapar al 
control estatal i al fet de no estar lligats a béns materials 
immòbils. 

Aquests tres factors coincidien en tots ells: i) Lloc de residència 
inestable, 2) Viure al dia en el sentit econòmic (grau de 



seguretat econòmic gairebé nul), 3) Viure fora del control 
d'alguna autoritat a la qual rendir comptes, pagar impostos, 
obeir, etc. 

L'única llei que semblaven seguir "els éssers més feliços del 
món" era la dels canvis climàtics, estacionals, moviments 
migratoris, accidents naturals, etc., o la de les mateixes 
necessitats alimentàries, afectives i reproductores. L'estudi va 
concloure que els éssers més feliços del globus eren animistes. 


El resultat de l'estudi va decebre al rector de la Universitat, que 
hagués desitjat que el Happynevaluator, demostrés 
científicament que els homes de les riques societats 
tecnològiques i socialment avançades eren els més feliços... No 
obstant això, l'evidència científica assenyalava el contrari; La 
simplicitat, la mobilitat i l'escassetat de béns i recursos, 
semblaven ser un inesperat garant de la felicitat interior! 
L'evidència va xocar frontalment amb les tancades concepcions 
del rector i l'estudi va ser arxivat i amb el temps, bandejat dels 
programes de subvencions i beques de la Universitat de Palma. 
Finalment, el Happynevaluator va ser reciclat per la facultat de 
psicologia de la Universitat i fou reprogramat per detectar les 
freqüents malalties mentals modernes que -Oh no!-, també eren 
inexistents en les societats tribals... Gràcies a Déu, els psicòlegs 
de la Universitat només estaven interessats a guarir símptomes 
i a fer créixer els ingressos generats en les seves consultes, així 
que ningú es va ocupar d'investigar per què en les societats 
avançades es produïa un creixent nombre de patologies 
mentals. Al Happynevaluator se li va canviar el nom i va passar 
a anomenar-se “Mentaldisorderevaluator". 



Epíleg: Les societats "avançades" van acabar envaint i civilitzant 
totes les selves, deserts i casquets polars. Així, van desaparèixer 
els punts de referència amb els quals comparar i establir nivells 
de felicitat humana. Les societats tecnològiques seguirien, 
cegament, el seu camí cap a la infelicitat, que, finalment, seria 
arrasada de la faç del planeta durant la 6a guerra mundial... Tan 
sols una tribu immune a la radioactivitat -els catalòlics-, va 
sobreviure al desastre planetari. Els seus integrants van viatjar 
feliços per la terra morta, alimentant-se de cadàvers al principi i 
de vegetals amb sorprenents mutacions més tard. No 
professaven cap religió i no obeïen a cap autoritat estatal i van 
desenvolupar una curiosa habilitat: Comunicar-se amb l'ànima 
dels morts. 



Conte 6: 


La fàbrica de bruixes 


Diuen que un grup de noies d'Alacant va voler muntar un centre 
de teràpies alternatives. Totes elles havien estat violades per 
llurs pares quan eren adolescents i s'havien quedat ressentides 
envers el gènere masculí (i amb raó!). Pensaven que dedicar-se 
a "ajudar a la gent" els ajudaria a alliberar-se del seu mal i a més 
els asseguraria uns ingressos i un grup de gent que substituiria 
la seva família (de la qual havien estat rebutjades tant pels pares 
violadors com per les mares, que veien en elles unes joves 
competidores que posaven en perill l'estabilitat conjugal). 
Òbviament, aquelles noies havien estat víctimes de la voracitat 
sexual paterna i la competitivitat gelosa de la mare. De fet, no 
tenien cap culpa de la malaltia dels adults però, com la majoria 
dels humans, havien estat abocades a patir-la. 

Crec que eren quatre les que van llogar una sala a prop de 
l'ajuntament d'Alacant, que prèviament havia estat una 
perruqueria i la van deixar condicionada per tal de fer-hi 
cursets, tallers, massatges i altres activitats de caràcter lúdic o 
terapèutic. Com que totes elles, de molt joves, havien après a 
tenir sexe quan el pare s'entrompava, van decidir donar-li una 
pinzellada sexual al centre. Sabien instintivament que a homes i 
dones, el que més els atrau (després del menjar) és el sexe, així 
que van decidir que el centre s'anomenaria "Espai Tao-tàntric 
d'Alacant". Confiaven que la barreja de sexe i espiritualitat 
atrauria la clientela. 

Un estiu, una d'elles va participar en un retir guiat per un 
monjo catalòlic (anomenat Pompeu Fibra) i una nit de lluna 
plena, va tenir l'oportunitat de fer l'amor amb el mateix monjo, 



que era expert en tècniques taoistes. Va quedar-ne enamorada, 
ja que mai l'havien penetrat amb aquella força i amor. A partir 
d'aquella màgica experiència, l'alacantina va adonar-se que 
havia malgastat la vida fent sexe amb joves de la ciutat que la 
tractaven amb violència, invariablement. El plaer i la por es 
barrejaven i la posaven malalta... Però aquell retir va canviar la 
seva ment. Hi havia homes que sabien fer l'amor amb amor! 
Quina sorpresa més gran! 

Quan va tornar a Alacant capital va explicar l'experiència a les 
seves companyes del local i totes van quedar esglaiades quan els 
va dir que un monjo catalòlic l'havia penetrat com mai ningú ho 
havia fet. Per refer-se del xoc -la més activista de totes elles-, va 
suggerir la següent idea: "Per què no convidem al monjo i que 
faci un curset en el centre?" 

La idea va ser acceptada per unanimitat i el monjo catalòlic va 
ser convidat... D'aquesta innocent manera, el catalolicisme es va 
introduir gradualment a Alacant i més endavant a tot el país 
valencià. 

Nou anys més tard, Sant Pompeu Fibra va ser convidat per 
diverses associacions catalòliques locals i va impartir la iniciació 
del foc a la capital valenciana envoltat de milers de dones que 
havien estat violades per cristians alcohòlics. Un autèntic 
miracle! 



Conte 7: 

Shiva destrueix el Vaticà 



1. 

Una vegada hi havia un basc que havia d'haver mort jove -per 
tal de complaure al seu autoritari pare-, però quelcom va sortir 
malament i aquell abertzale no va morir. Un gos, un mestre 
espiritual i un monestir budista van ser els factors que havien 
canviat el seu destí... Val a dir que ell estava enfadat. Molt 
enfadat i voldria estar mort. Sentia que li havien allargat la 
vida en contra de la seva voluntat. A més, viure li semblava una 
tortura, ja que el pare l'havia convertit en un nen castigat (i els 
nens castigats no tenen una vida fàcil donat que són assetjats 
per tothom). 

Sí. S'havia plantejat el suïcidi, però li havien fet veure que el seu 
suïcidi "era una venjança" i, també, que la venjança era una 
pèssima solució que empitjoraria el seu karma, així que es 
trobava en un carreró sense sortida que el va portar a prendre 
una decisió impossible: "canviar el món". 

I com que era basc i s'havia criat entre bistecs de quart de quilo i 
atemptats abertzales, sabia, intuïtivament, que per canviar 







aquell món que el maltractava, havia de "destruir-lo"... En fi, 
cosa de bascos! 



II. 


En certa ocasió, un antic amic d’aquell donostiarra malalt, va 
recomanar-li que anés a la consulta d’un famós sanador que 
residia habitualment a Florència -un tal Fuckrowski-, i li va 
assegurar que aquell prestigiós xaman, de ben segur, l’ajudaria 
a “destruir el món” (si més no, “destruiria el seu malaltís món 
mental”, va pensar en silenci l’amic). 

La idea va seduir a en Patxi Aramburu Larramendi -així es deia 
aquell abertzale suïcida- i, animat, va començar a informar-se 
dels mitjans de transport i els preus dels hotels italians. També 
va visitar la web d’aquell famós xaman, per tal de posar-se en 
contacte amb ell i concertar una sessió de teràpia. 

Sorprenentment, el viatge, va anar prenent un caràcter iniciàtic, 
ja que el basc va decidir anar fins a Florència en bici -tal com 
havia fet un ciclista basc de Donosti, que ell sempre havia 
admirat; l’Oscar Urrutia-. No seria, doncs, un viatge curt com el 
que fan els homes de negocis. Aquell viatge a Florència havia de 
canviar-li totalment la vida. 



III. 

El 18 d’agost de 2016, va fer una fabulosa nit de lluna plena i, en 
Patxi, com li passava tot sovint, havia tornat a fracassar en un 
dels seus desafortunats intents de fer l’amor mitjançant una 
web de contactes. Aquest fet el va esperonar i, l’endemà al matí, 
just quan la claror començava a tintar l’obscuritat, va posar a 
punt el lleuger equipatge que l’acompanyaria durant el llarg 
viatge fins a Florència. Va regular la pressió de l’aire de la seva 
bici de carreres i, amb un mapa a mà, va enfilar cap a la frontera 
francesa. 


A Irun va arribar-hi cap a les 9 del matí i, a l'hora d'esmorzar, ja 
era a Hendaia, la frontera amb l'Europa dels rics. Un guarda 
civil amb cara de son el va aturar, just abans de creuar la 
primera barrera, i li va preguntar: 

-Espanyol? 

-Basc -va puntualitzar en Patxi. 

-Catòlic? 

-Hinduista. 

-Així vostè mai va a l'església? -va preguntar el guarda civil. 

-Per a què? 

-Per a què el seu pare i la seva mare li deixin l'herència, per 
exemple- va dir l'agent. 

-El meu pare em va fer fora del club parroquial i la meva mare, 
des de llavors, no em dirigeix la paraula- va explicar 
en Patxi amb el cap baix. 



-Alguna malifeta faria vostè, m'imagino! - va etzibar el 
funcionari de verd. 

-En vides passades jo devia ser Benito Mussolini o Francisco 
Franco i -donat el meu mal karma-, en aquesta vida m’ha tocat 
ser el fill d’un dictador... Però li asseguro que, en la present, jo 
sempre he estat totalment innocent. Miri, penso que el meu 
únic pecat fou que em posaven malalt els assajos corals del 
diumenge a la tarda i vaig deixar d'anar-hi. El meu pare 
li hauria agradat que jo fos el director de la coral donostiarra i 
es va enfadar... Bé, de fet, sempre que em veia, posava cara d’ 
enfadat. 

-Va desobeir al seu pare. 

-No era ben bé desobediència. Més aviat, autoestima. És que jo 
prefereixo l'esport, sap! 

El guarda civil es va posar molt seriós i va començar a passejar 
la mà per la pistolera de cuiro. 

-A on es dirigeix vostè? 

En Patxi hauria contestat “i a vostè que li importa!” però, per no 
posar en perill el viatge, es va contenir. 

-A Ventimiglia- va dir en Patxi. 

-Ventiquè? Sis plau, faci el favor d'ensenyar-me el seu DNI. 

En Patxi, força tibat, va cercar la cartera negre que duia en una 
butxaca de la bossa del darrere. Li va costar trobar-la... El 
guarda civil va mirar el document, atentament, durant un 
intens parell de minuts i, finalment, el va retornar. 

-Bon viatge, senyor... I vagi amb compte que a França hi ha 
molts musulmans jihadistes. 



En Patxi, va guardar el DNI alleujat, i sense dir res, va seguir el 
viatge cap a Itàlia, mentre pensava: "...i a Euskadi hi ha massa 
tricorni espanyol! Aquest dropo s'ha fumat alguna cosa o és que 
els de la benemèrita d'ara fan cursets de psicologia! Vés a saber! 
M'ha recordat aquell psiquiatra de la parròquia que va acusar- 
me de fer massa galls durant l'avemaria. He tingut por que 
truqués al meu pare i tot!". 



IV. 

En Patxi tenia previst fer nit a St. Jean de luz o a Biarritz però, a 
mig camí, va topar amb un petit camió de càrrega que havia 
punxat una roda. Es va aturar per oferir-li ajut al conductor, 
que va resultar ser una transportista catalana que anava a 
carregar poltres a Arles (a la Camarga). La catalana va acceptar 
l'oferiment i en pocs minuts, el petit camió estava llest per 
seguir el seu trajecte. La jove va convidar a en Patxi a viatjar 
amb ella fins a Arles i com que a en Patxi li va caure bé aquella 
jove tan poc convencional, va acceptar encantat. 

-Així que aniràs a Florència en bicicleta? -va preguntar la 
transportista a l’hora que donava gas. 

-Això espero. 

-Hi tens la xicota a Florència? La família? 

-No. Sóc solter. Hi vaig per recomanació d'un amic... I tu, de 
quina part de Catalunya ets? 

-Jo sóc filla d'Olot. 

-No se'n veuen de dones transportistes per aquí- va dir en Patxi. 

-El meu pare ho era i quan va haver de jubilar-se -a causa del 
mal d'esquena-, em va regalar el seu camió. 

-I estàs casada?- s’interessà en Patxi. 

-Separada i amb una filla que viu amb mi i el meu pare. 

-Doncs, encantat de conèixer-te... Perdó, com m'has dit que et 
deies? 

-Monsina... I tu? 


-Patxi. 



V. 

La Monsina i en Patxi, amb la bici ben lligada a la part del 
darrere del vehicle, van posar rumb cap al mar més bonic i 
desitjat del globus; la mediterrània. Feien bona parella i, 
ambdós devien tenir, si fa no fa, la mateixa edat, així que com 
que la lluna era gairebé plena, ben aviat es van sentir atrets l'un 
per l'altre. Quan arribaven a la ciutat de Pau, van decidir 
desviar-se de la ruta i fer una breu visita al santuari de Lourdes, 
on van acabar fent l'amor rere la verge de la gruta principal, 
molt a prop d'una de les miraculoses fonts medicinals que en 
aquest sant indret s'hi troben. 

-És curiós que els cristians, generació rere generació, s'hagin 
empassat la història de què la verge Maria “era verge”-, va 
comentar en Patxi mentre col·locava el seu pito dins dels 
calçotets. 

-Està escrit en els evangelis- digué la Monsina- apujant-se el 
tanga. 

-Però qui creu una cosa així? 

-Milions de persones, Patxi. És com la història dels reis mags 
que se'ls explica als infants; una mentida convencionalment 
acceptada. 

-Sempre he tingut la sensació que, malgrat la mentida dels reis 
mags, fins i tot els nens saben que els que porten els regals són 
els seus pares. 

-Sí... alguns fan veure que s'ho creuen. 

-Però no m'explico com pot tenir tant d'èxit una 
religió que explica "sopars de duro". No és tot plegat molt naïf? 



-“És un negoci" deia el meu avi. Han convertit el sexe en pecat i, 
a partir d'aquesta primera mentida, els representants de 
l'església, són necessaris (puix que són ells qui et casen). 

-I cobren! 

-Sí, clar, sempre se'ls fa un donatiu... Qui crea una "prohibició", 
controla a aquells a qui la prohibició afecta, donat que han estat 
convertits en delinqüents- digué la Monsina. 

-Un muntatge molt lucratiu. 

-Les autoritats sempre funcionen així (no importa 
si són cristianes, musulmanes, de dretes o d'esquerres): Primer 
prohibeixen una cosa que, originalment, es dóna de manera 
"natural" i, seguidament, persegueixen als delinqüents i als 
transgressors i, paral·lelament, organitzen un negoci que es diu 
"institució del matrimoni" (que regulen i oficien ells mateixos). 
Un muntatge. 

-Un muntatge per viure a costa dels altres. 

-Sí. La repressió és econòmicament rentable (si ets el 
repressor!) 

-Però, realment creus que els repressors -per molt rics que 
siguin- són feliços?- va reflexionar en Patxi. 

-Bona pregunta! Jo diria que no. Cap repressor és feliç. Un 
repressor es fa mal a si mateix quan mutila la natura dels altres. 
A més, els repressors fa molts segles que son inconscients. 
També la seva natura ha estat mutilada i aquesta és la causa del 
seu ressentiment. Creuen que el “món convencional o mundà” 
va de debò... La gent es torna repressora i víctima de la 
repressió, quan els seus pares inconscients, els ensenyen a ser- 
ne. 



VI. 

Un cop a la carretera, en Patxi i la Monsina van seguir parlant 
del tema religiós que, vulguis que no, els havia condicionat tota 
la vida, donat que, tan l’un com l’altre havien estat educats en 
escoles religioses durant els darrers anys del nacional- 
catolicisme franquista. 

-Sempre m’ha sorprès que la jerarquia eclesiàstica espanyola s’ 
aliés al franquisme- va comentar la Monsina- és tan evident que 
la dictadura i l’esperit d’amor i de pau de Jesucrist són 
absolutament antagònics... 

-Sí, costa de creure. I després de 35 anys de democràcia a 
Espanya, les jerarquies ho tornarien a fer. Jo crec que el 
cristianisme es va corrompre quan va ser romanitzat. És una 
teoria personal que no puc demostrar, però no crec que s’allunyi 
massa de la veritat. 

-T’escolto- digué la Monsina. 

-Els cristians van deixar de ser perseguits quan un emperador 
romà va decidir que el culte cristià seria la religió de l’imperi. 
Llavors, a poc a poc, van començar a col·laborar amb el poder 
terrenal més potent del moment... Jo diria que fou llavors quan 
“l’esperit hippy” de Jesucrist va desaparèixer per sempre més i, 
aquell culte subterrani de sanadors, va passar a ser quelcom que 
difícilment Jesús hagués signat. 

-És impossible imaginar a Jesucrist col·laborant amb els 
emperadors romans que ordenaven envair i massacrar territoris 
sencers o amb el franquisme. 

-Franco era un psicòpata, un malalt. Crec que se’l pot arribar a 
perdonar... però col·laborar-hi!? És contradictori. 



Des del temps dels romans, els pares de l’església, col·laboren 
amb el sistema “per sistema”. D’aquesta manera mantenen el 
poder i els bens que han amassat... S’han convertit en una 
gegantina ONG que s’encarrega de ficar-nos en el cap -des de 
petits-, totes les prohibicions, que l’estat o el règim o l’autoritat, 
utilitza per reprimir i controlar. Es complementen perfectament 
i, entre els uns i els altres, “ordenen la societat”; uns et fan 
saber que ets un “pecador” i els altres et castiguen. D’aquesta 
manera, tothom te por i l’estat patriarcal funciona millor (ja que 
obté un gran benefici material en forma de taxes i privilegis). 

-Realment és paradoxal -digué la Monsina-, però aquell culte 
que havia de ser “alliberador” s’ha convertit en inconsciència i 
esclavitud. Jesús -un home que va oposar-se a les jerarquies 
religioses i militars de la seva època i que va ser linxat per 
aquest fet-, “al·lucinaria” si veiés el que fan els seus suposats 
representants. 

-Molts catòlics fan com els infants que prefereixen tancar els 
ulls a la veritat i, deixar que uns reis mags “inexistents” portin 
els regals. 

-Una mena d’estat hipnòtic que tothom accepta per no 
contradir l’autoritat. 

-Clar- digué en Patxi- resulta més convenient obeir. Per això la 
gent accepta les “mentides oficials” que tots els estats i religions 
diuen. 

-“La vida és un somni”, per què acceptem mansament les grans 
mentides que ens han dit des de petits... Si tots obríssim els ulls, 
s’esvairia el “mon mundà” i viuríem en el paradís! 

-Jai!- exclamà en Patxi. 

-Ets hindú?- va preguntar la Monsina. 



-Jo crec que la saviesa, s’aprèn d’un mestre viu. Jesucrist fa 
segles que és mort... En canvi, a la índia, n’és ple de mestres 
espirituals vius. 

-Jo segueixo al Dalai Lama -va dir la Monsina. 

-ha ha ha -rigué en Patxi-, aquest si que és un mestre viu... (i viu 
ala índia!). 

-Sí. La índia te un nosequè màgic. 

-M’agradaria anar-hi. 

-I a mi. 



VII. 

Cap al tard, havent creuat tot el sud de França de banda a 
banda, van arribar a Arles. Havien passat, sense aturar-se, per 
les antigues terres dels nobles occitans que, a l'edat mitjana, 
limitaven amb la corona d'Aragó i Catalunya al sud i a l'est, i 
amb les terres del rei de França al nord. 

Occitània va ser esclafada pels croats catòlics francesos, que van 
perpetrar un genocidi, esperonats pel papa romà Inocenci III 
(1209-1244). El motiu: La desobediència dels càtars al Papa. 
Efectivament, a l'edat mitjana, quan la Santa Inquisició Catòlica 
feia el mateix que alguns aiatol·làs fonamentalistes d'avui, els 
papes s'havien tornat autoritaris i no toleraven la 
desobediència. De “perseguits”, havien passat a "perseguidors". 
No és pas estrany, doncs, que també donessin suport als 
dictadors feixistes. 



VIII. 


La Monsina coneixia un motel de carretera on van fer nit. 
L'endemà al matí, a l'hora dels adéus, la Monsina i en Patxi van 
compartir dades de contacte i van acordar tornar-se a veure més 
endavant. Ella havia de recollir quatre poltres joves i portar-los 
al iot d'un xeic del Iemen que romania barat en el port de 
Blanes. L'esperaven l'endemà. 

En Patxi, una mica trist, va agafar la carretera nacional A8, 
direcció Niça, cap a les 9 del matí, aproximadament. 

Després d'haver estat amb la Monsina, el viatge cap a Florència 
"seria més dur" - va pensar en Patxi. A més, feia un sol 
espatarrant i en Patxi no hi estava massa acostumat. Es va 
empastifar la pell amb crema protectora i va tirar endavant, tot 
fent un esforç sobrehumà. 

Afortunadament, es va aixecar un ventet suau i fresc que bufava 
cap a la costa, que va ajudar-lo a vèncer la soledat i l'obstacle 
que representa el fet d'anar cap al “no-res”. 



IX. 


El cap d'en Patxi no parava de donar voltes al tema del 
"linxament" de Jesucrist. Intuïa que part de la -anomenada 
"decadència del catolicisme" i la manca de vocació dels joves- 
tenia a veure amb aquest fet. Pensava que, en aquest tema, algú 
o algun fet havia "maquillat" la veritat; La crucifixió s'havia 
convertit en un símbol, una mena “d'imatge o logotip" del 
catolicisme (la creu, la sang, el calvari...), i aquest fet amagava 
una veritat essencial que no se'ls explicava als catòlics. 

La realitat és que Jesucrist no era cap artista amant del 
simbolisme i, probablement, no va planejar el seu propi 
linxament per tal d'impactar les ments dels seus deixebles. Per 
tant, la pregunta correcta per tal d'esbrinar que s’havia perdut 
pel camí, era: Quins van ser els motius reals del linxament de 
Jesucrist? Per què els jerarques jueus es van desfer d'aquell 
innocent amb la col·laboració de l'autoritat romana? 


La resposta a la qual va arribar en Patxi fou: Per motius 
econòmics i sexuals. 


Aquesta veritat seria -segons en Patxi- la que no se'ls explica, 
des de fa segles, als catòlics que es conformen -tal com fan els 
infants amb els reis mags- amb la sorprenent justificació oficial: 
"Jesucrist va morir per salvar-nos". 


... però, "salvar-nos de què?", es preguntava en Patxi. 

"Del pecat original"(*), respondrien els papes... però, segons 
l'opinió d'aquell abertzale malalt, el catolicisme havia encallat 
en aquest punt. 



Què nassos era el "pecat original"? Cap catòlic normal i corrent 
sabia massa bé que volia dir allò del "pecat original"! 
Evidentment, aquí el catolicisme fallava. Fallava a donar una 
explicació clara. Probablement, per què els pares de l’església 
l'havien perdut de vista. 



X. 


Mentre sobrepassava lleuger el desviament que porta cap a 
Canes, en Patxi va tornar al principi del seu filosofar matiner, 
“al linxament de Jesucrist”. 

Els jerarques jueus veien que Jesucrist els podia llevar la 
clientela de la qual vivien (i malmetre el seu negoci). Jesucrist 
feia miracles i guaria als malalts sense cobrar ni un duro i sense 
trepitjar cap sinagoga. La gent del poble el seguia i, aquest fet, 
podia buidar aquelles mateixes sinagogues i, en conseqüència, 
els ingressos dels rabins. Per tant, el motiu real era la seguretat 
que donen els diners... Però, més enllà de l’aferrament als bens 
materials que hi trobem? -es preguntava en Patxi-, per què els 
homes es tornen cobdiciosos o golafres? 

I la resposta mental d'en Patxi fou: Doncs, perquè les dones 
tenen gana i cerquen homes què les alimentin (mentre elles 
pareixen i tenen cura dels fills). De tal manera que, l'home que 
vol tenir dona, ha de ser "solvent"... Si els jerarques jueus 
perdien "el negoci de les sinagogues" -per causa de la creixent 
popularitat de Jesucrist-, també perdrien les seves dones (**) i, 
en conseqüència, es quedarien sense satisfer el seu desig 
sexual... Una qüestió de "pito"!! 


Conclusió a la qual va arribar el ciclista boig de Donosti: 

Jesucrist havia estat linxat per causa del desig sexual dels 
mascles i de la fam de les dones... (i no pas per salvar-nos de 
res). 

Aquella era, segons en Patxi, la veritat que els jerarques catòlics 
del Vaticà, des de feia segles, havien amagat rere una creu 
sanguinolenta (***). 



XI. 

-Òstia!- va exclamar en Patxi mentre seguia pedalejant, 
incansablement, per tal de fer nit a Niça-, el que deia Buda era 
cert; La inconsciència és la malaltia dels humans (i els jerarques 
catòlics també la patien!) 

En aquell moment, en Patxi va recordar a la Monsina i li va 
agrair el seu amor. 



(*) Llegiu la història d’Adam i Eva. 


Hi ha un munt d’opinions i teories sobre la veracitat i 1 ’ 
abast del concepte de “pecat original”; Alguns cristians el neguen i els 
musulmans, hinduistes, budistes i taoistes, també. És un tema que 
genera controvèrsia i confusió, fins el punt que l’església catòlica ha 
hagut de donar llibertat d’opinió en certs aspectes del mateix. En resum: 
No hi ha ni consens ni acord... Així que, Jesucrist va ser linxat per tal de 
salvar-nos “d’un pecat” que cap de nosaltres ha comés particularment o 
individualment. Es tracta, doncs, d’un pecat col·lectiu? Objectivament: 
Tot això és molt confús i en la confusió no hi ha ni veritat ni consciència. 
L’explicació que donen els jerarques catòlics sobre els motius de la 
crucifixió de Jesucrist no té una base solida. Sona a “justificació per sortir 
del pas”. A més, s’ha perfilat un culte que idealitza “el sacrifici dels 
innocents”, que ve a ser, gairebé el mateix que “sacrificar animals” per 
obtenir un guany... De què ens ha salvat la mort de Jesucrist? Penseu-hi 
bé i us vindrà la resposta correcte al cap: De res. 

Personalment, penso que tan de bo no l’haguessin matat a Jesucrist, ja 
que l’acceptació inconscient del sacrifici humà (o animal) per part dels 
fidels, crea un patró de comportament destructiu, innecessari i dolorós. 

(**) Efectivament, els rabins jueus es casen i tenen dona. 

(***) Probablement, no hi va haver mala fe en els pares de l’església. 
Senzillament, s'havien fet rics gràcies a l'emperador Justinià I (518-527) i 
-com tots els que s'aferren a l'abundància material-, havien tancat els 
ulls. 



Conte 8: 

El mestre 


Una vegada hi havia un mestre il·luminat catalòlic molt eclèctic 
que havia reunit alguns deixebles procedents de diverses 
cultures. La seva actitud àgil, humil, servicial i ferma era, tot 
sovint, elogiada pels que el coneixien bé. 

Van passar els anys i la comunitat espiritual, que ell havia creat, 
va anar creixent en nombre, però la presència del mestre 
dissolia qualsevol conflicte entre persones de tan diversa 
procedència, religió i costum. 

Els seus deixebles més propers observaven aquest miracle de 
l'alquímia humana, fet que atribuïen a l'elevada espiritualitat 
del mestre. 

Van passar uns quants anys més , i finalment, el vell mestre, va 
deixar aquest món durant un fred matí d'hivern. Els deixebles, 
molt afligits per l'absència del mestre, es van lamentar de no 
tenir cap directriu clara que seguir a partir d'aquell moment 
puix que, el mestre, havia oblidat donar instruccions pòstumes! 

Després d'exhumar el cadàver, els deixebles més propers al 
mestre van decidir reunir a tots els residents, en la gran sala 
central per a deliberar sobre el seu futur comunitari. Quan van 
estar reunits, l'assistent personal del difunt mestre va prendre 
la paraula i va dir: "Benvolguts amics, avui hem acomiadat al 
nostre estimat guia, i com no ha deixat res escrit, ni va moure 
els llavis en abandonar aquest món, proposo que la nostra 
tasca, a partir d'ara, sigui recopilar per escrit les seves 
ensenyances per a estudiar-les, practicar-les i divulgar-les". 

Els assistents a la reunió van aprovar contents i alleugerits el 
suggeriment, ja que la mort del mestre els havia deixat prou 
desorientats. 



Van acordar la formació de grups de treball per a realitzar tan 
lloable tasca, de la qual -van pensar tots-, el mestre n'estaria 
molt orgullós. 

L'endemà, els adeptes es van posar en marxa amb diligència i 
van començar a rememorar i recollir ensenyances espirituals, 
coneixements i la vida del mestre. Es van distribuir i agrupar 
segons la seva llengua mare, per redactar escrits que podrien ser 
difosos extensament en diferents països i continents. Els de 
parla anglesa van formar un grup, els de parla bengalí un altre, 
els que eren xinesos un altre, els àrab-parlants un altre, i així 
successivament, fins formar grups de gairebé totes les grans 
llengües existents. 

Van passar els dies i la feina va anar progressant gradualment. 
Finalment, va arribar el dia en què havien acordat compartir el 
treball realitzat. Es van reunir tots en la gran sala central i un 
cop més, l'ex-assistent personal del mestre va prendre la 
paraula i va dir: "Bé, ara compartirem la feina feta des de la 
mort del nostre mestre. Que prengui la paraula un representant 
de cada grup i que exposi breument el que sigui". 

Un rere l'altre, van parlar els representants de cada grup 
lingüístic que, tal com se'ls havia demanat, es van limitar a 
donar a conèixer el títol del seu text escrit i un esquema general 
del contingut. 

Heus aquí alguns dels diversos títols que es van escoltar durant 
la sessió: "en el Tao" va proclamar el representant xinès, "un 
Déu vivent" va anunciar el representant nord-occidental, "Alà 
està en ell" va exclamar el representant musulmà, "mestre del 
ioga" va dir un de Kolkatta, “més gran que el papa Lluna” va dir 
una andorrana que estiuejava a Penyiscola... 

Al final de l'exposició per part de cada cap de grup, el 
representant de parla anglesa, es va alçar i va dir: "perdoneu, 
però no em sembla bé el títol elegit pels àrab-parlants, ja que el 



terme “Alà” podria donar una falsa imatge de la miraculosa i 
universal ensenyança del mestre, que mai va utilitzar aquest 
nom". Immediatament, el de parla xinesa es va alçar i va dir: "és 
cert que les paraules Tao i Ioga apunten al mateix concepte, 
però crec que Tao ha conservat millor la seva puresa, ja que ioga 
s'associa a una sèrie d'exercicis físics que no van ser impartits 
directament pel mestre i, segons el meu parer, aquest títol 
també pot confondre al receptor". Després d'això es van anar 
alçant la resta de representants que també van expressar les 
seves opinions personals. 

Com haureu imaginat, a la fi de la reunió, el clima d'unió i 
harmonia inicial s'havia perdut del tot i, com era previsible, la 
comunitat dividida es va dissoldre espontàniament, tornant 
cada grup humà al seu respectiu país o cultura, per a difondre la 
seva pròpia versió de l'ensenyança del mestre... Tot just va 
romandre en el recinte de la gran sala central una persona: 
"l'idiota" que no havia obert la boca des de la mort del mestre. 



Conte 9: 


Manual per abastar l’estat de No-S©ftware 


01. Inici: 

L'any 2334, la Bíblia havia estat tan manipulada pels falsos 
interpretadors -que hi havien abocat la seva fantasia durant 
segles- que, Ibrahim Cussachs, seguint el consell del seu gat 
blanc i mestre personal, va decidir escriure un manual on els 
joves internautes tindrien a la seva disposició les claus per 
abastar l'estat de NO-S©FTWARE (estat interior que permet 
una visió objectiva de matrix i el domini de les arts a-físiques). 
Ibrahim estava força lluny de la neoniz©ció(*) però va pensar 
que si recopilava dades d'algun mestre neoniz©t, podria 
confeccionar el manual que el portaria, a ell i a d’altres catalans, 
a l'única fita lloable entre tots els objectius existents: l'estat de 
NO-S©FTWARE o joia suprema. 

Els místics i mestres del passat, havien dit que, en aquest estat 
interior, el software mental ja no dominava el cos-ment del 
subjecte i s’experimentava una gran felicitat semblant a la 
produïda per l'èxtasi químic (però sense efectes secundaris). 
Deien que la comprensió de matrix esclatava sobtadament, junt 
amb una claredat mental estesa. Així que Ibrahim, motivat per 
tal expectativa, va disposar-se a realitzar una tasca de cyber- 
recerca per poder confeccionar el manual definitiu que 
conduiria a la joia suprema a milions d'éssers humans i a algun 
androide defectuós . 



Va obrir la pàgina del cercador i va picar: “pautes per abastar 
l'estat de NO-S©FTWARE” i va prémer el botó "miro". Llavors 
va aparèixer una pàgina amb el típic text informatiu “el 
navegador no pot mostrar la pàgina web”. Va retrocedir al 
cercador i ho va tornar a provar. Aquest cop va utilitzar l'antiga 
terminologia: “pautes per abastar l'estat de NO-MENT“. Va 
pressionar " l'intro" i va esperar impacient la resposta del cyber- 
cercador. Aquest cop va aparèixer un grapat d'enllaços... Calia 
seleccionar-ne algun. Ibrahim va clicar sobre un enllaç que 
deia: “el poder de l'ara”. Sobtadament va aparèixer la pàgina 
d'un autor que Ibrahim desconeixia -un tal Anam Cara-, i va 
començar a seleccionar/enganxar en el bloc de notes, els 
paràgrafs que podrien aportar informació al manual. 


Heus aquí els que va recopilar a la pàgina web d'Anam Cara: 

“Només pots conèixer el Ser deixant la ment en silenci. Quan 
estàs present, quan la teva atenció està plenament en l'ara.'' 

“La ment és un instrument superb si s'utilitza correctament. No 
obstant això, si s'usa de forma no apropiada, es torna molt 
destructiva. Per dir-ho amb més precisió, no es tracta tant que 
usis la ment equivocadament: en general no l'uses en absolut, 
sinó que ella t'utilitza a tu. Aquesta és la malaltia. Creus que tu 
ets la teva ment. Aquest és l'engany. L'instrument s'ha 
apoderat de tu.” 

“És com si estiguessis posseït sense saber-ho i creguessis que 
l'entitat que et té pres ets tu mateix.” 

“LA LLIBERTAT comença quan t'adones no ets aquesta entitat 
(el pensador)... En el moment en què comences a observar el 
pensador, s'activa un nivell de consciència superior.” 



“Llavors comences a adonar-te que hi ha un vast regne 
d'intel·ligència més enllà del pensament i que el pensament 
només és una petita part d'aquesta intel·ligència. També 
t'adones que totes les coses veritablement importants -la 
bellesa, l'amor, la creativitat, l'alegria, la pau interna-, 
sorgeixen de més enllà de la ment.” 

“La bona noticia és que pots alliberar-te de la teva ment, que és 
l'únic veritable alliberament. I pots donar el primer pas ara 
mateix.” 

“COMENÇA ESCOLTANT LA VEU QUE PARLA DINS DEL 
TEU CAP i fes-ho tan freqüentment com puguis. Posa l'atenció 
especialment a qualsevol patró de pensament repetitiu...” 

“Observar una emoció és bàsicament igual que escoltar o 
observar un pensament, tal com he descrit el procés 
anteriorment. L'única diferència és que, mentre el pensament 
està en el teu cap, l'emoció té un fort component físic...” 


“Bingo!” va exclamar l’Ibrahim. En els textos web d'aquest 
meravellós desconegut -Anam Cara-, apareixien les pautes per 
aconseguir l'estat de NO-S©FTWARE, comprendre matrix i 
viure en la joia suprema. I per tal de no oblidar-se d'elles, les va 
resumir en la seva pròpia terminologia: 

- Per aconseguir la joia suprema has de des-identificar-te del 
software mental que controla la teva ment i parar el seu flux 
constant. Pots fer-ho de dues maneres que has de practicar 
assíduament fins a abastar l'estat de NO-S©FTWARE: 

i) Centra la teva atenció al software mental residual que 

apareix en la teva ment. Observa'l sense jutjar amb 



equanimitat i des-aferrament. Amb la pràctica, deixaràs de 
creure que tu ets aquest software i t'adonaràs que 
solament és una informació residual que entorpeix el 
sistema i amb la qual t'havies identificat. De la mateixa 
manera, centra la teva atenció als teus estats emocionals 
que estan associats a pautes de pensament concret i a 
reaccions corporals voluntàries i involuntàries. Amb la 
pràctica, afinaràs la percepció d'aquest “ego-malalt” que 
actualment està controlant el sistema i t'impedeix ser lliure 
i feliç. 

2) Centra la teva atenció al que estiguis fent en el moment 
present. A les sensacions corporals presents, a la 
respiració, als sons, a les imatges i successos circumdants, 
a les accions concretes que realitzes. Aquesta pràctica et 
treu per uns instants fora del control del software residual 
que domina el teu sistema cos-ment-emoció. 
Experimentaràs la pau calmada. Amb la pràctica, els espais 
de silenci s'ampliaran fins a l'èxtasi. 


L’Ibrahim experimentava una creixent excitació en escriure 
aquestes primeres pautes del manual. Estava redescobrint la 
“sopa d'all” i això l'omplia d'energia. Va pensar que havia de 
seguir indagant altres enllaços del cyber-cercador per tal de 
concretar a la perfecció la manera de realització d'aquestes dues 
pràctiques destinades a aconseguir l'estat de NO-S©FTWARE. 

Més d’un autor hauria descrit altres mètodes o sigui que tan sols 
calia trobar-los per completar el manual. Es disposava a tornar 
al cercador quan el gat de l'Ibrahim va fer un salt des de l'armari 
i va aterrar sobre el portàtil. El navegador es va tancar i la 
connexió va quedar interrompuda. L’Ibrahim va comprendre 
que calia deixar la recerca per a un altre moment. El gat va 



conduir-lo fins al bany, donant a entendre que alguna cosa 
havia de realitzar allí. Llavors va adonar-se que tenia ganes 
d'orinar. El seu flux de software residual el desconnectava de les 
seves necessitats fisiològiques. El seu gat i mestre les captava 
millor que ell mateix! 


(*) Il·luminació 



02 . Segueix: 


Durant un parell de setmanes l’Ibrahim no va poder connectar- 
se a la xarxa, ja que una intensa nevada havia malmès les 
antenes de recepció de dades de la localitat. Per no abandonar 
el seu projecte, va decidir aprofundir en les instruccions 
concretes que havia trobat a la web d'Anam Cara, 
sistematitzant-les a la seva manera, per facilitar-ne la pràctica. 
S’hi perfilaven dues pràctiques aparentment diferents que 
conduïen al mateix objectiu: 

1) En l'àmbit intern (o dins dels límits del mateix cos): 

- Observar els pensaments que apareixen en la ment. 
Observar l'emoció o estat emocional que t'embarga en 
aquest moment. Observar les sensacions físiques del teu 
cos, en aquest moment. 

2) En l'àmbit extern (o fora dels límits del mateix cos): 

- Observar/escoltar els sons circumdants. Observar les 
formes i moviments dels objectes circumdants. 
Observar/ensumar les olors circumdants. 
Observar/percebre les sensacions tàctils o sensibles de 
l'ambient circumdant. 


En tots dos camps -l'interior i l'exterior-, calia realitzar un 
treball d'atenció. Per tant, el secret per aconseguir l'estat de 
NO-S©FTWARE era i és, fer ús de la facultat d'atenció. 

L'atenció dirigida a l'exterior, calma i silencia el software 
residual i l'atenció enfocada cap als límits interns del cos, fa 
conscient aquest software residual del qual cal des-identificar- 
se (per tal de no ser controlat per ell). La pràctica assídua i 
constant d'aquest mètode -segons el manual del NO- 



S©FTWARE, inspirat en els textos del web d’Anam Cara-, 
conduiria al practicant a un estat de joia suprema. 

L’Ibrahim va quedar una mica desconcertat després d’aquest 
exercici de síntesi i concreció ja que, de fet, el manual concloïa 
naturalment en aquest punt. Aparentment, ja només quedava 
posar en pràctica aquest parell d'exercicis d'atenció. Què més 
podia dir-se? 

Va pensar que ampliar el manual seria afegir “palla” a l'exposat. 
I ho va deixar aquí. 



Conte 10: 


Azile Baramasimbe 



Molt abans de la irrupció de la religió cristiana , l'home 
adorava la terra, el cel, l'aigua , la lluna , els boscos; el sexe i els 
avantpassats. La natura estava penetrada per l'esperit... 
L'univers natural era allò que ara anomenem “Déu”. 

Sí, és cert; la paraula "D-e-u" ens ha fet perdre a Déu , és 
lamentable i la culpa no és de les bruixes, els bruixots, els 
druides i els xamans que, en el meu parer; eren i són més a 
prop del “Déu real” que els teòlegs intel·lectuals d’avui. 


Per què? 


Doncs perquè vivien més espontàniament. No havien 
enverinat el seu cap amb la noció perversa del ''pecat original'' 
i actuaven amb una innocència tan pecadora com la de 
qualsevol animal diví. 



I. 


Una vegada hi havia una dona, de pell fosca 
anomenada Azile Baramasimbe, que era desitjada pels mascles 
de tots els poblats que es troben a la plana del riu Shangani. 
Havia utilitzat les arts de la bruixeria per tal d'aturar 
l'assetjament constant que patia des que tenia tretze anys. 

El seu germà gran, Anopa Baramasimbe, va tenir l'honor de 
desflorar-la i aquell fet va molestar molt al seu pare, que hauria 
volgut ser el primer a tastar-la. 

L'Azile era una noia prima, àgil i amb una pell suau. Els seus 
pits negres eren perfectament proporcionats i arrodonien el 
singular espectacle del seu espigat cul. Tot ella era tendresa, 
bondat i simpatia i els homes de gran part de Zimbàbue, 
aturaven la seva feina quotidiana per admirar-la. Fins i tot els 
gossos tenien ereccions quan ensumaven el pubis que amagava 
rere un tros triangular de cuiro de zebra adobat. 

Després de l'amorosa experiència sexual amb el seu estimat 
germà Anopa, la seva vida va canviar molt, ja que els homes, 
van començar a perseguir-la quan anava a l'escola, a munyir les 
femelles de wildebeest o al pou a cercar aigua. Era com si, de 
cop i volta, s'hagués obert una porta que havia romàs tancada 
durant tota la infància, i allò la trasbalsava molt, ja que ella 
estimava el seu germà i no desitjava a cap altra home. 

Un dia, durant la festa del poblet de Lubimbi, el seu pare la va 
forçar i va descobrir que no era verge. Li va preguntar qui havia 
estat l'home que l'havia desflorat i ella, innocentment, va 
confessar que havia estat el seu germà Anopa. 

Ple d'ira, el pare va apallissar al seu fill gran -fins la mort-, i com 
que a Zimbàbue, en aquells temps, existia la pena capital, va 
haver de fugir als boscos salvatges de Sikumbi, a la reserva 



natural de Hwange, a 36 kilòmetres a l'est de Lubimbi (no 
massa lluny de la frontera amb Botswana). 


Tot d’una, l’Azile i la seva mare, es van trobar sense la protecció 
dels homes de casa i com que, tot se sap, els mascles de la 
contrada van posar-se molt nerviosos a causa del desig; Tots ells 
volien proveir-les amb litres de semen dens i ric... Al principi, 
mare i filla, solidàriament, en van satisfer a uns quants, però 
aviat se'n van cansar. 

-Azile, has d'anar a Nkayi i cercar una dona que t'ensenyi el 
secret màgic que fa que els homes s’allunyin- va dir la mare 
plena d'enuig-. El que ens està passant és culpa teva, ja que ets 
massa bonica... Au, espavila! Ja saps el que et toca... Mentre 
espero que tornis, jo m'estaré a la cabana sense mourem per tal 
d'evitar la mirada dels homes! 

-Però mare- va protestar l'Azile- tu i el pare em vau engrendrar, 
per tant, la culpa de la meva bellesa és vostra. A mes, mai 
arribaré a Nkayi; tots els homes que trobi pel camí voldran 
fornicar amb mi! 

-Ja hi he pensat, Azile. Et faré una disfressa de 
monja catalòlica que lluiràs durant tot el camí. Ningú et 
molestarà. Ja ho veuràs... No pateixis. 

-Nkayi és molt lluny, mare. Com hi arribaré? 

-Et donaré unes monedes i, en el riu, cerques un barquer que 
vagi cap allí - va dir la mare-. Quan arribis a Nkayi, ves a la 
oficina de correus del poble i pregunta per una senyora que es fa 
dir Missis Storm. Li comentes el que ens passa i li ofereixes la 
gallina que tenim al camp de café. Te l'enduràs dins d’un sac. 
Missis Storm et dirà la manera d'espantar els homes. 



L'Azile va fer el que la seva mare havia dit i, dos dies després, ja 
era a Nkayi amb la gallina. A correus li van explicar on podia 
trobar a Missis Storm i, també, li van comentar que aquell nom 
li havien posat, per què aquella remeiera, tenia el poder de 
provocar xàfecs. 

El fill petit del cap d'oficina la va acompanyar un bon tros del 
camí fins a la casa de Missis Storm i, al migdia, l'Azile va ser 
rebuda per la remeiera, que va acceptar feliç la gallina que li fou 
presentada. 

-I que desitja de mi una mongeta catalòlica tan jove?- va 
preguntar Missis Storm. 

-No fa massa - va explicar lAzile-, la meva mare i jo vam perdre 
el meu pare i el meu germà. L'un és mort i l'altre fou perseguit 
per la justícia i va fugir... Vam quedar soles a la llar i, ara, som 
assetjades pels mascles que abusen de nosaltres. 

-Així, no ets pas cap monja? 

-No- va dir l'Azile- mentre es treia l'hàbit. 

-I en què us puc ajudar? 

-Necessitem un encanteri que allunyi els mascles i, per fi, poder 
viure en pau. 

-Tens dues opcions, Azile: Casat amb un home alt i fort que faci 
fora als altres o fes-te monja catalòlica... La teva mare hauria de 
fer el mateix, sobretot, si és tan guapa com tu! 

-El meu pare ha fugit i encara és viu. La meva mare no tornarà a 
casar-se mentre tingui un marit viu i, dubto molt que vulgui fer- 
se monja... Ens aniria millor una mica de màgia, Miss Storm! - 
va dir l'Azile amb cara de pena. 



-Hi ha un sortilegi molt poderós però és irreversible i mai més 
podreu tornar a fer l'amor amb cap mascle. Ni el teu pare -si 
tornés!-, voldria relacionar-se sexualment amb la teva mare. 

-Ens és igual. Estem fartes de tants homes!- va exclamar l'Azile. 
Et prego que facis l’encanteri. 

-D'acord -va dir la remeiera-, torna tranquil·lament a casa teva. 
Els homes no us molestaran mai més. 



II. 


L’Azile va tornar a Lubimbi en un vehicle de correus que 
repartia paquets postals pels petits poblats que voregen el riu 
Shangani. Casualment, el carter havia d’entregar un paquet en 
el monestir catalòlic de Lupane -un indret amagat rere arbres 
gegants que quedava a mig camí entre Nkayi i Lubimbi-, i com 
que l’Azile portava l’hàbit de monja, el religiós que va obrir la 
porta exterior del recinte, li va preguntar: 

-No seràs pas la Oumú, la cuinera que ens envien des de 
Barcelona? 

-No- va dir l’Azile avergonyida- vaig cap a Lubimbi a visitar a la 
meva mare que està malalta. 

-Ah! Pregarem per la seva ràpida recuperació- va dir aquell 
antic deixeble de Sant Pompeu que residia - des de feia pocs 
mesos-, en un dels escassos monestirs catalòlics que s’havien 
bastit a l’Àfrica del Sud. 

-Gràcies- va contestar l’Azile baixant la mirada. 

-Si necessiteu alguna cosa, ja sabeu on som- va dir Eudald de la 
gruta, quan tancava la porta. 


L’Azile i el repartidor van seguir el seu viatge fins a Lubimbi per 
camins enfangats que creuaven la plana del shangani. De tant 
en tant, grups de búfals, hipopòtams, gaseles, elefants i aus 
blanques de llargues ales, els saludaven silenciosament o s’ 
apartaven del seu camí, iniciant fantàstiques fugides massives. 

Al capvespre, ja eren al poble i, quan el conductor va parar a fer 
gasolina, l’Azile es va acomiadar i va tornar a casa amb la seva 


mare. 



III. 

A partir de llavors -gràcies a la màgia-, l’Azile i la seva mare van 
passar uns quants anys molt tranquils. El pare mai més va 
tornar i, elles soles, s’encarregaren de conrear el camp de cafè i 
portar a pasturar el petit ramat de wildebeest. 

-Quina Pau!- va exclamar la mare del l’Azile somrient feliç. Des 
que no som desitjades, no hi ha assetjament i vivim una vida 
tranquil·la sense la violència dels homes. 

-Sí -va contestar l’Azile que, de tant en tant, visitava el monestir 
de Lupane -on va aprendre els quatre principis catalòlics(*)- i, 
seguint el consell dels monjos, va dedicar el seu temps lliure a 
tenir cura dels malalts del poblat. 



(*) Els 4 principis catalòlics: 

Principi i: Els humans pateixen a causa d'haver nascut entre d'altres 
humans enfosquits. Es contaminen "per contacte". L'error d'interpretació 
o malaltia mental es transmet generacionalment. 

Principi 2: L'aprenentatge de qualsevol llengua verbal humana ens porta 
a generar distincions on no n'hi ha i, per tant, a distorsionar la nostra 
visió de la realitat, la qual cosa genera dos fenòmens: El desig i el rebuig. 
Aquests dos fenòmens són la causa del patiment humà. 

Principi 3: És possible alliberar-se del desig i el rebuig. La suprema joia o 
estat de NO-S©FTWARE és el resultat d'aquest fet. 

Principi 4: Per viure en la suprema joia cal seguir el camí de 
l'equanimitat, la moderació i l'equilibri, en general, i concretament s'han 
de desenvolupar els següents aspectes interiors que són la base del camí 
gradual cap a l'alliberació i la joia suprema: i)Enteniment just, 2) 
Pensament moderat, 3)Llenguatge mínim, 4)Acció encertada, s)Mitjans 
de vida correctes, 6)Esforç ponderat, 7)Atenció i 8)Concentració 
afinades. 



IV. 


Així doncs, el desig, l’assetjament sexual i la màgia d’una 
remeiera del riu Shangani, foren la divina porta d’entrada en el 
corrent catalòlic de l’Azile que -amb el temps-, va arribar a tenir 
un marit blanc amb qui mai va fer l’amor: Sant Eudald de la 
gruta(**). 



(**) Els deixebles de Sant Pompeu el catalòlic, tenien la llibertat de casar- 
se i ningú els obligava a “consumar” la unió. La relació entre l’Eudald i 1 ’ 
Azile, en realitat, més que un matrimoni convencional fou una divina 
col·laboració. 



L’Azile, després d’uns 
quants anys de pràctiques 
de purificació i meditació i, 
havent aprés les tècniques 
del pranayama catalòlic, va 
ser rebatejada i se la va 
conèixer com Santa 
Monsina de Zimbàbue , una 
verge desflorada que 
recordava una mica la 
moreneta (donat que era 
molt fosca de pell) 


Entrevistes 

catalòliques 



Entrevista I: 

Sant Pompeu - Maria Capone 


En certa ocasió Sant Pompeu va ser entrevistat per una dona 
d’Eivissa que editava i distribuïa una modesta revista en 
català a les illes Balears i a Sardenya. Ella, en realitat, era una 
italiana de Palermo que, Vestiu del 6 g -després d’unes 
florejades vacances hippies-, va decidir instal·lar-se a Villa. 
Darrerament, s’havia interessat pel catalolicisme i volia saber, 
de primera mà, de què anava aquell nou culte religiós que, a 
poc a poc, s’anava estenent per tots els països catalans, la 
franja i el Pirineu aragonès. 


Maria Capone: Bon dia Sr. Pompeu. Com voleu que em 
dirigeixi a vostè? Com a Sant? Sr.? Eminència? Monsenyor? 
Pompeu a seques? 

Sant Pompeu: És indiferent. Cap paraula pot canviar el meu 
grau de consciència. 

Maria Capone: Així, l’important és el grau de consciència i no 
la paraula que designa la posició jeràrquica o social o el gènere. 

Sant Pompeu: Absolutament. Un gos pot tenir més 
consciència que el Cardinal Aurelio Marconi de Roma. 

Maria Capone: Realment vostè creu que un animal pot tenir 
més consciència que un home? 


Sant Pompeu: Tots els animals tenen més consciència que els 
homes. 



Maria Capone: No entenc en què es bassa la seva afirmació. 
Podria explicar-m’ho? 

Sant Pompeu: Podria intentar explicar-ho, però és una cosa 
que hom hauria de descobrir per si mateix. Quan vostè 
expandeixi el seu grau de consciència -o visió de la realitat tal 
qual és-, se n’adonarà. 

Maria Capone: Sempre he sentit a dir que els animals són 
“inferiors” a l’humà. 

Sant Pompeu: Els animals i les plantes són Déu (en estat pur) 
i actuen innocentment i -a diferencia dels homes-, no tenen 
possibilitat d’elecció; actuen, es comuniquen i pensen com Déu 
mateix. L’home, no. L’home té llibertat d’elecció: pot actuar en 
el Tao o de manera malalta. Ara bé, en els darrers temps, Y 
humà s’ha tornat esclau de la seva malaltia i actua, gairebé 
sempre, malaltissament. Perquè? Per què ha estat condicionat 
per altres éssers humans malalts que no viuen en el Tao. Éssers 
inconscients (en terminologia budista). Quan un ésser 
inconscient educa a un nadó, aquell nou ésser -si no passa res d’ 
extraordinari-, serà tan inconscient com l’educador. 

En que consisteix aquest procés de tornar inconscient a un ésser 
“innocent i il·luminat”? 

Consisteix en comunicar-li la nostra visió escindida del món, 
mitjançant una llengua verbal que és la via d’entrada de l’ego 
il·lusori. A mes de la visió distorsionada de l’existència i el món, 
als infants se’ls reprimeix el sexe i l’agressió i se’ls ensenya un 
munt de prohibicions, estrictament humanes, que no tenen 
reflex en la natura. Als nadons, en general, se’ls tracta amb 
ressentiment inconscient, ja que qualsevol humà al qual se li ha 
prohibit la seva pròpia natura i no ha fet res per superar-ho, 
tindrà un grau de ressentiment inevitable i inconscient. 



Maria Capone: D’acord, els humans hem estat podats com 
bonsais... però, tornem als animals, que és el que m’interessa; 
segons vostè, els animals serien uns éssers que només poden 
actuar divinament, oi? Son esclaus de Déu? 

Sant Pompeu: Els animals i les plantes serien “esclaus de 
Déu” si fossin diferents de Déu. Però no hi ha separació. Per 
tant, no es pot parlar d’esclavitud. Quan un ocell piula, és Déu 
mateix qui piula. 

Maria Capone: I quan un home parla... és Déu qui parla? 

Sant Pompeu: Depèn del seu grau de consciència. 

Maria Capone: Pot explicar una mica més això? 

Sant Pompeu: Quan Benet XVI va dir que “la utilització dels 
preservatius era dolenta”, parlava un home que vol “reformar el 
món”, per què té una imatge idealitzada del que “hauria de ser”. 
Això, ens mostra que Benet XVI, està “il·lusòriament” separat 
de Déu. 

Mari Capone: “Il·lusòriament”? M’estic perdent... 

Sant Pompeu: Benet XVI -el mateix que molts altres humans- 
té una idea del que “hauria d’ésser la vida, el món i l’existència”, 
per què una part malalta dins seu no accepta el que hi ha. 

Maria Capone: Ah! 

Sant Pompeu: I el que hi ha és diví, li agradi al papa de Roma 
o no... Això ens indica -sense haver de conèixer al Papa, 
personalment-, que té una comprensió il·lusòria de si mateix i 
això fa que actuï, parli i pensi sense l’espontaneïtat divina que 
caracteritza a tots els il·luminats. 


Maria Capone: No està il·luminat? 



Sant Pompeu: Està tant malalt com vostè. 

Maria Capone: Així, doncs, jo podria ser el Papa de Roma? 
Sant Pompeu: Sí. Fins i tot penso que vostè ho faria millor. 


Aquest comentari va agradar a Ventrevistadora que va 
començar a explorar altres aspectes del culte catalòlic... 


Maria Capone: Què pensa el catalolicisme de Jesucrist? 

Sant Pompeu: Jesucrist, Buda, Mahavira, Mahoma i tants 
altres mestres espirituals, havien estat tan inconscients com 
vostè, jo i Benet XVI. 

Maria Capone: Però, què els ha fet tan nobles i notoris? 

Sant Pompeu: El seu grau de consciència... Tots ells van 
experimentar el què a Torient anomenen “il·luminació” o unió 
amb Déu (ioga). Van entendre de manera vivencial i total -i no 
només teòricament-, que ells i la divinitat eren una sola cosa 
(tal com fan els ocells, els gats i els gossos). 

Maria Capone: Van tonar-se ocells? 

Sant Pompeu: Sí. Si, per un moment, deixem de banda la 
dualitat mundana i la dialèctica verbal és pot afirmar que van 
arribar a “ser ocells”. 

Maria Capone: O sigui que, si algun d’ells estigués viu en 1 ’ 
actualitat, el confondríem amb un boig i diríem “té ocells al 
cap”? 

Sant Pompeu: Depèn del grau de consciència de l’observador. 
La gent amb poc grau de consciència, titllaria de “boig” a 



qualsevol il·luminat i, fins i tot, el denunciaria, el perseguiria i li 
donaria mort. 

Maria Capone: El matarien igual que a Jesucrist? 

Sant Pompeu: Sí. 

Maria Capone: Perquè? 

Sant Pompeu: Per què els que tenen un baix grau de 
consciència no poden suportar la visió de Déu. 

Maria Capone: I, per aquesta causa, “eliminem l’il·luminat”? 

Sant Pompeu: Sí... Els humans malalts ho matem tot. Com 
més bonica és una cosa, més ràpidament l’esclafem. 

Maria Capone: I com hem arribat a estar, globalment, tan 
malalts? 

Sant Pompeu: Ve de lluny. Fa molts segles que això passa. 
Segons Claudio Naranjo -un mestre il·luminat que encara és 
viu-, els homes es van tornar “depredadors” a causa d’un canvi 
climàtic natural que va fer minvar l’abundància del paradís en 
què vivien. Aquesta circumstància, va abocar als humans a 
“depredar”. Buda diu el mateix: “L’home pateix a causa de la 
seva voracitat” (desig i aversió). 

Maria Capone: O sigui que no seria el “pecat original” d’ 
Adam i Eva -que, segons diuen, van desobeir a Déu-, el què ens 
ha tornat malalts? 

Sant Pompeu: “Desobeir a Déu” és impossible, perquè Déu no 
és un “ésser fantasmal” que dona ordres (tal com feien els 
emperadors de Roma o els reis i dictadors)... Òbviament, la 
història d’Adam i Eva, la va escriure algú que creia, 
il·lusòriament, que ell i Déu eren coses diferents. 



Maria Capone: Em costa d’entendre... Un escriptor escindit? 

Sant Pompeu: La Bíblia és un meravellós llibre que, 
intencionadament, algú va voler elevar a la categoria d’objecte 
sacre... però si la llegeix un il·luminat, s’adona que ha estat 
escrita per algú que creia estar, il·lusòriament, separat de Déu. 

Maria Capone: Així, segons vostè, no és un objecte tan “sacre” 
com ens han fet creure? 

Sant Pompeu: És un llibre molt interessant i fantàstic, però va 
ser escrit (o potser “reescrit”) per gent no il·luminada. Gent com 
vostè i jo. 

Maria Capone: I l’Alcorà? 

Sant Pompeu: No l’he llegit, però l’Islam segueix les passes, 
del cristianisme. També les seves autoritats intenten “vendre” la 
seva religió. Fan proselitisme. Ara en diríem “cercar clients”. 

Maria Capone: Una activitat “depredadora”? 

Sant Pompeu: Sí. 

Maria Capone: I es pot deixar d’ésser un “depredador”? 

Sant Pompeu: Aquesta és la millor pregunta que m’has fet 
fins ara! 


A Maria Capone li va agradar aquest comentari i va canviar 
de tema. 


Maria Capone: Haig de fer una confessió: vostè a mi em 
sembla un hinduista que es disfressa de catòlic, per tal de “fer 



caure” quelcom que no li agrada: El poder que el Vaticà té sobre 
les ments i costums dels catalans. 

Sant Pompeu: No sé quina imatge projecto, però intento fer el 
que em surt de dins. I sí -ho admeto-, vostè (en part) ha vist bé; 
el Vaticà té molta influència sobre la ment i tradicions dels 
catalans i tal cosa, en el meu parer, els allunya de la 
independència... I, el fet de no ser independents (per tant no 
tenir estat propi), aboca als catalans a ser maltractats per l’estat 
espanyol (i pel francès, a la Catalunya Nord). Jo no sóc 
“irracionalment” independentista (o un independentista 
fanàtic). Ni sóc un nacionalista català, cosa que em convertiria 
en una mena d’adepte cec. És més, penso que qualsevol estat - 
fins i tot el català-, és o seria repressiu. Ara bé, crec que la 
independència millorarà l’autoestima dels catalans i amb això ja 
n’hi ha prou. 

Maria Capone: Perquè la independència hauria de millorar T 
autoestima” dels catalans, en el cas altament improbable, que 1’ 
aconseguissin? 

Sant Pompeu: Coincideixo amb vostè: la independència de 
Catalunya només sortirà bé, si Déu vol, puix que ni els governs 
espanyol i francès la volen... Si més no, és un objectiu lloable i 
guaridor, per què, de manera mal dissimulada, els catalans són 
psicològicament menyspreats, com a poble, des d’abans de 1714. 
És una qüestió psicològica... a mi, ni l’economia ni la política, 
m’interessen. És una qüestió d’ànima... de psique. 

No hem vingut al món a ser mal tractats o castigats, sinó a 
alliberar-nos de l’esclavitud i el càstig... Les autoritats de 
Madrid, que són tradicionalment maltractadores, no són pas 
éssers il·luminats. Les institucions estatals espanyoles i 
franceses són plenes de persones inconscients que treballen pels 
interessos egoistes dels seus estats, a canvi d’un sou. No podem 



esperar que ens regalin la independència ni que ens ajudin a 
alliberar les nostres psiques esclaves. L’estat és un muntatge 
patriarcal repressor i ho és, per motius egoistes. 

Qualsevol estat es manté estable per tal de defensar un territori 
concret amb una població concreta que li dóna riquesa: Taxes, 
recursos, poder, etc. L’estat és un “negoci”, una gran empresa 
que disposa d’exèrcit, per tal que ningú pugui robar-li el que, en 
el passat, va ser robat a d’altres; França i Espanya es van 
repartir el pastís i no el retornaran tan fàcilment. Ara, el pastís 
és seu. Aquesta realitat, l’hauria de tenir clara, qualsevol 
somnia truites que hagi “idealitzat” la democràcia o el “dret a 
votar democràtic”. Aquest dret teòric, a la pràctica, serà trepitjat 
tant en el cas francès com en Lespanyol. 

Maria Capone: Està clar... però molts catalans, l’únic que 
volen, és un millor finançament. 

Sant Pompeu: L’espoli és només la part visible del maltracte. 
Segurament la més important, ja que els castellans són molt 
“depredadors”: van colonitzar i espoliar, també, gran part d’ 
Amèrica! Recordi Eldorado... 

Maria Capone: Però, els catalans també en són de 
depredadors, oi? No van arribar, a l’edat mitjana, fins a Sicília 
amb els seus vaixells de guerra? 

Sant Pompeu: Sí. 

Maria Capone: Els catalans també pateixen una voracitat 
inconscient. És constata aquesta realitat en l’esperit competitiu 
de molts d’ells. Qui competeix es que té gana! 

Sant Pompeu: Cert. Els catalans també són éssers 
inconscients i, tan pels d’aquí com pels d’allà, l’important és 
ampliar el grau de consciència. Ara bé, lluitar per no ser 



menyspreat, es fa necessari quan els que manen abusen de 
poder. 

Maria Capone: I vostè creu que la independència ampliarà la 
consciència dels catalans? 

Sant Pompeu: Sí. 

Maria Capone: En què? 

Sant Pompeu: Molts s’adonaran que han estat maltractats 
durant segles (perquè, de cop, ja no hauran d’abaixar el cap), i 
d’altres -els que ara ja en són conscients-, s’adonaran que no és 
l’altre qui et maltracta, sinó una part dins de tu mateix. Aquesta 
part és anomenada l’ombra, l’ego o l’inconscient... L’important 
és la consciència, posar llum on no n’hi ha i, en aquest cas, el 
moviment independentista pot actuar de catalitzador per a què 
això passi. 

Maria Capone: Catalitzador? 

Sant Pompeu: La independència és un canvi exterior que 
catalitzarà el canvi interior de molts. Ampliarà consciències. 
Fins i tot, aportarà consciència als maltractadors, ja que s’ 
adonaran que “trepitjaven sistemàticament” allò que els donava 
a menjar. 

Maria Capone: Diuen que quan un perd una cosa, li torna a 
atorgar el valor real que té. 

Sant Pompeu: Efectivament, si s’aconseguís la 
independència, el “menyspreu” de les autoritats de Madrid es 
tornaria “penediment”. 

Maria Capone: I d’aquesta manera s’amplia la consciència 
dels individus? 



Sant Pompeu: Sí. És la manera ancestral de purificació: 
Consciència seguida de penediment. 

Maria Capone: Per tant, la independència de Catalunya seria 
espiritualment o psicològicament bona, tant pels uns i com pels 
altres. 

Sant Pompeu: Sí! Fins i tot per les autoritats de l’estat 
francès. 

Maria Capone: Mamma mia, mamma mia... 


Aquesta comprensió va “noquejar” la maria i va haver de 
deixar l’entrevista aquí. 



Entrevista II: 

Santa Monsina de Zimbàbue - Maria Capone 


Uns mesos després de la primera entrevista amb Sant Pompeu 
el catalòlic, Maria Capone, va voler publicar-ne un altre i, com 
que sentia una misteriosa atracció cap a V afirica, va decidir 
viatjar a la comunitat religiosa catalòlica de Lupane, a 
Zimbàbue, on esperava poder fer un bon reportatge i 
entrevistar a Santa Monsina i a Sant Eudald (que eren marit i 
muller). 

Heus aquí la primera de les dues entrevistes africanes. 
Maria Capone: Bon dia, Monsina. 

Santa Monsina: Bon dia, Maria. Ha estat molt pesat el viatge 
fins aquí? 

Maria Capone: Déu ni do. Però m'agrada viatjar. Sortir del 
meu entorn habitual i arribar aquí, em fa sentir bé... La vida no 
és només el que passa a Eivissa, en el meu petit món. 

Santa Monsina: Sí. Veure món obre la ment... deus tenir 
algunes preguntes, oi? 

Maria Capone: M'he assabentat, no fa massa, que els 
monjos catalòlics teniu permís per casar-vos. I que tu estàs 
casada amb Sant Eudald. És cert? 

Santa Monsina: Sí. Els "monjos i monges catalòliques" 
portem l'hàbit, però no som monjos d'estil tradicional. En 
realitat, senzillament, som deixebles de Sant Pompeu. I pel que 
fa al meu casament: sí, t'has assabentat bé. 



Els que vivim a les comunitats catalòliques, podem casar-nos, si 
ho desitgem, i no hi ha cap problema en mantenir relacions 
sexuals estiguem casats (o no). 

Maria Capone: I, la llibertat sexual, no causa problemes entre 
els integrants de la comunitat? 

Santa Monsina: Els "problemes", com tu dius, són 
oportunitats que aprofitem per ampliar la consciència... 

Maria Capone: Ah! 

Santa Monsina: Et posaré un exemple molt comú per tal que 
ho entenguis: Imaginem que un deixeble és sexualment molt 
actiu i el seu cònjuge, que no ho és tant, comença a 
experimentar gelosia, per què veu que l'altre manté relacions 
amb terceres persones... 

Maria Capone: Sí, en una situació així, la gelosia és gairebé 
inevitable. 

Santa Monsina: Bé. Doncs, com podríem integrar la gelosia si 
l'evitem? 

Maria Capone: No podríem? 

Santa Monsina: Així és. Òbviament, la prohibició 
sexual té la virtut de generar més inconsciència, més malaltia i 
més dolor. 

Maria Capone: Sí, clar, ho entenc... però no es causa de 
disputes tanta permissivitat? Els monjos o deixebles d'altres 
comunitats, normalment, fan un vot de castedat, oi? 

Santa Monsina: Depèn. El vot de castedat hauria de ser 
voluntari (i no un regle monàstic). En les comunitats d'Osho, 
arreu del món, hi ha llibertat sexual i en les d'altres mestres, 
com la de Lee Lozowick a Arizona, també n'hi ha (tot i que 



tenen regles de respecte). Haig de dir que, en aquest 
convent catalòlic i en d'altres, ningú obliga a ningú a fer el que 
no vol fer. Sant Pompeu no restringeix el sexe, però tampoc, 
l'estimula. De fet, la majoria de gent que ha arribat fins aquí, ha 
patit tant per aquesta qüestió, que s'absté, voluntàriament, de 
relacionar-se sexualment... 

En qualsevol cas, no hi ha cap prohibició. Si algú prefereix no 
mantenir relacions, és tan lliure de fer-ho, com el contrari. 
L'important és el grau de consciència i no el sexe. L'únic que ens 
diu Sant Pompeu és que intentem respectar l'altre i, demanem 
permís o el seu consentiment, verbalment. Si l'altre respon que 
"No", s'ha de respectar la seva decisió i si diu que "Sí", llavors, 
endavant... La qüestió és "fer conscient" el que sorgeixi. Si algú 
et diu: "No vull mantenir relacions sexuals amb tu", malgrat 
que intueixis que el que diu és falç, has de respectar el seu “No”. 

Maria Capone: Hi ha molta gent "ambigua" a l'hora de fer 
l'amor. No el farien, si no se'ls pressionés... o d'altres, que volen 
tenir relacions, però ho amaguen. 

Santa Monsina: Pressionar algú per què faci l'amor és 
manipular-lo. És una subtil forma de violència, que s'ha de fer 
conscient. I, per altra banda, amagar-li les teves intencions 
sexuals a l'altre, és propi dels "jugadors de pòquer" i passa, 
quan la societat en què un viu, ha convertit el sexe en pecat... El 
desig, la luxúria, la frustració, la gelosia, la possessió, el càstig, 
la seducció, la manipulació sexual, la violència, l'amor, la manca 
de desig, l'hostilitat, l'aversió, el dolor... Tot és observable. Tot 
ha de sortir a la llum. 

Maria Capone: M'imagino que deu ser dur. 

Santa Monsina: Sí, és dur. Aquí fem un treball interior, no 
pas vacances... però més dur és viure en el món mundà on es 



donen totes aquestes coses, però sense consciència ni guia... 
Molta gent destrueix la seva felicitat o el seu equilibri, per la 
qüestió sexual. Fins i tot hi ha morts, de tant en tant. 

Maria Capone: I aquí no passa el mateix? 

Santa Monsina: Aquí fem diàriament tallers de meditació i 
consciència. Sabem que “estar atent” és prioritari. Ara bé, evitar 
el sexe és obstaculitzar l'alliberació total. Ningú s'il·lumina si és 
un reprimit o evita veure com manipula als altres... 

Maria Capone: Entenc. 

Santa Monsina: Aquí no fem tallers monogràfics d'alliberació 
sexual. L'únic que fem és meditar i servir als necessitats dels 
poblets propers. El sexe és tan important com "cagar". És una 
necessitat fisiològica de la que no fa falta parlar-ne tot el dia. Un 
ho fa i punt. Sant Pompeu no és partidari d'ensenyar-nos 
el Kamasutra. Ens ensenya a estar atents i prou. Quan un caga, 
menja o fa l'amor, ha d'estar atent. 


Maria Capone va entendre el que Santa Monsina li deia i va 
canviar de tema. 


Maria Capone: I com és estar casada amb Sant Eudald? 

Santa Monsina: És bonic. L'Eudald i jo tenim un matrimoni 
com el que devien tenir Mahatma Ghandi i la seva dona. 

Maria Capone: Una aliança estreta sense sexe? 


Santa Monsina: Sí. Col·laborem en el mateix. Treballem 
plegats per tal d'ajudar les petites comunitats del riu Shangani. 



Maria Capone: I no sentiu desig l'un per l'altre? 

Santa Monsina: Sentim amor l'un per l'altre. Hem 
transformat el nostre desig. 

Maria Capone: I de què serveix estar casada? Donat que tots 
dos viviu en la mateixa comunitat... 

Santa Monsina: És una "protecció" que em guarda del desig 
d'altres integrants comunitaris o extra-comunitaris. 
Personalment, i de manera totalment voluntària, he renunciat 
al sexe. Vaig viure experiències sexuals molt doloroses de jove, 
en relació al meu violent pare, al meu estimat germà mort i 
a altres homes que em desitjaven i abusaven de mi. Finalment, 
vaig seguir el consell d'una remeiera de Nkayi i m'he casat amb 
l'Eudald i, a més, m'he fet monja catalòlica. Aquesta és la màgia 
que allunya els "mals rotlles". 

Maria Capone: I es viu bé sense sexe? 

Santa Monsina: Es viu en pau. 


Maria Capone va escoltar les santes paraules d'aquella dona 
de pell fosca -que recordava la moreneta-, i va deixar 
l'entrevista aquí. 



Entrevista III: 

Sant Eudald de la gruta - Maria Capone 


Maria Capone va romandre 10 dies entre els catalòlics de 
Zimbàbue i va tenir roportunitat de comprovar quin era el dia 
a dia comunitari. Va visitar el gran recinte central destinat a 
la meditació, les cabanes on feien les pràctiques de consciència 
corporal, els bungalous on educaven als infants, els espais 
exteriors d’esbarjo, els hivernacles i les granges d’animals 
africans ferits (que acollien i guarien), els coberts de fusta amb 
les cuines i els menjadors, els dormitoris i els banys... 

Acompanyada pels monjos i monges, Maria va visitar alguns 
poblets on els religiosos duien a terme les seves tasques 
altruistes que consistien, generalment, a fer sanacions 
increïbles i d’altres miracles extraordinaris i, sobretot, a l’ 
educació en el desenvolupament de l’atenció conscient dels 
infants dels vilatans locals. 

Just el dia abans d’abandonar Lupane i tornar a Eivissa, 
Maria Capone va entrevistar a Sant Eudald de la gruta, que 
era el monjo més avançat de la comunitat, ja que Sant Pompeu 
-el mestre il·luminat del moviment catalòlic-, els visitava 
només dos cops l’any. 


-Bon dia Eudald- va dir la Maria animada. 

-Bon dia Maria. Has dormit bé? T’han molestat els mosquits? -s’ 
interessà gentilment Sant Eudald, l’home que inspirava 
exemplarment als altres residents. 



-No puc dir que hagi dormit molt, però m’he relaxat i descansat, 
que ja és molt. 

-Ja sigui pels mosquits o per la pràctica de la meditació, aquí, 
en general, no dormim massa. Però hi ha excepcions... 

-Quines? 

-Els malalts i els que tenen sexe -va dir l’Eudald. 

-Els que tenen sexe? 

-Els homes que tenen sexe necessiten dormir una mica més per 
“recuperar l’energia que han donat” i les dones que l’han rebut, 
dormen una mica més “mentre fan la digestió”. 

-Ah, ja veig!- digué la Maria. 


Les darreres paraules de LEudald van fer somriure a la Maria, 
que va passar a preguntar-li coses personals. 


-I com has arribat fins aquí Eudald? Que et va portar a fer-te 
monjo? 

-El patiment. 

-Què va causar el teu patiment?- s’interessa l’entrevistadora. 
-Una relació d’amor. Em vaig enamorar d’una bruixa. 

-Una bruixa? 

-Sí. Una dona que mantenia relacions sexuals amb diversos 
homes, per tal de “fer caure” al seu marit, - va dir l’Eudald. 


-“Fer caure” al marit? 



-En el món mundà -i no pas en el món animal-, on es dóna 1 ’ 
acord matrimonial, la infidelitat es converteix en una mena de 
“traïció afectiva” que té la virtut de ferir l’enganyat. Moltes 
dónes que són desitjades per diversos mascles, mantenen 
relacions amb tots ells i, d’aquesta manera, mantenen “atrapat” 
al marit (a base de trair aquest acord, clar!). És un mal 
tractament psico-afectiu molt freqüent. 

-Això també ho fan uns quants mascles!- va dir la Maria que s’ 
havia posat a la defensiva. 

-Sí, també. Però no era pas el meu cas. Jo era un dels mascles 
que -sense massa consciència i per una necessitat afectiva, 
causada per la meva soledat-, vaig endinsar-me i participar en 
aquesta “trampa mortal” de les relacions d’infidelitat. 

-I en vas sortir malparat? 

-La infidelitat és un joc molt perillós. La persona infidel, 
enganya a tots aquells amb qui es fica al llit. Al marit i als altres. 

-Suposo que si. 

-El marit espera fidelitat per part de la seva dona i els amants, s’ 
enamoren d’una dona que no s’enamora d’ells. Al cap i a la fi, 
tots en surten ferits. 

-La pregunta terapèutica seria: i que obté la persona infidel 
quan juga a “enganyar a tothom”? 

-Bona pregunta. La persona infidel obté el poder sobre tots els 
enganyats. Els controla amb el desig sexual, junt amb l’engany 
mental. Un desig sexual que la dona infidel pot controlar - 
gràcies a tenir múltiples amants-, però els amants que copulen 
(exclusivament) amb ella, no. 



-L’amant que només manté relacions amb ella, s’enamora, però 
l’infidel no. 

-Així és. Jo vaig caure enamorat d’una dona que, hores abans de 
fer l’amor amb mi, el feia amb algú altre. 

-No eres pas el marit? 

-No. Jo era un dels amants... però, estava sol i era molt 
enamoradís; l’estimava i la desitjava. Si més no, ella -gràcies als 
“contactes múltiples”-, podia mantenir-se freda i distant. 

-Anava massa ben servida!- va exclamar la Maria. 

-Sí. Al principi fou una relació infidel normal i corrent, però 
amb el temps, es va tornar una “tirania”. La bruixa voraç, feia 1 ’ 
amor amb mi per interès... però la seva prioritat oculta era tenir 
atrapat al seu marit oficial, que li donava l’estabilitat. 

-Val. 

-Jo no era més que una peça necessària dins del seu 
“muntatge”. La veritat es que per mi, tant com pel marit i els 
altres amants, era una situació humiliant que jo vaig acceptar 
donat el meu aïllament. 

-I perillosa, no només en el sentit afectiu. Tots, corríeu el perill 
d’un contagi víric grupal-, va afegir la Maria. 

-Sí. Com tu dius és una situació de risc (a mes, ella era 
intencionadament indiscreta i el marit podia posar-se violent). 

-I tant! -va exclamar la Maria, esglaiada-, però no fas pas cara d’ 
estar malalt ni de que t’hagin apallissat. 

-No ho estic de miracle... tot i que el marit em va trencar un dit 
de la ma dreta d’una empenta- va dir l’Eudald-, 
afortunadament, vaig reaccionar a temps i el fet de fer-me 



monjo i abstenir-me de mantenir relacions sexuals, m’ha salvat 
de mals pitjors. 

-I ara estàs casat amb una dona amb qui no mantens relacions 
sexuals! 

-Sí. El fet d’estar casat amb la Monsina, em protegeix del desig 
que jo pugui despertar en les dones i les protegeix a elles també. 

-Així, el teu és un matrimoni de conveniència. 

-És un matrimoni miraculosament convenient, que s’ha 
convertit en amor i respecte- va apuntar l’Eudald. 


La Maria, que havia tingut molts amants en la seva “etapa 
bruixa”, va abaixar el cap penedida al adonar-se del joc 
mortal que havia estat jugant durant molt anys de la seva 
vida. 


Hem de dir que, a causa d’aquesta entrevista, la Maria va 
anular els seu viatge de tornada i es va integrar en la 
comunitat catalòlica de Zimbàbue... Amb el temps va ser 
rebatejada amb el nom de “Norma la riallera”. 



Fi 




Barcelona, Març de 1969 


Heus aquí alguns dels noms artístics de l’autor: Jud, Nil, D’jud, A prop 
del monestir, Harry Lum, Cesc Lluna, Nil Rampa, Nilanan Das... 

De jove, va començar afer exposicions de pintura a Addis Abeba i 
rodalies i, més endavant, va concentrar-se en la composició musical. 
Darrerament, s’ha posat a traduir i escriure. 

En Nil és un rodamón sense mare ni llar i, gràcies a aquest fet, està 
obrint els ulls... No és un privilegi? 


Ep! Obre els ulls! 





Dedico aquest modest 
llibre autoeditat a la meva gossa, 
mestressa de la simplicitat i l'entrega 
que, a diferència dels humans d'avui, 
va néixer sense pagar ni un duro, va 
viure sense pagar ni un duro i se'n va 
anar d'aquest món sense pagar ni un 
duro... i a més, em va salvar la vida i no 
va cobrar ni un duro! No és 
meravellós? 

